
Pratartis. 

Šie kultūros filosofijos metmens tėra vien santrauka šiaip jau trumpo 
kurso, autoriaus skaitomo Teologijos-Filosofijos Fakultete ir einančio 1a- 
biausiai filosofiškuoju įvadu į pedagogikos sistemą. Kadangi šita nauja filo- 
sofinė disciplina nepakankamai dar tiksliai nustatyta daugeliu atžvilgių ir 
nėra dar pas mus imama, del nurodytos praktinės priežasties, visoje jos 
platumoje, tai nėra dar atėjęs laikas, kad autorius galėtų spausdinti ištisai 
skaitomąjį kursą. Vis delto jo santrauka gali kartais būti įdomi mąstan- 
čiai Lietuvos šviesuomenei, ir, kas svarbiausia, turės padėti autoriaus klau- 
sytojams geriau orientuotis plačioje kultūros filosofijos srityje. 

Del laiko stokos autorius negalėjo pats sudaryti santraukos iš savo 
platesnių užrašų. Šitą darbą atliko, autoriaus priežiūroje, gerbiamasis jo 
klausytojas stud. Kaz, Barkauskas. Tokiu būdu, jei kultūros filosofijos 
metmens gali pasirodyti spaudoje jau dabar, tai nuopelnas ne autoriaus, 
bet gerb. stud. Kaz. Barkausko, kuriam autorius ir laiko savo prievole 
tarti šioje vietoje dėkingumo žodį. 


Įžanga. 
I. Kultūros filosofijos aktualumas. — II. Kultūros filosofijos reikšmė  pedagogikai, 
— III. Kultūros esmė, kaipo grendžiamasis kultūros filosofijos dalykas. — IV. Kultūros filo- 
sofija, kaipo mokslas. — V. Kultūros filosofijos vieta Tilosotijos sistemoje. — VI Kultūros 
filosofijos turinys ir jo suskirstymas. — VII, Bibliografiniai nurodymai. 


IL Kultūros filosotijos aktualumas. 


Kultūros filosofija yra mūsų laikais ypatingo susidomėjimo dalykas, 
nes kultūros problema yra dabar įgavusi daugiau aštrumo, negu kitados- 
Įvykiai, kurie sukrėtė visą mūsų gyvenimą ir pastatė mums šitą ploblemą 
su visu griežtumu, išreiškiami dviem žodžiais: karas ir revolucija, 
Ir karas ir revolucija, kuriais mūsų laikais sirgo ir dar tebeserga vadina- 
masis kultūringasis pasaulis, yra tiesioginės istorinio, kultūrinio jo plė- 
tojimosi išdavos. Neabejotina, kad tasai istorijos tarpas, kuris pasibaigė 
pasauliniu karu ir mažiau ar daugiau gilia, trumpiau ar ilgiau trunkančia 
revolucija, buvo pasireiškęs negirdėtais dar istorijoje regimais kultū- 
riniais laimėj jimais. Labai reikšmingas tat yra faktas, kad pasaulinis 
karas buvo tiesioginė išdava to tautų lenktyniavim o, kuriame spren- 
džiamąji vaidmenį yra suvaidinusios EulNEDZ S Wslos tautos, 


4 S. Šalkauskis: Kultūros filosofijos metmens 


Ką visa tai reiškia? Kodel kultūringiausių tautų pažanga privedė jas 
prie didžiausių istorijoje katastrofų? Nejaugi kultūros plėtojimosi pakraipa 
būtų buvusi kaltininkė šitų kastrofų, kurių išdavomis pasaulis dar negreit 
nustos kankinęsis? Gal iš tikrųjų kalta čia žmogiškoji prigimtis, kurios 
kultūra nepajėgė tik pažaboti, aptašyti, sušvelninti ir perauklėti. Bet, jei taip, tai 
kodel gi šita mūsų įstabi bei išdidi kultūra pasirodė 
bejėgėakyvaizdoje blogosios žmogaus prigimties ir net 
padėjo jai apsiginkluoti iki dantų nelemtiems žygiams, 
kurievedėpriekastrofų? Rodos, kultūra turėjo kultivuoti 
žmogų gerąja pakraipa, jį tašyti, dorinti, tobulinti! 

Visa eilė klausimų kyla mumyse, jei pasistatome prieš akis faktą, kad 
didžiausio kultūros žydėjimo laikotarpis pasibaigė 
didžiausiomis katastrofomis, kurių pasaulis nėra dar išgyvenęs 
iki šiolei. Jau šitas vienas faktas duoda kultūros problemai nepaprasto 
aštrumo. Kultūros problema pasidaro taip aktuali kaip tik todel, kad su 
didžiuoju mūsų laikų kriziu yra atėjęs išdavoje ir kultūrinės 
sąmonės krizis. 

Kad šitas kultūrinės sąmonės krizis yra jau visai reali mūsų laikų 
apraiška, nesunku įsitikrinti pasidairius bent kiek, kas darosi pas mūsų 
kaimynus iš rytų ir vakarų ir, būtent, pas tuos kaimynus, kurie sykiu yra 
išėję iš katostrofų nelaimėjusia puse. Labai reikšmingas kultūrinis judėji- 
mas vyksta nūdien nugalėtoje Vokietijoje. Apsivylimas militaristine ir 
imperialistine politika ir gyvenamos sunkenybės negali nepagaminti psicho- 
loginės ir tuo pačiu intelektualinės reakcijos prieš tą kultūros pakraipą, 
kuri taip gerai susigyvendavo su senąja pasaulio santvarka ir, tarp kitko, 
su senąja politikos pakraipa. Kontrasto dėsniu varoma vokiečių mintis vis 
dažniau ir su didesniu pamėgimu ima krypti iš vakarų į rytus ir ieškoti ten 
rimties ir dar gi vaistų nuo dabarties nelaimių. Štai kodel Rabindranatas 
Tagorė, tasai giedros bei rimties kupinas rytietis, naudojasi bene Vokietijoje 
didžiausiu pasisekimu. O tuo tarpu kas gali labiau prieštarauti prieškari- 
nėms vokiečių aspiracijoms, kaip šito didelio rašytojo-mąstytojo asmuo, 
jo kūryba ir jo aiški mintis, pramatanti ateities įvykius. 

Šitoje atmosferoje ypatingai ryškėja ne tiek savo idejų teisingumu, 
kiek savo psichologiniu reikšmingumu Osvaldo Špenglerio veikalas, įvar- 
dytas „Der Untergang des Abendlandes“, kas lietuviškai gali būti išversta 
posakiu „Vakarų žlugimas“. Nors Spenglerio veikalas ir yra sumanytas prieš 
didįjį karą, tačiau jis jau alsuoja mūsų dienų atmositera ir yra pilnas nepa- 
prastų įvykių nujautimais. Špengleris drąsiai imasi uždavinio susekti iš 
anksto tolimesnės istorijos eigą ir tokiu būdu numatyti Vakarų kultūros 
likimą artimiausioje ateityje. Pagal Špenglerį, kiekviena kultūra turinti sav ą 
civilizaciją, kuri esanti pirmosios išdava, išeitis ir užbaiga. Po kultūros 
būtinai einanti civilizacija. Civilizacija esanti neišvengiamas kultūros 
likimas ir galas. Senovėje perėjimas iš kultūros į civilizaciją (t. y. 
helenizmo gadynės perėjimas į romėnų viešpatavimo gadynę) įvykęs IV 
šimtmety prieš Kristų, o Vakaruose — tik XIX štm. po Kristaus. Mūsų 
dabartis esanti ne kultūros, bet civilizacijos tarpsnis, kuriame beliko vien 
+ ekstensivinės galios, o kuriamosios intensivinės galios jau? visai išny- 
kusios. Toks Špenglerio fatalizmas ir verčia jį pranašauti Vakarų žlugimą. 

Špenglerio vėlybas patarimas yra tik viena iš reikšmingų kultūrinio 
judėjimo apraiškų Vakaruose. 

Jei, atsigręžę nuo Vakarų, mesime žvilgį į Rytus, tai ir čia rasime ne 
mažiau simptomingų apraiškų. Labiausiai nuo karo ir revolucijos nuken- 
tėjusi Rusija yra linkusi smarkiausiai reaguoti prieš senosios mūsų kultūros 
pakraipą (Žiūr. Geršenzono ir Ivanovo „Perepiska iz dvuch uglov“, Andriej 
Bielyj „Kultūra v sovremennoj Rossii“, knygose „Novaja Russkaja knyga“). 
Tolstoiškas apsiprasčiokinimas, Geršenzono grįžimas į pliką prigimtį Ru- 
sijoje gauna vis didesnio pritarimo. 

Laimėjusių tautų šalyse kultūrinė reakcija nėra dar taip aiškiai pasi- 
reiškusi. Bet jos galima ir ten laukti iš dalies, kaip nurodytų apraiškų 
aibalsio, ir iš dalies drauge su tuo apsivylimu savo laimėjimais, kuris iki 
šiolei tebeauga: vis labiau aiškėja, kad viso pasaulio reikalai yra mūsų 
laikais tiek solidarūs, jog laimėjimas neatneša dar tikros laimės, ir jog 
pralaimėjusios pusės vargai taip ar šiaip atsiliepia pergalėtojų likimui. Kitaip 
tariant, gyvename internacionalizacijos gadynę: neigiamai 
tai buvo nujausta per karą ir revoluciją; ogi teigiamai tai yra jaučiama 
ieškant tarputaučio priemonių pasauliui apsaugoti nuo tokių katastrofų, 
kokių jis yra prityręs mūsų laikais. 

Nenuostabu todel, kad tokioje gadynėje atsiranda drąsių bandymų 
radikaliai reformuoti mūsų pasaulio santvarką. Ir štai iš dviejų priešingų 
pasaulio pusių atsirado du labai skirtingu, bet lygiai nepaprastu reforma- 
toriu, kuriuodu labai ryškiai pasižymėjo mūsų laikų suirutėje. Tai yra 
Vilsonas ir Leninas. Vilsonas savo padėtimi aistovavo buržuiškajam 
kapitalistiniam ir imperialistiniam pasauliui, kuris buvo savo visumoje 
karo kaltininkas. Leninas užtat savo nusistatymu atstovavo proletariškąjam, 
labiausiai vargstančiam nuo karo pasauliui, kuris pasidarė todel revolucijos 
kaltininkas. Vilsono politinės taikos sumanymas, pasireiškęs tarp 
kitko garsiųjų keturiolikos punktų paskelbimu, rado nenugalimo pasiprie- 
šinimo  buržuiško imperialistinio pasaulio instinktuose, kurie pasirodė 
visai nesutaikomi su patieš Vilsono idealais ir skelbiamais obalsiais. Lenino 
socialinės santvarkos sumanymas, pasireiškęs skaudžiausia 
revolucija, pasirodė visai neįvykdomas jau del vienų tų pačių instinktų, 
kurie lygiai valdo demokratines mases, kaip ir buržuinį pasaulį, ir kurie 
dargi randa paskatinimo toje „peilio ir šakutės filosofijoje“, kokia, vieno 
filosofo pastebėjimu, yra ekonominis materializmas. Vadinasi, tarsi išeina, 
kad ir karas ir revolucija buvo veltui daromi, nes, vilsoniškuoju atžvilgiu, 
pirmasis neprivedė prie pastovios taikos, ir, leniniškuoju atžvilgiu, antroji 
neprivedė prie pastovios socialinės santvarkos. 

Kyla klausimas, kodel kartais didžiausieji sumanymai, daromi net su 
geriausia kultūrine intencija, pasirodo pačioje savo su gyvenimu sųsidūri- 
mo pradžioje bergždžiais ir neatperkančiais suguldytų aukų kainos? Cia yra 
daug priežasčių, bet pagrindinė bene bus ta, kad reformatoriai dažnai ne- 
pakankamai tesiskaito iš vienos pusės su įgimtu žmogaus prigimties neto- 
bulumu, o iš antros pusės — su iaktinuoju žmogaus pagedimu, neišauklė- 
jimu,neišlavinimu, žodžiu tariant, su įsigytu žmogaus netobulumu.Todel kiek- 
viena platesnė teigiamojo turinio reforma reikalauja atatinkamo žmonių išau- 
klėjimo, į kurį ji galėtų tvirtai įsiremti. Iš čion aiškėja organingas sąryšis tarp kul- 


6 S Saikauskis: Kultūros filosolijos metmens 


tūrinės pažangos ir vaisingo naujų kartų ūgdymo šitos pažangos pakrai- 
pa. Galima manyti, kad tolimesnės visuomeninės pasaulio kultūros pažan- 
ga eis taip ar šiaip priklausomybėje nuo tų dviejų ašigalių, kurių dviejų 
reiškėjai buvo Vilsonas ir Leninas. Tik tokios evolucijos perspektivoje 
gali išeiti aikštėn, kad vis delto nei karas nei revolucija nebuvo daromi 
visai veltui, ir kad apvaizdingame istorijos plane jiedu gali turėti reikšmę 
pamokomos bausmės, kuri kontrasto dėsniu sukelia žmogaus psichologi- 
joje nusistatymą, priešingą tam, kuris buvo privedęs prie katastrofos. 
Lietuvai kaip tik tenka būti kultūrinių ir visuomeninių judėjimų sūku- 
ryje, atsidūrus tarp Vakarų Europos ir Eurazijos, kaip kartais Rusija da- 
bar vadinama tam tikros pakraipos žmonių. Kultūros proble ma tu- 
ri Lietuvai ypač aktualios reikšmės dar todel, kad lietuvių tau- 
ta tebestovi, galima sakyti, savo tautinio, valstybinio ir apskritai dvasinio 
kultūrinio atgimimo pradžioje. Toks ar kitoks kultūrinės problemos išspren- 
dimas, įsigalėjęs mūsų visuomenėje, kreips visą jos veikimą į savo pakrai 
pą. Svarbu mums todel apsisaugoti nuo vienašališkų kultūros problemos 
išsprendimų, kurie dažniausiai esti padarai nesąmoningos reakcijos prieš 
laikinus nepasisekimus. Pasiduoti vienai kuriai panašiai 
pakraipai ir pakrypti jon visa kultūrine tautos kū- 
ryba, reikštų Lietuvai didžiausį pavojų ir gal net visų 
aukščiausių jos idealų pralaimėjimą. Ar bus tai tolstoiškas 
apsiprasčiokinimas, ar Geršenzono grįžimas į pliką prigimtį, ar pasidavimas 
*penglerio fatalizmui, ar marksiškas sumaterializėjimas ekonomikoje, kiekvienu 
atveju vienašališkas nusistatymas kultūros problemoje gręsia mūsų tautai 
nesuskaitomais pavojais. Tik platus, sintetinis, arba integrali- 
nis, kultūros problemos išsprendimas ir atatinkamas 
nusistatymas kultūrinėje kūryboje tegali laiduoti mū- 
sų tautai lemtą išsiplėtojimą ir kultūringą klestėjimą. 


II. Kultūros filosofijos reikšmė pedagogikai. 


Jei kultūros problema taip ar šiaip yra surišta su ūgdymo problema 
ir jo pedagogine praktika, tai šitas faktas turi dar didesnės reikšmės tokiai 
jaunai kultūriniu atžvilgiu tautai, kokia mes esame. Paprastai, visuo- 
menės kultūringumas ir jos pedagoginė sistema turi 
vienas antrai grįžtamos įtakos: ugdomoji visuomenės 
sistema pareina nuo kultūrinio jos lygmalo ir, atvirkš- 
čiai, pats kultūrinis visuomenės lygmalas priklauso ug- 
dymo pakraipos, sąlygos, priemonių, veiksmų, žodžiu 
tariant, pedagoginių išgalių. Visai yra negalimas dalykas pakel- 
ti kultūrinis visuomenės stovis į aukštesnį laipsnį nesinaudojant auklėjimo 
bei lavinimo priemonėmis. Todel, pasistačius panašų uždavinį, privalu vi- 
sų pirma paruošti ir sutvarkyti auklėjimo bei lavinimo aparatas. Be to, iš- 
einant šitame darbe iš dabarties stovio, patys pedagogai privalo tinkamai 
orientuotis dabartiniame kultūros stovyje, kad žinotų, kas svarbu palaikyti 
iš teigiamųjų kultūros tradicijų ir kas reikia pataisyti, pakeisti, papildyti, 
arba naujai sukurti. Pedagogas, nesiorientuojąs laisvai ir s4- 
moningai kultūros problemoje, bus visados linkęs ne s4- 
moningai ir pasiviai plaukti su srove ir laiku, ir ne pa- 

įėgs sunaudoti aukštiems ūgdymo tikslams visų tų gali- 
mybių, kurių yra laisvoje žmogaus asmenybėje. 

Iš to, kas ką tik pasakyta, galima laikyti paaiškėjusiais dalykais iš 
vienos pusės kultūros filosofijos reikšmė pedagogikos mokslui, o iš antros 
pusės, pedagoginės sistemos ir praktikos reikšmė pačiam kultūros stoviui 
visuomenėje. Pedagogika, kaipo pritaikomasis mokslas, nėra visai nepri- 
klausoma kitų mokslo disciplinų. Jai pritaikomi visos mokslų eilės davi- 
niai, pav.: fiziologijos, eksperimentinės psichologijos, tilosofijos, apreikšto- 
sios doktrinos ir t. t. Šitoje eilėje kultūros filosotija užima labai žymią vietą. 
Pedagogika privalo paruošti žmogų tikslams, kurių turi pats žmogaus gy- 
venimas. Tuo tarpu šitame gyvenime kultūra sudaro tą sritį, kuri ypatin- 
gai pareina nuo laisvo žmogaus asmens, jo iniciativos ir veiklumo. To- 
del kultūros filosofija tiesioginiai paveikia pagrindinį pedagoginės sistemos 
uždavinį, kurį sudaro kultūrinimas apskritai. Šitam kultūrinimui kultūros 
filosofija privalo nurodyti siekiamuosius tikslus, tinkamą pakraipą, tikslingų 
priemonių ir tt Tokiu būdu, jei kultūros filosofija, kaipo mokslas, yra 
viena iš filosofinių disciplinų, tai santykiuose su pedagogikos teorija ir 
praktika jinai galima laikyti savo rūšies filosofiškąja įvada į kultūrinius pe- 
dagoginius uždavinius. 


III. Kultūros esmė, kaipo grendžiamasis kultūros 
filosofijos dalykas. 
1) Kultūrinis veiksmas. — 2) Kultūros esmė ir savybės. — 3) Kultūros santykiavi- 
mas su kitomis žmogaus gyvenimo sritimis. 

1) Norint nustatyti ir apibrėžti, kas yra kultūros filosofija, pirmiausia 
reikia nustatyti kultūros sąvoka ir jinai smulkiau išnagrinėti, kad paaiškėtų 
visas kultūros plotas. — Taigi, kas yra kultūra? 

Zodis „kultūra“ yra kilęs iš lotynų žodžio „colere“, kuris reiškė „ap- 
dirbinėti, taisyti“, pav., dirbti žemė, taisyti dirva. Vadinasi, pirminė to žo- 
džio prasmė buvo imama rišant su žemės dirbimu, nes jis buvo vartoja- 
mas kaipo agrikultūros terminas. Nuo žemės dirbimo kultūros prasmė 
buvo perkelta analogijos keliu ir į tas žmogaus veikimo sritis, kur veiki- 
mo objektu buvo jau ne žemė, bet kokie nors kiti prigimtieji objektai 
pav., technikos ar meno daiktai, ir net pati psichotizinė žmogaus prigimtis. 

Pirminai suprastoje kultūros apraiškoje, kad ir čia paliestoje žemės 
kultūros apraiškoje, galima skirti du dalyku: iš vienos pusės — žmogaus 
veikimas,ir iš antros pusės—šito veikimo išdava, arba padaras. 

Pirmuoju atveju turėsime kultūros apraišką subjektivia prasme 
“ (pav. tikslingos žemės dirbimo pastangos). Antruoju atveju turėsime ku !- 
tūros apraišką objektivia prasme (pav, žemės dirbimas ir jos 
vaisingumas). Zmogaus veikimas stengiasi suteikti savo objektui tam tik- 
rą formą, arba lytį, — stengiasi, taip sakant, apipavidalinti kultivuo- 
jamąjį objektą tam tikra lytimi. Objekto lytis keičiama tam, kad 
ji atatiktų tam tikram tikslui pagal aukštesnę žmogaus ide- 
ją. Pav., tikslingu bei sąmoningu savo veikimu žmogus stengiasi patiekti 
žemei tokios lyties, kuri atatiktų jo tikslui. Šitas tikslas jau iš anksto 
glūdi žmogaus dvasioje ir net jį stumia į darbą kaipo tam tikra ideja, aukš- 
tesnė už tai, kuo yra pats kultivuojamas objektas, t. y. pati žemė. 

Taigi, analizuodami žemės kultūros pavyzdį, gauname šitokius 4 ele- 
mentus, arba pradus, kultūros aptarčiai: 1) sąmoningą žmogaus 
veikimą, 2) vieną kurį prigimtąjį objektą, 3) perteikiamąją objektui lytį ir 4) 
aukštesnį tikslą, arba ideją. Priežastingai sujungus šituos pradus, gausime 
šitokį kultūrinio veikimo apibrėžimą: kulti rinis veikimas yra s34- 
moninga žmogaus veikmė kokiam nors prigimtajam ob- 
įektui tikslu apipavidalintijį lytimi, atatinkančia aukšte- 
sneiidejai. 

2) Kultūrinio veiksnio supratimas turi grendžiamosios reikšmės kul- 
tūros sąvokai. Bet kultūros sąvoka ir bendros kultūrinio gyvenimo bei 
veikimo apraiškos yra sudėtingesni dalykai, negu kultūrinio veiksmo esmė. 
Kalbant apie kultūrinį veiksmą, reikia skaitytis iš vienos pusės su žmogaus 
nusiteikimu, arba dispozicija, veikti kultūriniu būdu, o 
iš antros pusės su kutūrinio veiksmo išdava. Aišku savaime, kad 
pirmoje vietoje stovi žmogaus nusiteikimas veikti kultūriniu būdu, paskui 
eina pats kultūrinis veiksmas ir pagaliau gaunama kultūrinė išdava, arba 
gėrybė. Vadinasi, kultūrinis veiksmas stovi pusiaukėlyje tarp kultūrinio 
nusiteikimo ir kultūrinės išdavos ir faktinai tuodu dalyku savyje jungia. 
Kultūrinis nusiteikimas sudaro potencialinės kultūros 
dalyką; kultūrinisveiksmas yra aktualinės kultūros aprai- 
ška; galop kultūrinė išdava yra objektivuotos kultūros 
arba, kaip bus vėliau paaiškinta, civilizacijos gėrybė. 

Pagal kultūrinių veiksmų objektus pati kultūra skirstoma atskiromis 
sritimis. Vienu atveju siekiamuoju tikslu gali būti žmogaus kūno patenki- 
nimas materialinėmis gerybėmis, kurios yra kultivuojamos (pav, žemės 
ūkyje, technikos gamyboje). Kitu atveju žmogaus kūnas gali būti pats 
kultivuojamas tobulinimo tikslu (pastangos suteikti kūnui lyties, arba savy- 
bių, kurios atatiktų aukštesnei idejai: kūno stiprumas, sveikata, gražumas,-- 
ir aukščiausiajai kūno kultūros idejai, būtent, kūno nusiteikimas aukšte- 
sniems žmogaus gyvenimo tikslams). Pagaliau trečiu atveju kultūrinių 
veiksnių tikslu gali būti žmogaus dvasios patenkinimas aukštesnėmis gė- 
rybėmis, kultivuojamomis sykiu su žmogaus sielos išgalėmis, t. y. protu, 
valia, jausmu. 

Kai kultūrinis žmogaus veiksmas turi savo siekia- 
muo ju tikslu žmogaus kūno patenkinimą plačia to žo- 
džio prasme, turime realinę, arba materialinę kultūrą. 
Kai kultūrinis žmogaus veiksmas turi siekiamuoju tikslu 
kūno ištobulinimąirjo palenkimą aukštesniems gyvenimo 
tikslams, turime fizinę kultūrą. Kai kultūrinis žmogaus 
veiksmas turi siekiamuoju tikslužmogaus sielos paten- 
kinimą idealinėmis gėrybėmis, turime idealinę, arba 
dvasinę, kultūrą. Veikiamuoju kultūrinio veiksmo objektu bus: pir- 
muoju atveju —nuošaliniai, arba materialiniai, daiktai (kaip, pav., žemė — že- 
mės ūkyje, įvairūs gaminiai —technikoje), antruoju atveju—žmogaus kūnas; 
trečiuoju atveju —aukštesnė žmogaus prigimtis, arba, tikriau sakant, žmo- 
gaus sielos sugebėjimai protauti, valioti ir jausti. "Vadinasi, ekonomika ir 
technika įeina į realinės, arba materialinės, kultūros sritį, Kūno kultūra 
yra lygi tiziniai kultūrai. Žinija, dora ir dailusis menas yra kultivuojami 

žmogaus proto, valios ir aukštųjų jausmų išgalėmis pagal aukštąsias 
tiesos ,gerio ir grožio idejas, ir todel sudaro idealinę arba dvasinę,kultūros sritį. 

ia nepaminėta religija, nes ji netelpa kultūros plote, arba, kitaip sa- 
kant, neje ina į kultūros sritį sudedamąja dalimi. Religija, kaip aukščiausia 
gyvenimo apraiška, išsilenkia iš kultūros srities, kad ir remiasi žmogiškąja 
savo puse tiek žmogaus prigimtimi, kiek ir jo kultūra. 

Ksultūra galima dar skirstyti pagal tai, kas yra imama jos subjektu: 

"atskira asmuo, ar visuomenė? — Ir štai, atskiro asmens, arba net 
kultūrinio veiklumo, kultūrinių nusiteikimų visetas su- 
daro individualinę kultūrą. Tuo tarpuvisuomenėskultū- 
rinio veiklumo, arba net kultūrinių nusiteikimų visetas 
sudaro visuomeninę kultūrą. Visuomeninė kultūra yra organin- 
goje priklausomybėje nuo atskirų visuomenės narių individualinės kultūros, 
bet iš antros pusės ir kiekvieno atskiro asmens individualinė kultūra taip 
ar šiaip pareina nuo bendro kultūrinio visuomenės stovio. : 

Skirstant kultūrą į individualinę ir visuomeninę, tenka geriau atsižvelgt 
į išvidinį, arba subjektivinį, kultūros atžvilgį. Jei, pav., imsime kokią nors 
individualinės kultūros apraišką, genetinė jos eiga, kaip paaiškinta anksčiau, 
bus šitokia: kultūrinis nusiteikimas, kultūrinis veiksmas ir kultūrinė išda- 
va. Kultūrinis žmogaus nusiteikimas yra, aišku savaime, išvidinis, arba 
subjektivinis dalykas, kultūrinė išdava yra išviršinis, arba objekti- 
vinis dalykas. Kultūrinis veiksmas yra perėjimo momentas nuo išvidi- 
nio, arba subjektivinio, prie išviršinio, arba objektivinio kultūros atžvilgio. 

Visuomeninėje kultūroje ypatingai reikšmingu kultūros atžvilgiu yra 
šie du dalykai: a) kultūriniai atskirų visuomenės narių nusiteikimai ir b) 
kultūrinių išdavų visuma, objektivuota bendrame visuomenės kultūrinių lai- 
mėjimų vaizde. Pastaruoju atžvilgiu kultūros išdavos apsireiškia išviršiniu, 
arba objektiviniu, būdu, būdamos suorganizuotos sutelktinio gyvenimo lyti- 
mis. Visuma individualinių kultūrinių nusiteikimų, su- 
stiprintų visuomenine aplinkuma (prancūziškai milieu), suda- 
ro visuomenės kultūrą subjektivia prasme. Tuo tarpu, indi- 
vidualinių kultūros išdavų visuma, suorganizuota sutel- 
ktinio gyvenimo lytimis, sudaro visuomenės kultūrą ob- 
įektivia prasme. — Šitai objektivuotai visuomenės kultūrai geriausiai 
pritinka civilizacijos vardas. Skiri ant nurodyta prasme kultūrą nuo 
civilizacijos, kultūra reikštų labiau išvidinę, arba subjektivinę žmonių sy 
venimo pusę, kiek ji reiškiasi kultūriniais jų veiksmais; ogi civilizacija reikš- 
tų išviršinę, arba objektivinę, gyvenimo pusę, arba net kultūrininių išdavų 
visuma, kiek ji reiškiasi suorganizuoto visuomeninio gyvenimo lytimis. 
Trumpai tariant, civilizacijayra kultūros objektivacija visuo- 
menėje išviršinėmis priemonėmis. 

Kaip matyti, išaiškinti, kas yra kultūra, nėra lengva todel, kad kultū- 
ra gali būti imama įvairiais atžvilgiais, ir kad į kultūros aptarimo pagrindą 
gali būti padėti įvairūs kultūros pradai. Kultūra gali būti imama individu- 
aliniu ir visuomeniniu atžvilgiu, išvidiniu ir išviršiniu, t. y. subjektiviniu ir 
objektiviniu, ji gali būti aptariama kaip išvidinis nusiteikimas, kaipo veiks- 
mas, kaipo išdava ir t. tt Bet kadangi kultūra taip ar šiaip yra žmogaus 
viekimo apraiška, tai grendžiamosios reikšmės kultūros sąvokai turi kultū- 


10 8. Šalkauskis: Kultūros filosofijos metnietis 


rinio veiksmo supratimas. Kultūrinis veiksmas stovi pusiaukelyje tarp kul- 
tūrinio nusiteikimo ir kultūrinės išdavos ir faktinai tuodu dalyku savyje 
jungia. Taip pat kultūrinis veiksmas jungia savyje išvidinį, arba subjektivinį, 
ir išviršinį, arba objektivinį, kultūrinio veikimo atžvilgius. Pagal kultūrinių 
veiksmų objektus kultūra gali būti: realinė, arba materialinė, fizinė ir ide- 
alinė, arba dvasinė. Atsižvelgiant į tai, kas yra imamas kultūriniu veikėju: 
asmuo, ar visuomenė, kultūra gali būti individualinė arba visuomeninė. 

3. Del skirtumo tarp kultūros ir civilizacijos ir jųdviejų santykiavimo 
yra įvairių nuomonių. Jos daugėja todel, kad paprastai ten, kur vokiečiai 
vartoja žodį „Kultur“, prancūzai sako „civilisation“. Tautinis šitų dviejų 
nacijų anizgonizmas išeina aikštėn net mokslo terminologijoje. Vokiečiai 
civilizacijos žodžiu tevadina dažnai vien tik visuomeninę kultūrą. Pran- 
cūzai tuo tarpu civilizacijos žodžiui suteikia platesnės prasmės, nors 
pati šito žodžio kilmė nuo žodžio „civilis“ verčia ir juos matyti civilizaci- 
joje visų pirmą visuomeninį išsidirbimą, kuo mažiausia—draugi ngo gyve- 
nimo padorumą ir tik paskui išplėsti jo prasmę ant plačiai supra stos kul- 
tūros. Belgai ir šveicarai, kurie turi reikalo tiek su germaniškąja vokiečių 
kultūra, kiek ir su romaniškąja prancūzų civilizacija, yra labiau linkę taikin- 
ti vokiečių prancūzų ginčą apie kultūros ir civilizacijos skirtumą. Pav., 
Fryburgo pedagogas E. Dėvaud savo veikale „Guide de V Enseignement 
primaire“ (11 p.), išėjęs iš civilizacijos sąvokos, prieina reikalą išvidinį 
civilizacijos atžvilgį pavadinti kultūros vardu. Tuo tarpu 
išeinant iš kultūros sąvokos, prieinama, kaip matėme aukščiau, reikalas 
išviršinįkūltūros atžvilgį pavadinticivilizacijos vardu. 

Paklausius dabar klausimą, kaip kultūra santykiuoja su civilizacija, gau-. 
nama išvada, kad kultūra ir civilizacija taip santykiuoja tarp savęs, kaip subjekti- 
vinė ir objektivinė vieno dalyko pusės. Einant šita linkme, galima sakyti, civiliza- 
cija ir kultūra taip laikos viena antros, kaip padaras-—veikimo, iš kurio jis yra 
kilęs, kaip išdava—savo priežasties. Šita prasme civilizacija ir yra 
kultūros objektivacija išviršinėmis visuomeninio gyve- 
nimo lytimis. Tokiu būdu kultūra ir civilizacija yra tarsi dvi pusės vieno 
ir to pačio dalyko, kaip kad kiekviename žmogaus veiksme yra subjekto 
ir objekto: asmens, kuris veikia, ir daikto, kuris yra veikiamas ir kuris tam- 
pa padaru. 

Kulūros įsikūnijimas išoriniame pasaulyje taip ar šiaip yra kultūrai 
tikslas ir todel tam tikra prasme jos galas. Bet tai, žinoma, toli gražu ne- 
reiškia, kad vienos kurios visuomenės gyvenime jos visa kultūra irjos visa 
civilizacija gali eiti viena po antros atskiromis gadynėmis, kaip tai mano 
Spengleris. Paprastai jiedvi gyvuoja gretimais ir dargi taip, kad kultū- 
ros lapsniui atatinka ir civilizacijos laipsnis, ne: kultūra ir 
civilizacija yra tarp savęs priežastingumo sąryšyje. Tiesa, kultūros ir civili- 
zacijos laipsnių atatikimas gali kartais rodytis nepilnas del įvairių pripuo- 
lamųjų priežasčių. Pav.. Lietuvoje civilizacijos laipsnis rodosi palyginamai 
esąs žemesnis, negu kultūros laipsnis, o Vokietijoje vaizdas tarsi atrodo su 
atvirksčiu civilizacijos ir kultūros santykiu. 

Tautų ir amžių palyginimas kultūros atžvilgiu tuo ir yra sunkus, kad 
su kultūros matu paprastai yra painiojamas civilizacijos matas, nesant ata- 
tikimui tarp kultūros ir civilizacijos sričių. Tauta arba amžius gali pasižy- 

mėti realinės, arba materialinės, kultūros srityje ir sykiu galingai pasireikšti 
atatinkamoje civilizacijos srityje; bet, antraip vertus, šita tauta ar amžius gali 
žymiai atsilikti idealinės, arba dvasinės, kultūros srityje ir menkiau pasireikšti 
atatinkamoje civilizacijos srityje. Gali būti ir atvirkščiai. Visais tokiais atve- 
jais palyginimas privalo būti ne vientisas, bet daugeriopas, t.y. daromas 
pagal atskirus kultūros atžvilgius. Bendro vertingumo atžvilgiu galima, žino- 
ma, pažymėti, kad idealinė, arba dvasinė, kultūra yra vertingesnė už realinę, 
arba materialinę, kultūrą, ir sykiu čia ieškoti galutinos išvados. Taip, pav. 
tektų elgtis palyginant Angliją su Indijos kraštu, Vakarų Europą —su Ame- 
rika, viduramžių XIII šimtmetį su modernvoju XIX šimtmečiu ir tt. 

Kultūra ir civilizacija yra surištos tarp savęs savo plėtotėje organin- 
go priežastingumo santykiu taip, kad kultūra yra pagrindinė veikiamoji prie- 
žastis civilizacijai. Todel, jei nyksta visuomenėje kultūra su visais kultūri- 
niais nusiteikimais, tai turi nykti ir išviršinė civilizacija tame laipsnyje, ku- 
riame ji priklauso nuolatos gaivinančios kultūrinės kūrybos. Taip supratus 
kultūros ir civilizacijos santykiavimą, negalima kalbėti apie tai, kad gali būti 
viena gadynė, pareikšta kultūros viešpatavimu, ir kad gali po jos eiti kita 
gadynė, pareikšta civilizacijos viešpatavimu, kaip tai įsivaizduoja Spengleris. 

Atsižvelgus į tiek sudėtingą dalyką, kokiu yra kultūra, ne pro 
šalį bus pažymėjus, kad nėra reikalo ir netikslinga būtų pakeisti kultūros ter- 
minas lietuviškuoju terminu, pav. žodžiu „įdarbė“, nes: 1) nėra būtino reikalo 
lietuvinti tarptautiniai terminai, jei jiems savaime nėsiperša savo žodis; 2) ne- 
tikslinga versti tarptautinis terminas, kai jis turi tiek sudėtingo turinio, kad 
jo negali išreikšti joks naujadaras etimologine savo pra sme; 3) tokie žodžiai, 
kaip „įdarbė“ gali įturėti specialaus pritaikymo šalia kutūros termino ir tuo 
praturtinti mūsų kalbą. 

Kad kultūrinio gyvenimo srityje yra reikalo skirti subjektivinė ir 
objektivinė pusės, netiesioginiu įrodymu gali eiti tas faktas, kad tas pats 
dviejų pusių skirtumas išeina aikštėn ir kitose žmogaus gyvenimo srityse: 
prigimtoje ir religinėje. Prigimtis yra žmogui tai, kas yra jam prigiję 
iš nuošalinio gamtos pasaulio. Todel prigimtis įeina į žmogaus gyvenimą, 
kaip palenkta žinogaus subjektui gamia, bet sykiu besireiškianti jame ir 
savo dėsningumu. Gamta tuo tarpu yra priešpastatoma žmogui, kaipo 
tam tikras objektas. Tokiu būdu prigimtis ir gamta sudaro subjektivinę 
ir objektivinę, arba, kitaip tariant, išvidinę ir išviršinę gyvenimo pusę. 

Ir religinėje gyvenimo srityje yra skirtumas tarp subjektivinės ir 
objektivinės pusės. Kai kalbama apie žmogaus religiją, savaime laikoma 
galvoje tai, kas darosi žmoguje, jam santykiuojant su Dievu. Kai kalbama 
apie tai, kaip religijos apraiškos objektiviai pasireiškia išviršinėmis priemo- 
nėmis, dera jau kalbėti apie tą aukščiausią objektivuotą religinių apraiškų 
organizaciją, kuri vadinama Bažnyčios vardu. . 

Tuo būdu subjektivinę žmogaus gyvenimo pusę užpildo prigimtis, 
kultūra ir religija; tuo tarpu kad objektivinę gyvenimo pusę sudaro gamta, 
civilizacija ir Bažnyčia. Nereikia manyti, kad subjektivinės ir objektivinės 
gyvenimo pusės eina tikrovėje atskiromis savo sritimis, griežtai apribotais 
ruožais. Faktinai atskiros gyvenimo sritys organingai susinarsto, ir tik 
žmogaus minties analizė pratęsia logikos ribas tarp šitų sričių. Negalima, 

pav., atskirti prigimties nuo kultūros, arba kultūros nuo religijos, nors jos 
galima skirti įvairiais atžvilgiais. 

Labai dažnai religija įglaudžiama į kultūros sritį. Tačiau toks nusi- 
statymas religijos atžvilgiu ne visai gali būti pateisintas. Galima pastebėti, 
kad religijoje gali būti visa tai, kas sudaro kultūros esmę ir dar tam tikras 
naujas veiksnys, kuriuo iš tikrųjų yra pati Dievybė ir jos veikmė žmogui 
ir pasauliui. Religijos ir kultūros negalima dirbtinai perskirti, kaip kad 
negalima atskirti kultūros nuo prigimties. Prigimtis yra materialinis 
pagrindas, arba atrama, kultūrai. Panašiai, prigimtis ir kultūra abi tarnauja 
žmogaus gyvenime prigimtuoju pagrindu, arba atrama, religijai. Jei kultūra 
apimtų ir religiją, tai reikštų, kad religija savo esme nėra aukštesnė už 
kultūrą, o savo plotu yra net siauresnė už jąją. 

Iš tikrųjų religija, tam tikra prasme, apima ir prigimtį ir kultūrą, ir, 
būtent, todel, kad religijai pridera jungti visą žmogaus gyvenimą vienu 
dieviškuoju pradu. Jei šita prasme religija apima visą žmogaus gyvenimą 
vienu dieviškuoju pradu, tai tuo pačiu ji apima ir kultūros apraiškas, bet 
tuomet ji negali būti įglausta į kultūros sąvoką, kaip viena iš jos loginių 
dalių. — Analoginių, tik jau objektivine prasme, yra santykiu tarp gamtos, 
civilizacijos ir Bažnyčios. Gamta yra kultūrai panaudojama medžiagi. 
Gamta ir kultūra yra Bažnyčiai panaudojama medžiaga, ir, būtent, todel, 
kad Bažnyčia yra objektivuotas, organizuotas ir regimas religijos reiškima- 
sis mūsų pasaulyje. Kitaip tariant, Bažnyčia taip laikosi religijos, kaip 
kad civilizacija — kultūros, arba gamta — prigimties. 


IV. Kultūros filosofija, kaipo mokslas. 


Po visų šitų įvedamųjų paaiškinimų apie kultūros esmę, savybes ir 
jos santykiavimą su kitomis žmogaus gyvenimo sritimis, reikia apibrėžti 
kultūros filosofijos dalykas ir nustatyti, kas yra kultūros filosofijos discip- 
lina, kaipo mokslas. 

Kultūros filosofija yra toji praktinė filosofijos disciplina, kuri tyrinėja 
kultūros pagrindus, arba jos tolimiausias priežastis. Šitas kultūros apibrė- 
žimas yra nominalinis, bet ne realinis, todel, kad jame apibrėžiamas termi- 
nas, bet ne pats dalykas. Tik atsižvelgus į visa tai, kas buvo pasakyta 
apie kultūros esmę ir savybes su jos apraiškomis žmogaus gyvenime, 
galima legalizuoti minėtoji aptartis, neįvedant į ją kultūros aptarties. Ogi 
įvesti kultūros aptartį į kultūros filosofijos apibrėžimą yra beveik negalima, 
kuo mažiausia, — yra labai sunku todel, kad kultūros sąvoka yra labai 
sudėtinga. 


Taigi sakytoji kultūros filosofijos aptartis tepaaiškina mums, kad kultū- 
ros Tilosofija tyrinėja iš pagrindų filosofijos mokslo priemonėmis tą žmogaus 
gyvenimo sritį, kurią vadiname kultūros vardu, ir kurią esame tam tikru 
būdu supratę. Tyrinėti kokį nors objektą filosofijos mokslo priemonėmis, 
reiškia taikyti šitam objektui filosofijos mokslo metodą ir siekti jo srityje 
filosofijos mokslo tikslų. Pažinimo atžvilgiu, filosofijos mokslas neturi sa- 
vo atskiro pažinimo metodo. Jis tik saviškai taiko savo tikslams bendrąjį 
„pažinimo metodą, kuriuo yra protu apdirbamo patyrimo meto- 
das. Šitą bendrąjį pažinimo metodą filosofija ir taiko savo tikslams, prie 

kurių ji eina plačiausių apibendrinimų keliais, nes jai tenka susekti savo 
objektų tolimiausios, t y. pirmutinės ir visuotinosios priežastys. 

Ir kultūros filosofijoje svarbu plačiausiais apibendrinimais prieiti pir- 
mutiniai bei visuotinieji kultūros pagrindai. Todel kultūros filosofijai ne- 
dera aprašinėti atskirų kultūrinių tipų, kaip kad gali daryti aprašomasis 
geogratijos mokslas; ji taip pat nesistengs tyrinėti kultūrinio žmonijos plė- 
tojimosi įvairiais laikais ir įvairiose vietose, kaip kad daro kūltūros istorija. 
Jai svarbu nustatyti kultūros, kaipo tokios, pagrindai ir išaiškinti kultūros 
apraiškų tolimiausios priežastys ir visuotinieji dėsniai. 

„Kultūros filosofija priklauso tų filosofijos šakų, kurios tėra dar for- 
macijos, arba vyksmo, stovyje. Galima net pasakyti, kad kultūros filosofija 
nėra dar įgijusi pilnų pilietybės teisių filosofijos sistemoje. Bet ji neišven- 
giamai turės šitas teises įsigyti pertvarkant naujai, pagal laiko reikalavimus, 
filosofijos sistemos suskirstymą, kai paaiškės jos vieta filosofijos sistemoje, 
ir kai ji pasidarys viena iš būtinų disciplinų jos visumoje. Stai kodel ir 
Teologijos Filosofijos fakulteto Filosofijos skyriuje "kultūros filosofija ne- 
laikoma dar visai savarankiškąja filososijos disciplina, ir ji labiausiai eina 
filosofine įvada į pedagogikos mokslą. 

Tuo tarpu, kai filosofija yra skirstoma atskiromis disciplinomis, kul- 
tūros filosofija dažnai neranda vietos filosofijos suskirstymuose. Iš čion 
galima padaryti dvejopa išvada. Viena iš dviejų: arba kultūros filosofija yra 
tiek naujas dalykas, kad jos dar rimtai netenka paisyti; arba kultūros filo- 
sofija reiškia ne vieną kurią šaką, arba discipliną, bet ištisą jų grupę. 

Kad kultūros filosofija nėra visai menka apraiška dabartiniame filo- 
sofinės minties stovyje, gali liūdyti, kad ir pradėjęs eiti Vokietijoje 1910 m. 
filosofinis laikraštis „Logos“, pasiskelbęs esąs „Internationale Zeitschrift 
fūr Philosophie der Kultur“, vadinasi „Tarptautinis kultūros filosofijos laik- 
raštis“. Šito laikraščio yra jau išėję keliolika storulių tomų. Be to, laikraš- 
tis sykiu eina italų kalba ir buvo ėjęs prieš karą rusų kalba, taip sakant, auto- 
nominėmis šakomis. Nemaža gerai žinomų filosofijos pasaulyje vardų 1ado 
vietos šitame, principo atžvilgiu, tarptautiniame, bet faktinai daugiausiai 
vokiškajame laikraštyje. Todel nesiskaityti su varomąja jo filosofine vaga 
nebegalima. 

Remiantis minėtojo „Logo“ pratartimi (Logos, I—1910, I ir III p.) 
galima konstatuoti: 1) kad kultūros filosofija nėra dar įgijusi visur maž- 
daug pastovios išvaizdos; 2) kad jos išsiplėtojimas yra svarbi ir net būti- 
na priemonė filosofijos sistemai atbaigti; ir 3) kad jinai apima visą eilę 
atskirų kultūros šakų, kurias savaip tyrinėja įvairūs specialūs mokslai. Pir- 
muoju teigimu negali rasti rimtų prieštaravimų, kadangi juodu yra pakan- 
kamai mums paaiškėjusiu. Trečiasis teigimas gali duoti progos manyti, kad 
kultūros filosofijos sąvoka apima visą grupę filosofinių šakų, arba disci- 
plinų, sujungtų kultūros žymėmis. Iš tikrųjų, šitoksai manymas randa pa- 
grindo dabartiniame filosofijos mokslo stovyje. 


V. Kultūros filosofijos vieta filosofijos sistemoje. 
Mill'is įvedė į savo logiką mokslų skirstymą į gamtos ir dvasios mokslus, 
vokiškai: Naturwissenschattenir Geisteswissenschaften. Ilgainiui imta ir filo- 
sof.ja skirstyti į dvi pagrindines grupes, iš kurių viena vadinta gamtos filo- 

sofija (Nuturphilosophie), ir antra — dvasios filosofija (Geistesphilosophie). 
Bet sykiu imta nagrinėti, ar priešpastatymas gamtos ir dvasios yra visai 
teisėtas logikos atžvilgiu. Į tai buvo atsakyta, kad šitokis gamtos ir dvasios 
priešpastatymas negali būti daromas metatizine prasme, t. y. dvasios nega- 
lima čia suprasti kaip kaž ko, kas išeina iš mūsų pasaulio ribų. Buvo pri- 
pažintas loginis fizinių ir psichinių apraiškų priešpastatymas. 

Vienas iš veiklesnių minėtojo „Logo“ rėmėjų, Rickert'as*) yra linkęs 
prieš gamtos mokslus pastatyti kultūros mokslus. Jam rodosi, kad gamtos 
ir kultūros priešuma yra pagrindinė, skirstant mokslus pagal jų medžiagą 
į gamtos ir kuliūros mokslus. Sykiu ir filosofijos disciplinos linkstama skir- 
styti į dvi pagrindines grupes pagal gamtos ir kultūros sritis. 

Kitas žymus to paties „Logo“ rėmėjas W. Windelband'as (miręs karo 
metu), buvo linkęs statyti lygybės ženklą tarp transcendentalinės Kanto 
filosofijos ir kultūros filosofijos. Jo plačiai suprantama kultūra susilieja 
apskritai su visu sąmoningu žmogaus gyvenimu, o kultūros filosofija del 
šitos priežasties nustoja sau tinkamo apriboto ploto filosofijos sistemoje.— 
Taigi galų gale išeina, iš vienos pusės, kad kultūros filosofija yra aktuali 
disciplina, turinti patarnauti tikslingai filosofijos sistemai sudaryti, ir, iš 
antros pusės, kad kultūros filosofija tiek yra platus dalykas, jog jis apima 
visą eilę filosofinių disciplinų. Kaip gi iš tikrųjų reik išspręsti šitokis 
paradoksalinis klausimo stovis? 

Norint nusimanyti apie kultūros filosofijos vietą filosofijos visumoje, 
arba sistemoje, reikia visų pirma atsižvelgti į racionalinį filosofijos suskir- 
stymą **). Filosofija yra iš vienos pusės pažinimo, o iš antros pusės pa- 
saulėžiūros mokslas. Kaipo pasaulėžiūros mokslas, filosofija gali domėtis 
ar pasauliu ar žmogaus gyvenimu, Pirmuoju atveju turėsime teorinę pasau- 
Iėžiūrą, arba metafizikos mokslą; antruoju atveju — praktinę pasaulėžiūrą. 
Savo ruožtu praktinėje pasaulėžiūroje galima stengtis pažinti žmogaus 
veikimo normas arba patiekti veikimo išaiškinimą, t. y. siekti arba tai, kas 
privalo būti, arba tai, kas yra, įvyksta. Pirmuoju atveju turėsime normati- 
vinės praktinės filosofijos disciplinas, antruoju atveju — eksplikativinęs dis- 
ciplinas. Tarp normativinių praktinių disciplinų naudojasi pilietybės teisė- 
mis etika ir estetika; su etika jungiama teisės filosofija, kuri kartais laiko- 
ma specialia etikos dalimi. 

Kokių gi yra eksplikativinių, t. y. aiškinamųjų disciplinų praktinėje fi- 
losofijoje? Šitoje srityje galima surasti visa eilė mažiau ar daugiau pripa- 
žintų disciplinų, kaip antai: istorijos filosofija, socialinė filosofija, vadinama 
kartais tiesiog sociologija, visuomenės ūkio filosofija, kalbos filosofija, reli- 
gijos filosofija ir dar šis tas. Visa tat vietoje bus pastačius klausimą, ko- 
kiuose logiškuose santykiuose bus visos šitos disciplinos tarp savęs? Iš 
čia pasireiškia naujojoje filosofijoje visa šitos srities nesantvarka. 

Iš vienos pusės galima pastebėti, kad kai kurios disciplinos turi sa- 
vyje dalykų, kurie neprivalėtų eiti į filosofijos sritį. Pav., į istorijos filoso- 
tijos mokslą įtraukiami paprastai klausimai apie istorinio pažinimo princi- 
pus, kurie sudaro vadinamąją „istorijos logiką“ (Geschichtslogik), ir kurie 


*) Veikale „Die Grenzen der natu:wissenschaftlichen Begriftstildung“. 
**) Žiūr. antoriaus straipsnį „Pasaulėžiūra ir filosofija“, „Logos“ 1494 m Nr |, 

iš tikrųjų turėtų rasti vietos specialiojoje istorijos  metodologijoje. 
Taip pat į sociologiją, filosofiškai suprantamą, dažnai įtraukiami dalykai, 
kurie turėtų įeiti į specijaliuosius visuomeninius mokslus. 

Iš kitos pusės minėtos filosofinės disciplinos nesuima į save daugelio 
kultūros klausimų, kurie turėtų būti tyrinėjami filosofiniu būdu. Jei jie ir 
liečiami, pav., istorijos filosofijoje, tai tik pripuolamai arba drauge su kitais 
specialiais klausimais. Tuo tarpu kultūros filosofija nestatoma šalia istori- 
jos filosofijos, arba socialinės filosofijos, kaipo lygiagretė disciplina. Ką 
visa tai reiškia? 

Čia išeina aikštėn tas neatatikimas, kuris yra tarp 
faktinų minėtų disciplinų išsiplėtojimo, iš vienos pusės, 
ir sistemos reikalavimo, iš antros pusės. Kitaip tariant, filoso- 
fijos sistema reikalauja naujo logiškesrio eksplikativinių praktinės filosofi- 
jos disciplinų sutvarkymo. Iškėlus reformos reikalą, reikalinga pažymėti, 
kas šitoje srityje yra pageidaujama, kaipo tai, kas turėtų būti. 

Minėtų disciplinų objektai, būtent: istorija, visuomeninis ūkis, kalba, 
išskyrus tik vieną religiją, taip ar šiaip, įeina į kultūros sritį. Religija, kaip 
žinome, netelpa ištisa kultūros plote ir todel negali būti kultūros filosofi- 
jos apimta. Tokiu būdu išeina, kad praktinės filosofijos eksplikativinės 


cija turėtų reikštis atskirose kultūros filosofijos dalyse monografinių ty- 
rinėjimų pavidalu. 


VI. Kultūros filosofijos turinys ir jo suskirstymas. 

Atsižvelgiant į tą painią padėtį, kurioje tebėra kultūros filosofija mūsų 
laikais, visai pravartu pasistatyti klausimas, koks gi iš tikrųjų yra kultūros 
filosofijos turinys ir kaip dera šitas turinys suskirstyti dalimis. Statant 
šitą klausimą, svarbu visų pirma išaiškinti, kokia prasme ir kokiame laip- 
sryje kultūros filosofija susieina savo turiniu su istorij.s filosofija ir su 
visuomeninių apraiškų filosofija, kurion faktinai įeina socialinė filosofija ir 
visuomenės ūkio filosofija? Kalba, kad ir yra viena iš kultūros apraiškų 

bet yra tiek specialus dalykas, kad nėra reikalo skirti jai vieną atskirą 
filosofijos discipliną — kalbos filosofiją  Monografiškai „imant dalyką, 
pakaktų kalbėti apie kalbos problemą filosofijos šviesoje. Nebaigiamas 
filosofinių disciplinų dauginimas žemina filosofijos vardą ir pratina nerimtai 
žiūrėti į filosofijos mokslo esmę. Ar galima, pav., rimtai paisyti pinigų 
filosofijos, kaipo atskiros filosofijos šakos, nors panašios monografijos 
autorius ir yra žinomas vokiečių filosofas G. Simmel'is? Užtat negalima 
nieko turėti prieš tai, kad kas nors tyrinėtų „filosofinius politinės ekonomijos 
pagrindus“, kaip kad daro Dr. E. Eppich'as savo bandyme, pavadintajame 
„Die philosophischen Grundlagen der Nationalėkonomie“. 

Istorijos filosofija tyrinėja bendriausius istorijos vyksmo ir mokslo 
pagrindus. Kiek istorijos filosofija tyrinėja patį istorijos veiksmą, t. y. 
procesą, jo veiksnius, dėsnius, prasmę ir tikslą, ji vadinama kartais istorijos 
metafizika. Kiek ji domisi ne istorijos vyksmu, bet istorijos mokslu, t. y. 
istorinio pažinimo principais, ji vadinama istorijos logika. — Posakis 
„istorijos metafizika“ negelima laikyti vykusiai sudarytu, kadangi metafizika 
yra istorinis teorinės filosofijos vardas, dargi gerokai sukompromituotas 
įvairiais nesusipratimais. Taikyti šitas vardas praktinei filosofijai galima 
būtų nebent analoginiu būdu (per panašybę). — Iš kitos pusės istorijos 
logika bendrąja savo dalimi turėtų įeit į metodologijos mokslą, kuris sudaro 
antrąją logikos dalį. Tuo tarpu specialioji istorijos logikos dalis iš tikrųjų 
sudaro specialiąją istorijos metodologiją, kuri išeina iš filosofijos mokslo 
ribų, kadangi filosofija iš esmės yra bendrasis mokslas, neprivaląs kištis į 
atskirus specialiųjų mokslų reikalus. 

Iš to jau aišku, kad kultūros filosofija negali turėti bendro turinio 
su ta istorijos filosofijos dalimi, kuri vadinama „Geschichtslogik“. Kas 
kita yra su pirmąja jos dalimi, tyrinėjančia istorinio vyksmo pagrindus, t. y. 
su dalimi, kartais netinkamai vadinama istorijos metafizika. Norėdaini 
išspręsti klausimą, kiek bendro turi kultūros filosofija su istorijos filosofija, 
turime nustatyti, kokių santykių esama tarp istorijos ir kultūros apskritai. 

Jau pirmu pažvelgimu nesunku yra pastebėti artimas sąryšis tarp 
kultūros ir istorijos. Minėtas Rikertas konstatuoja, kad kultūros tėsama 
vien ten, kur galima kalbėti apie tikslingą istorinį vyksmą, ir jog išėjusios 
į kultūrinę sceną tautos yra, kitaip tariant, tautos turinčios savo istoriją. 
Rikertas pagaliau prieina išvadą, kad kutūros plėtojimasis ir sudaro istorijos 
mokslams tyrinėjamąją medžiagą („Die Grenzen der naturwissenschaftlichen 
Begriffsbildung“, 396 p.). 

Iš tikro, kultūra yra ta lytis, arba forma, kuria reiškiasi istorinis 
žmonijos gyvenimas. Ten, kur nėra kultūros, gali būti gamtinės evoliucijos, 
bet negali būti istorijos. Štai kodel sakoma, kad laukiniai žmenės neturi 
savo istorijos. Tačiau šitas pastarasis teigimas privalu imti su tam tikra 
rezerva, arba, kaip sakoma, cum grano salis, nes visai nekuliūrinių 
žmonių, kurie savo gyvenime neturėtų jokių kultūros apraiškų ir kurie 
todel neturėtų jokių davinių istorijai sudaryti, galima sakyti, nėra. Dalykas 
čia privalu suprasti relativiai, arba palyginamai: menkas kultūringumo 
laipsnis, pasireiškiąs laukinių žmonių, tarsi neimamas domėn. 

Be to, istorija, arba istorinis žmonijos vyksmas, reikšdamasis kultūros, 
arba, tikriau pasakius, civilizacijos lytimis, tarnauja tiems patiems tikslams, 

rs ir kultūra apskritai. Vadinasi, istorija ir kultūra turi bendrus 
tikslus. 

Taigi žmonijos istorija reiškiasi kultūros arba civilizacijos lytimis; 
galutini jos tikslai supuola su kultūros tikslais; kultūrinis žmonijos plėtoji- 
masis sudaro net tyrinėjamąją medžiagą istorijos mokslui. Jei dabar savęs 
paklausime, kas svarbu istorijos filosofijai ištirti bei išaiškinti, tai ar ne- 
gausime atsakymo, kad istorijos filosofija, tyrinėjanti filosofijos mokslo 
priemonėmis istorijos pagrindus, faktinai tuo pačiu tyrinėja kultūros pa- 
grindus, Ir iš tikro, istorijos sąlygos ir veiksniai, kurie rūpi istorijos filosofijai, 
sykiu yra kultūros sąlygos ir veiksniai, istorijos reiškimosi lytys ir dėsniai, kas 
svarbu istorijos filosofijai, sykiu sudaro kultūros esmę ir jos plėtojimosi 
dėsnius; pagaliau, istorijos tikslas supuola su kultūros tikslu. Ar po viso 
to nereiškia, kad filosofiškai statyti istorijos problema, yra tas pat, ką įeit 
į kultūros filosofijos darbo sritį? Iš čion aišku, kad, išskyrus iš istorijos 
filosofijos istorinės metodologijos klausimus, istorijos filosofija visu savo 
atliekamu turiniu įeina į kultūros filosofiją. 

Paaiškėjus, kaip suseina savo turiniu kultūros filosofija ir istorijos 
filosofija, svarbu yra išaiškinti panašus kultūros filosofijos santykis su 
visuomeninių apraiškų filosofija, vokiškai vadinama Sozialphilosopihie, o 
kitų net sociologijos vardu.  Trumpumo dėliai visuomeninių apraiškų 
filosofiją vadiname visuomenės filosofija, suprasdami ją tiek plačiai, kad ji 
apimtų tas visuomenės gyvenimo apraiškas, kurios turi politinės, socialinės, 
ekonominės ir šiaip jau visuomeninės prigimties. Taip suprantama visuo- 
menės filosofija bus filosofijos šaka, tyrinėjanti bendriausius plačiai supra- 
sto visuomeninio gyvenimo pagrindus. 

Visuomenės filosofija turi artimų santykių su istorijos filosofija ir 
būtent todel, kad istoriniais žmonijos gyvenimo įvykiais telaikomi tik tie, 
kurie taip ar šiaip yra surišti visuomeninio gyvenimo apraiškomis. Todel 
žinomas istorikas metodologas E. Bernheimas įbrėžia istorijos sąvoką 
drauge su visuomenine žmogaus gyvenimo puse (E. Lehrbuch der hiš- 
torischen Methode, Leipzig, 1908, S. 9). 

Norėdami nustatyti santykius tarp istorijos filosofijos iš vienos pu- 
sės ir visuomenės filosofijos iš antros, vieni mokslininkai priėjo prie nuo- 
monės, kad visuomenės filosofija yra palenkta istorijos filosofijai, kaip 
viena šios pastarosios dalis, o kiti manė, jog atvirkščiai, istorijos filosoti- 
ja yra palenkta visuomenės filosofijai. Buvo ir tokių mokslininkų, kurie 
tarp istorijos filosofijos ir visuomenės filosofijos pastatė lygybės ženklą. 

Netinkamas šitų dalykų skyrimas slepia savyje nesusipratimą. Visuo- 
meninio gyvenimo pagrindai galima tyrinėti dvejopu būdu, būtent, arba 
atsižvelgiant į šito gyvenimo vyksmą, arba žiūrint į jo stovį, susikristali- 
zavusį į tam tikras visuomenines lytis. Pirmuoju atžvilgiu domisi istorijos 
tilosotija, antruoju — visuomenės filosofija. Vadinasi, istorijos filosofija, 
tyrinėdama visuotinius istorijos pagrindus, tuo pačiu nagrinėja visuome- 
ninio gyvenimo vyksmą, t. y. procesą, jo priežastis, dėsnius, tikslą ir t. t. 
Ogi visuomenės filosofija tyrinėja visuomeninio gyvenimo pagrindus, dai- 
rydamasi į tipingąsias jo lytis, kaip, pav., šeima, valstybė, visuomenė, tau- 
ta. Istorijos filosofijai svarbus visuomeninio vyksnio turinys; visuomenės 
filosofijai — visuomeninio gyvenimo lytys, arba forinos. 

Antra vertus, ne tik istorija, bet ir visuomeninio gyvenimo lylys yra 
nealskiriamai surištos su kultūra. Kaip pats žmogus yra tam tikra pras- 
me visuomeninio gyvenimo padaras, taip ir jo kultūra visumet turi tokiu 
ar kitokiu būdu visuomeniškumo pradų. Leiskime, kad Robinzonas Kruzė 
yra savo izoluotoje saloje plėtojęs tam tikrą kultūros laipsnį. Ar tai jau 
reikštų, kad šita kultūra tebūtų vien individualinio jo veikimo padaras. 
Anaiptol ne; atsidūręs vienatvėje, Kruzė atsinešė su savimi savo patyri- 
muose ir daiktuose, kurių jis turėjo, gyvendamas visuomenėje, šitos vi- 
suomenės laimėjimų, įpročių, sugebėjimų, kurie ir leido jam kultivuoti i; 
plėtoti toliau vaisius, anksčiau buvusius visuomenino gyvenimo gėlėmis. 

Pasirodo, jog kultūra ir visuomenė yra panašiame sąryšyje, kaip kad 
kultūra ir istorija: visuomeninis gyvenimas yra būtina sąlyga kultūrai plė- 
totis į aukštesnį laipsnį; o iš antros pusės pati visuomenė yra jau tam ti- 
kra prasme kultūros padaras. Šitokis paradoksalus kultūros ir visuomenės 
santykiavimas pagrįstas yra tuo, kad visuomeninio zyvenimo ly- 
tys sudaro vieną kultūros pusę, kuri turi reikšmės bei 
įtakos visoms kitoms kultūrinio gyvenimo apraiškoms. 

Taip dalykui stovint, aišku, jog visuomenės filosofija įeina savo turi- 
niu į kultūros filosofiją, kiek ji tyrinėja bendruosius visuomeninio gyveni- 
mo pagrindus. Smulkus nagrinėjimas visų visuomeninio gyvenimo lyčių, 
jų aprašymas ir šiaip jau tyrinėjimas iš artimesnių priežasčių negali suda- 
ryti kultūros filosofijos uždavinio, nes apskritai šitie dalykai, liesdami spe- 
cialių visuomeninių mokslų uždavinius, neatsako filosofinio tyrinėjimo | 
prigimčiai. 

Vadinasi, į kultūros filosofijos turinį įeina iš vienos pusės istorinio 
vyksmo ais filosofija), o iš kitos pusės visuomeninio gyvenimo pa- 
grindai (visuomenės filosofija). Tačiau tuodu objektu neišsemia dar vi- 
sos kultūros filosofijos turinio. Ir todel didina reikalą sudaryti iš kultūros 
filosofijos atskirą filosofinę discipliną. Pav., lieka dar nuošaliai tokie klau- 
simai, kaip: idealinės kultūros lytys, kuriomis yra žinija, dora ir menas, ši- 
tų lyčių esmė, reikšmė; be to, žmonijos gyvenimo tikslingumas ir t. t. 
Lieka dar klausimas apie kultūros tikslingumą apskritai, o drauge su juo 
ir klausimas apie kultūros santykiavimą su religija, kuri iš tikrųjų sudaro 
galutinąjį kultūros tikslą, arba jos siekiamąją priežastį. 

Kai suprasta nusakytu būdu kultūros filosofija imama atskira filoso- 
fine disciplina, kyla reikalas saviškai sutelkti ir sutvarkyti jos medžiaga taip, 
kad tai atatiktų paties dalyko esmei. 

O kadangi filosofija apskritai tyrinėja savo objektus iš tolimiausių 
priežasčių, tai tinka suskirstyti kultūros filosofijos dalykus pagal priežas- 
čių rūšis, kurių, anot Aristotelio, yra visas ketvertas, neskaitant sudėtingos 
egzempliarinės priežasties. Tomis priežastimis ir bus: vykdomoji (causa 
elficiens), materialinė (causa materialis), formalinė (causa formalis) ir sie- 
kiamoji (causa fiualis). 

Jei paimsime tik kultūrinio veiksmo aptartis, tai pamatysime, kad joje 
kiekvienai iš šitų priežasčių paskirta atatinkamas vaidmuo. Kai sakoma, kad 
kultūrinis veiksmas yra sąmoninga žmogaus veikmė, nurodoma vykdomoji 
priežastis, nes vykdomoji yra priežastis, kurios veikme daiktas tampa tuo, 
kuo jis yra. Kai sakoma, kad šita žmogaus veikmė taikoma kokiam nors 

prigimtajam objektui, nurodoma materialinė priežastis, nes šita priežastis 
yra tai, iš ko arba kame daiktas susidaro. Kai sakoma, kad žmogaus 
veikmė apipavidalina veikiamąjį objektą lytimi, arba forma, kalbama apie 
formalinę priežastį, kuri yra tai, kuo daiktas yra tai, kas jis yra. Pagaliau, kai 
sakoma, kad toji lytis turi atatikti aukštesnei idejai, nurodoma siekiamoj i 
priežastis, kuri yra tai, ko dėliai esybė yra vykdoma, arba realizuojama. 

Sakysime inžinerius architektorius statydina universiteto rūmus, vadi- 
nasi, daro kultūrinį darbą. Pats architektorius, arba, tikriau tariant, jo vei- 
kimas, padedamas visos darbininkų eilės, yra vykdomoji universiteto rūmų 
priežastis. Toji medžiaga, iš kurios rūmai statomi, yra materialinė jų prie- 
žastis. Stilius ir apskritai rūmų architektūra, kuri padaro, kad rūmai yra 
universiteto rūmais, o ne nesutvarkyta įvairios medžiagos belytė krūva, yra 
iormalinė priežastis. Pagaliau, tasai tikslas, kurio“ dėliai rūmai statomi, ir 
kuris yra vedamoji rūmų ideja, sudaro siekiamąją rūmų priežastį: rūmų 
ideją, pagal kurią turi būti išlaikytas tiek išvidinis, +kiek ir išviršinis rūmų 
stilius, yra aukštojo mokslo būstinė. 

Tai vienas atskiras kultūrinio veiksmo pavyzdys. Tuo tarpu kultūros 
filosofija tyrinėja visuotinuosius viso kultūrinio veiksmo pagrindus. Cia tat 
svarbu ištirti plati kultūros problema kuo bendriausiais atžvilgiais. Ogi api- 
bendrinant išeina, kad vykdomąja kultūros priežastimi yra pats žmogus, 
tiek imamas skyrium, kiek ir sutelktinai. Taigi asmens it. visuomenės vai- 
dmuo kultūros vyksme sudaro tyrinėjimo objektą pirmai pagrindinei kultū- 
ros filosofijos daliai, kuri dera todel pavadint: kultūros veiksniai. 
Materialinė kultūros priežastis yra iš viršaus — gamta, o iš vidaus — pri- 
gimtis. Gamta ir prigimtis ir jų dviejų santykiavimas ūkyje sudaro kultū- 
rai materialinę atramą ir materialines sąlygas; todel antroji kultūros filoso- 
fijos dalis ir gali būti pavadinta: kultūros materialinės aplinky- 
bės. Formalinė kultūros priežastis glūdi tose lytyse, kuriomis reiškiasi žmo- 
gaus gyvenimas bei veikimas: yra tai žinija, dora ir menas. Taigi trečia 
kultūros filosofijos dalis dera pavadinti: kultūros lytys, Pagaliau lieka 
siekiamoji kutūros priežastis, sudaranti tiriamąjį objektą ketvirtai pagrindi- 
„nei kultūros filosofijos daliai, kuri tinka pavadinti: kultūrostikslai, To- 
liau paaiškės, kad išvidinis kultūros tikslas yra civilizacija, ogi išviršinis — 
religijos statomas idealas. 

Taigi kultūros filosofijos turinys suskirstomas į keturias pagrindines 
dalis pagal keturias priežasčių rūšis, tai ir yra, kaip sakyta: 1. kultūros vei- 
ksniai, 2. kultūros materialinės aplinkybės, 3. kultūros lytys ir 4, kultūros tikslai. 

) A. Kultūros veiksniai. 
I. Zmogus, kaipo Iultaros veikėjas. — II. Individas ir masė. — III. Asmuo 
ir visuomenė, — IV. Idejos, kaipo kultūrinės karybos motyvai. 


I. Žmogus, kaipo kultūros veikėjas. 

l. Žmogaus prigimtis. — 2. Individas ir asmuo — 3. Žmogaus 
pašaukimas kultūrineikūrybai. 

1. Kalbant apie kultūros veiksnius, tenka visų pirma susidomėti. 
žmogumi, kaipo sąmoningu bei laisvu kultūros veikėju. Tarp kitko kultūra 
skiria žmogų nuo gyvulių, nes šie pastarieji negali būti kultūros veikėjai. 
Gyvulių pasaulis yra palenktas būtiniems prigimties dėsniams tokiu būdu, 
kad jame negalima pastebėti nė mažiausių proto arba laisvės apraiškų. 
Jei, pav., bitės labai tikslingai sudaro savo korius ir savo draugėje prisilaiko 
tam tikrų sutelktinio gyvenimo taisyklių, tai vis delto negalima kalbėti 
tikslia prasme, nei apie bičių kuriamą kultūrą, nei apie bičių visuomenę. 
Negalima juk kalbėti apie jų sąmoningą inicia tyvą, kai jos negali išsilenkti 
iš instinkto prievolės. Negalima kalbėli apie idejinį jų nusistatymą darbe, 
kai nėsama jose nė mažiausių proto ir laisvės pėdsakų. Tai, kas kartais 
per nesusipratimą vadinama gyvulio protu ir jo laisve, gali būti visumet 
išaiškinta jusliniu pažinimu, jusliniu geidimu ir instinkto tikslingumu. Tuo 
tarpu kultūros, tikra to žodžio prasmę, tegali turėti protingosios ir laisvo- 

sios būtybės, kurios tik vienos iš mūsų gimtojo pasaulio tegali veikti 
laisvai bei sąmoningai į kultivuojamuos ius objektus ir tiekti jiems lyčių 
atatinkančių aukštesnėms idejoms. 

Norint gerai nusimanyti apie žmogų, kaip apie kultūros veikėją, rei- 
kia gerai suprasti jo tikroji prigimtis. Kaip gyvuliai skiriasi nuo augmenų 
savo psichinėmis apraiškomis, taip žmogus. skiriasi nuo gyvulių tuo, kad 
turi aukštesnės rūšies sielą. Lygindami gyvulių ir žmonių psichines 
apraiškas, prieiname išvadą, kad žmogaus siela griežtai skiriasi nuo gyvu- 
lio sielos. Pasirodo, būtent, kad psichinės žmogaus apraiškos leidžia 
spręsti žmogaus sielą esant nematerialią, vientisą, protingą ir laisvą, nors 
žmogaus siela sykiu suima į save neprotingų gyvulių savybes: jutimą, 
juslinį geidimą ir t. tt Psichologijos dalykas yra tai išrodyti, o čia naudo- 
simės jau išrodytomis psichologinių tyrinėjimų išvadomis. 

Žmogus yra vieninga substancija, sudaryta iš materialinio kūno ir 
nematerialinės sielos. Kiekvienos esybės veikimas atatinka tam tikru būdu 
jos buvimo būdui. Lotyniškai tai išreiškiama aforizmu: operari seguitur 
esse, o lietuviškai galima tai išreikšti posakiu: veiksena atatinka būsenai. 
Kokiu būdu kūnas ir siela sudaro tą vieningą substanciją, kurią vadiname 
žmogiškuoju individu, ir kaip reiškiasi kūno ir sielos veikimasis žmogaus 
gyvenime bei veikime? 

Kūnas ir siela taip sudaro žmogaus būtybę, kaip kad materija ir 
forma, arba medžiaga ir lytis, sudaro bet kurį materialinio pasaulio daiktą — 
Aristotelis ir drauge su juo daugelis didžiųjų senovės ir viduramžių mą- 
stytojų, o taip pat ir mūsų laikų neoscholastikos reiškėjai yra sutikę, kad 
kiekviena materialinio mūsų pasaulio substancija susideda iš dviejų pradų: 
pirminės medžiagos (materia prima) ir substancialinės formos (forma sub- 
stantialis). Šita teorija yra vadinama hylemorfizmo vardu, sudarytu iš 
graikų 0i1 (hylė medžiaga) ir popg4 (morfė forma, lytis) Nei pirminė 
medžiaga be substancialinės lyties, nei substancialinė lytis be medžiagos 
negali būti viena be antros mūsų gimtajame pasaulyje. Substancialinė 
lytis suteikia materialiniam daiktui jo prigimtį ir kokybes; ogi pirminė 
medžiaga yra tasai substratas, arba pamatas, kuris visa tai prisiima, kaip 
kad apsprendžiamasis dalykas prisiima apsprendžiančiojo dalyko žymes. 
Todel kintant substancialinei lyčiai kinta ir viso materialinio daikto kokybės. 


Žmogaus būtybėje esama taip pat pirminės medžiagos ir substan- 
cialinės lyties. Žiūrint į žmogų pirmuoju atžvilgiu, turime galvoje tai, 
kas paprastai vadinama kūnu; ogi tai, kas šitam kūnui suteikia gyvybės 
ir visas jo kokybes, tai substancialinė lytis, vadinama sielos vardu. Kū- 
nas ir siela taip pat sudaro vieningą substanciją, kaip kad pirminė medžia- 
ga ir substancialinė lytis sudaro bet kurio daikto substanciją. Tas didelis 
skirtumas, kurio tačiau esama tarp žmo gaus ir bet kurio kito daikto, pa- 
reina nuo substancialinių lyčių skirtingumo. Psichinės apraiškos, kurio- 
mis pasižymi žmogus, duoda galimybės spręsti apie jo substancialinės ly- 
ties, arba sielos, ypatingumą. Tai yra, būtent, proto ir laisvos valios ap- 
raiškos, kurios verčia manyti, kad substancialinė žmogaus lytis, arba sie- 
la, turi dvasinės prigimties ir todel gali irgi būti atbaigta dvasine sub. 
stancija, nepriklausoma nuo kūno. Tačiau kol kūnas ir siela sudaro vienin- 

gą žmogaus substanciją šitame prigimtajame pasaulyje, juodu yra tiek glau- 
džiai susiję, kad tik sykiu sudaro tai, kas vadinama žmogiškuoju individu. 

Svarbu nustatyti bendrais bruožais sielos santykiavimą su kūnu ir jų 
dviejų veikimosi būdą. Netikras šito klausimo išsprendimas gali turėti 
neigiamosios reikšmės visai kultūros filosofijos pakraipai, kas, pav., taip 
ryškiai išeina aikštėn marksistų pasaulėžiūroje. Ekonominis materializmas 
stambiai klysta istorijos ir kultūros dalykuose, kadangi nesiskaito su psi- 
chinėmis žmogaus savybėmis ir su galutinėmis išvadomis apie žmo- 
gaus sielą. 

mogaus siela, būdama dvasinės prigimties, vis delto substancialiniu 
būdu yra sujungta su kūnu, kuriam ji tarnauja apsprendžiančiąja lytimi. 
Kaipo dvasinė lytis ji negali skirstytis dalimis. Augamosios ir juntamosios, 
t y. vegetativinės ir sensitivinės išgalės yra surištos su tam tikrais organiz- 
mo nariais, pav. mitimas yra surištas su mitimo aparatu, matymas — su 
regėjimo organu, arba akimi ir t, t. Šitos augamosios ir juntamosios išga- 
lės yra lokalizuotos tuose organizmo nariuose, su kuriais yra sujungtas 
jų veikimas. Užtat dvasinės galios, neturinčios tam tikrų organų, nėra lo- 
kalizuotos atskirose organizmo dalyse. 

Tokiomis dvasinėmis galiomis yra protas ir laisvoji valia, kuriuodu 
nebūdami lokalizuotu viename kuriame organizmo naryje, turi galimybės 
savo veikime atsigręžti, arba reflektuoti, patys į save. Taip, protas gali da- 
ryti refleksijos į savo pažinimą; valia gali veikti pati save, stengdamasi 
vykdyti proto nurodymus. 

Tai tačiau nereiškia, kad dvasinių galių veikimas yra visai nepriklau- 
somas nuo žmogaus kūno. Faktinai jų veikimas tam tikra prasme pri- 
klauso iš vienos pusės anatominių bei fiziologinių sąlygų ir nervų siste- 
mos su smagenų centrine, o iš kitos pusės — nuo juntamųjų materialinės 
prigimties galių, kokiomis yra tiek juslės (sensus externi), kiek ir jauslės | 
(sensus interni). : 

Gyvas žmogus visumet veikia visa savo būtybe, t. y. taip, kad jo 
veikime sykiu dalyvauja ir kūnas ir siela. Tinkamas šitos tiesos suprati- 
mas turi nemaža reikšmės, norint gerai suprasti žmogaus veikimą. Todel 
analizuojant šitą tiesą dera gerai įsimimti trys dalykai: 1. kad žmogus yra 
vieninga substancija, sudaryta iš medžiagos ir lyties, t. y. iš kūno ir pro- 
tingos sielos; 2) kad šita žmogiškoji substancija, gyvendama bei veikdama, 
reiškiasi kiekviename savo akte sykiu ir kūnu ir siela, ir 3. kad visa tai, 
kas veikia žmogaus kūną, tuo pačiu veikia ir jo sielą, ir, atvirkščiai, visa 
tai, kas eina iš sielos gelmių, veikia irgi taip ar šiaip žmogaus kūną. 

2. Substancialinė žmogaus vienybė, tinkamai suprasta, leidžia taip pat 
gerai suprasti, kas yra žmogiškasis asmuo. Asmuo nėra nei viena siela, 
nei vienas kūnas, bet tasai subjektas, kuris, kad ir susideda iš kūno ir 
sielos, vis delto sudaro neskirstomą vienybę t. y. individą (individuum 10- 
tyniškai ir reiškia nedalijamą daiktą). Taigi, neskiriamoji  substancialinė 
vienybė ir yra tai, kas vadinama individo vardu. Bet individais, atžvilgiu 
į substancialinės lyties vienybę, bus ir gyvulys ir augmuo ir, apskritai, 
bet kuris daiktas, turįs lyties, kaipo vienybės prado. Zmogiškasis indivi- 
das, kaipo aukštesnės rūšies individas t. y. apdovanotas protinga prigimti- 
mi ir todel pasižymįs protu ir laisve, yra vadinamas asmeniu. Todel, Boeti- 

jaus klasišku pasakymu, žmogiškasis, asmuo yra „substantia individua ra- 
tionalis naturae“, vadinasi, — individuali substancija protingos prigimties. 

Individas ir asmuo nėra tas pats dalykas. Individo sąvoka yra pla- 
tesnė už asmens sąvoką. Visi asmenys yra tuo pačiu individai, bet nevisi 
individai esti asmenimis. Arklys yra individas, bet nėra asmuo, kadangi 
jam trūksta proto bei laisvės, vadinasi, — jis nėra protingos prigimties. 
Individas yra giminės sąvoka, o asmuo — viena tik rūšis, šitai giminės są- 
vokai priklausanti. Protinga prigimtis sudaro čia rūšinę žymę. Todel ga- 
lima pasakyti, kad asmuo yra individas, turįs protingą pri- 
gimtį. 
Tai, kas padaro, kad individas yra individu, yra jo es- 
mė, arba, kitaip tariant —jo individualybė. Panašiai, tai, kas 
padaro, kad asmuo yra asmeniu, yra jo esmė, arba asmeny- 
bė. Individualybės ir asmenybės žodžiai yra sudaryti pagal analogiją su 
žodžiais tautybė, žmogybė, Dievybė ir t. t. Tautybė yra tautos esmė, žmo- 
gybė — žmogaus esmė, Dievybė — Dievo esmė ir t. t. ) 

Asmenybė taip laikosi asmens, kaip individualybė 
individo. Individualybė, būdama tai, kas sudaro individo 
esmę, išreiškia individo originalumą, kuris jį išskiria iš 
visos panašiųį jį individų masės. Asmenybė, būdama tai, 
kas sudaro asmens esmę, išreiškia asmens originalumą, 
kuris jį išskiria iš visos žmogiškųjų asmenų visuomenės. 

Individualybė, kaipo savybė, bendra lygiai žmogui, kaip ir gyvuliams, 
pareina žmogui nuo materialinės, arba fizinės, prigimties ir yra glaudžiai 
susijusi su žmogaus temperamentu, arba, lietuviškai tariant, pobūdžiu. Už- 
tat asmenybė, kaipo savybė, tepritinkanti vien žmogui, pareina jam nuo 
aukštesnės dvasinės prigimties ir yra glaudžiai susijusi su charakteriu, arba 
lietuviškai tariant, būdu, 

Bendrą asmenybės turinį, kuris pritinka kiekvienam atskiram asmeniui, 
sudaro dvi žymės: protingumas ir laisvė. Laisvas elgimasis, valdymasis ii 
veikimas, vykdomas proto motyvais, sudaro vieną iš svarbiausių asmens 
savybių.  Palygintas su neprotingais gyvuliais žmogaus asmuo tarp kitko 
skiriasi nuo jų tuo, kad yra savo veiksmų valdovas, aklai nepriklausąs nuo 
būtino gamtos vyksmo. 

Sulig protinga ir laisva žmogaus prigimtimi žmogui yra paskirtas ir 
aukštesnis likimas. Atsiekti sau paskirtą tikslą žmogus tegali per laisvą 
išvidinį bei išviršinį apsisprendimą. O jei taip, tai žmogiškasis asmuo tu- 
ri teisės reikalauti sau laisvo apsisprendimo sąlygų, kurių niekas negali iš 
jo atimti. Kitaip tariant, žmogiškas asmuo yra neliečiamųjų teisių nešėjas, 
arba subjektas: jis yra moralinis ir juridinis asmuo, kuris negali būti laiko- 
mas kitiems žmonėms grynu įrankiu, t. y. gyvu daiktu arba vergu. 

3. Jei dabar paimsime žmogaus asmenį, kaip kultūros veikėją, tai visų 
pirma turėsime pastebėti, kad tarp jo iš vienos pusės ir tarp kultūrinio veiks- 
mo iš antros pusės yra tam tikro atatikimo. Kiekviename kultūriniame 
veiksme yra iš vienos pusės matarialinės apraiškos ir iš antros pusės—auk- 
štesnės idejos, pagal Kurią veikiamasis objektas apipavidalinamas lytimi. Pri- 
gimtasis objektas visuomet taip ar šiaip surištas su materialiniu mūsų pa- 
sauliu, atatinka mūsų kūnui, per kurį jis patenka į mūsų vidaus pasaulį. 

Aukštesnė ideja, kuri kultūriniam veiksmui bei padarui suteikia aukštesnės 
prasmės, atatinka mūsų sielai, kurios veikme ji pajėgia reikštis mūsų pasau- 
lyje. Proto ideja, glūdėdama mūsų sieloje, yra neatskiriama sujungta su 
veikimu; ogi per vaidinio tarpininkavimą, šita ideja pajėgia pajudinti ir 
mūsų kūną, ir per kūną nuošalinį mums pasaulį. Taigi išeina, kad nuoša- 
linis pasaulis, veikdamas mūsų kūną, veikia sykiu ir mūsų sielą, ir, at- 
kiras mūsų siela, veikdama mūsų kūną, gali veikti ir nuošalinį mums 
pasaulį. 

Kultūriniame veiksme ypatingai svarbu yra tai, kad mūsų sielos auk- 
štesnė ideja, atatinkanti idealiniam daikto tipui, gali veikti kūno priemonė- 
mis šitą daiktą, apipavidalindama jį atatinkama lytimi, ir tuo pačiu gali ši- 
lą daiktą patobulinti. Tiesa, kultūrinis daikto patobulinimas yra gana re- 
lativus, arba lygstamas. Visos žmogaus galia daiktams suteikiamos lytys 
yra pripuolamos ir todel jos daikto nekeičia substancialiniu būdu. Taigi 
žmogus pajėgia savo sielos galiomis tvarkyti gamtos eigą ir sudaryti pri- 
puolamųjų lyčių, nesiekiančių substancialinių kitimų. 

Bet iš kitos pusės ir pripuolamieji prigimties bei gamtos kitimai, įvykstą 
žmogaus pastangomis, jau tarsi duoda pažinti, kad kultūrinis veiksmas tė- 
ra vien paruošiamasis veiksmas kitai dar aukštesnei veikimo tvarkai, kur 
mūsų pasaulio kitimai turi net siekti pačios daiktų substancijos ir suteikti 
mūsų pasauliui lyties, atatinkančios aukščiausiam pasaulio prototipui, arba 
pirmovaizdžiui. Galima jau įspėti, jog šita nauja veikmo tvarka įvyksta jau 
religijos srityje, kur aukščiausios idejos yra tos dieviškosios idejos, pagal 
kurias pasaulis buvo sukurtas. Kultūriniame veikime žmogus vien ruošiasi 
pats ir tuo pačiu ruošia pasaulį tam protingam bei laisvam apsisprendi- 
mui, be kurio aukščiausieji religijos tikslai nėra atsiekiami. 

Čia tik keliais bruožais užbrėžėme žmogaus gyvenimo planą, kuris 
priklauso to, kas yra žmogus iš savo esmės, ir koks yra jame santykia- - 
vimas tarp kūno ir sielos, Iš to galėjo paaiškėti, kad žmogus iš savo pri- 
gimiies yra kultūros veikėjas, kadangi jo fizinė ir dvasinė prigimtis atatinka 
1) kultūrinio veiksmo kultivuojamam objektui ir 2) aukštesnei idejai, pagal 
kurią jis yra kultivuojamas. 


II. Individas ir masė. 


1. Masė, — 2. Išvidinė psichinėirišviršinė tarpasmeninė diluzija.— 
3. Įndivido ir masės rolė kultūrinėje kūryboje 

1. Žmogus yra tikrų tikriausias kultūros veikėjas, pagrindinis jos veiks- 
nys, arba net vykdomo ji jos priežastis. Tuo tarpu visiškai izoluotas žmogus 
kaip galima buvo matyti iš Robinzono Kruzės pavyzdžio, yra gryna fikcija, 
neatatinkanti tikrovei. Žmoguje ir per žmogų visumet reiškiasi toji žmonių 
aplinkuma, kur jis yra išaugęs ir toliau tebegyvena. Sulig tuo ir kyla klau- 
simas, kokia prasnie žmonių aplinkuma, ar ji bus vadinama masė ar visuo- 
menė, gali būti kultūros veiksniu šalia atskiro žmogaus, t. y individo arba 
asmens. Šitas klausimas liečia faktinai individo ir masės, asmens ir visuo- 
menės santykiavimą. Bet pirma negu tai bus svarstoma, pravers kiek įsi- 
gilinti į masės ir visuomenės sąvokų supratimą. 

Zodis „masė“ vartojamas visuomeninėje srityje analoginiu būdu, kaip 
kad gamtos moksluose. Juo norima išreikšti tai, kad visuomenė panašia 


6. Šalkanskis: Kultūros tilosofijos metmens 25 


susideda iš atskirų individų, kaip kad materialinė masė iš atomų. Bet jau 
pirmu pažvelgimu aiškėja tasai pagrindinis skirtumas, kad atomų sąryšis 
tarp savęs yra fizinės prigimties, tuo tarpu kad individų saryšis visuome- 
nėje turi psichinio pobūdžio. Vadinasi, žmonių masė nėra mechaninis 
individų sutelkimas. 

Antrą vertus, negalima nepripažinti, kad tarp materialinės masės ir 
žmonių masės yra irgi tam tikro panašumo. Ir čia ir ten masės sąvoka 
reiškia atskirų individų daugybę, sudarančią mažiau ar daugiau, silpniau ar 
stipriau sutelktą visumą. Kai kalbama tokia prasme apie masę, kreipiama 
dėmesio ne į atskirų individų individualybes, bet į tai, ko šitie individai 
turi bendra tarp savęs, ir kad jų veikimas reiškiasi vienodu būdu ir pana- 
šiomis lytimis. 

Visuomenės moksluose yra dargi žinoma vadinamoji organicizmo 
teorija, kuri stengiasi išrodyti, jog žmonių visuomenė yra tam tikras orga- 
nizmas, kuris yra palenktas savo rūšies biologiniam dėsningumui, kaip kad 
organinis pasaulis yra palenktas biologiniams dėsniams. Panašiomis teorijomis 
pasižymėjo A. Schaffle, R. Worms ir kk. Zinoma, visuomenės ir organizmo 
gyvenime yra tam tikro panašumo, arba net analogijos (tam tikra vienybė, 
sudaryta iš daugelio organų, atskirų dalių koordinacija, augimas, plėtojimasis, 
irimas ir t. t), bet sykiu yra dar didesnių skirtumų. Atskirų visuomenės 
narių sąmoningumas bei savarankiškumas labai ryškiai skiria juos nuo pa- 
prastų organizmo organų, kurie jokios sąmonės turėti negali. Gyvajame 
organizme yra visiškoji sąmonės ir bendro tikslingumo centralizacija; tuo 
tarpu sąmonės nešėju visuomenėje yra atskiras asmuo, ir dargi apie atskirą 
visos visuomenės sąmonę tegalima kalbėti vien labai lygstamąja prasme. 

Mokslininkas, kuris norėtų griežtai išlaikyti analogiją tarp visuomenės 
ir organizmo, negalėtų pagauti specifinės visuomeninių apraiškų prigimties, 
kadangi jos yra psichinio pobūdžio, kuris yra kokybiniu atžvilgiu skirtinas 
nuo biologinių gyvenimo apraiškų. Iš čion kiltų dar viena išdava: griežtas 
biologinių analogijų pravedimas visuomenės koncepcijoje neleistų sociolo- 
gui tinkamai atsižvelgti bei įvertinti aukštesnio žmonijos gyvenimo, arba 
Avgaiiės jo srities, kuri, išeidama iš biologijos ribų, įeina į psichologijos 
plotą. 2 

Jei visuomenė, esanti taip ar šiaip žmonių masės sudaryta, nėra nei 
materialinis mechanizmas, nei biologinis organizmas, tai šitoksai jos atri- 
bojimas dar nereiškia, kad ji yra ne kas kita, kaip paprastas individų agre- 
gatas, arba paprasta ' jų suma. Visuomenė, kaip ir kiekviena kita žmonių 
masė yra visų pirma stipresnė ar silpnesnė psichinė organizacija. Šitokia 
organizacija, aiškus dalykas, reikalauja tam tikro vienybės prado, arba vie- 
ningo sąryšio tarp atskirų individų, sudarančių visuomenę. Ir štai, šitas 
vienybės pradas, arba sąryšis yra, psichinės prigimties. Tai tarp kitko duo- 
da teisės kalbėti apie visuomenės psichologiją. Visuomeninio gyvenimo 
pagrinde glūdi psichiniai veiksniai, kurie yra palenkti tam tikram, kad ir 
psichiniam, priežastingumui, kuris mažiau ar daugiau griežtu būdu valdo 
visuomeninių apraiškų eigą, jų susibūrimus, santykius, tvarką ir t. t. Iš 
čion kyla tam tikras vienodumas ir tipingumas tokiose visuomenės. gyve- 
nimo apraiškose, kokiomis yra kalba, papročiai, teisė, dorovė, visuomenės 
ūkis ir t. t. 

Kad ir kalbama apie visuomenės psichologiją, vis del to būtų klai- 
dinga taikinti šitą psichologiją visuomenei taip, tarsi ši pastaroji sudarytų 
kokiu nors būdu substancialinę vienybę Jei vis delto kalbama apie visuo- 
menės valią, sąmonę, supratimą, dvasią, tai tokie posakiai yra ne kas kita, 
kaip sutelktinių, arba kolektivinių, apraiškų personifikacija. - Remiantis pa- 
darytais paaiškinimais, galima žmonių masės sąvokai suteikti šitokia aptar- 
tis: masė yra tam tikras individų visetas, surištas tarp sa- 
vęs kolektivinės psichologijos dėsniais. 

2. Ko naujo yra masės psichologijoje, palyginus su psichiniu atski- 
ro individo gyvenimu? Domintis juk sutelktinio gyvenimo apraiškomis, pi- 

draugijoje, nėra vienodas. Jis džiaugsis kitaip vienas ir kitaip būdamas 
draugijoje, kuri gyvena džiaugsmui Jis liūdės kitaip vienas ir kitaip drau- 
gijoje, kuri taiso gedulus. Ir visa tai atsitinka todel, kad draugijoje, kaip 
ir kiekvienoje sutelktinio gyvenimo lytyje, yra savitarpinio veikimosi. 

„ Kiekvienas draugijos narys duoda ko nors iš savęs visumai ir sykiu 
gauna ko nors iš visumos. Įvyksta tai pagal interpersonalinės difuzijos 
dėsnį. Paprastai kiekvienoje draugijoje susidaro tam tikra atmosfera, kuri 
yra sudėtinga išdava, sudaryta visų draugijos narių savitarpinio veikimosi, 
arba psichinio tarpasmeninio susijautimo bei susižinojimo priemonėmis 
Šita interpersonalinė difuzija gali įvykti todel, kad dar anksčiau mūsų bū- 
tybės viduje yra įvykusi išvidinė psichinė difuzija. 

Būtent, kiekvieno mūsų psichinio gyvenimo įvykis linksta visumet 
persiduoti į visas mūsų būtybės sritis: įvyksta tarsi jo difuzija, arba išpli- 
timas, visame mūsų asmenyje. Pav., paskaitome laikraštyje linksmą žinią. 
Gautas įspūdis persikelia į mūsų vaizduotę ir paskui į protą. Vaizduotė 
pajudina visą mūsų nervų aparatą ir pagaliau pasireiškia per mūsų veido 
raumenis tam tikra šypsena. Sykiu protas, sąryšyje su žinios turiniu, gim- 
do sumanymą; valia ryžtasi sumanymą vykdyti; susidaro dargi emocija, 
arba jautulys, kuris pasireiškia, kaipo geidimas to, kas sumanyta. Žodžiu 
tariant, vienas dalykas parodo, kad mes gyvename visomis savo būtybės 
išgalėmis ir atatinkamai pasireiškiame savo išvaizda, elgesiu ir veikimu. 

Pasirodo, kad čia dar nesibaigia psichinės išvidinės difuzijos išvados. 
Tik toliau iš išvidinės ji tampa išviršinė. Mūsų elgimasis, kalba, gestai, 
išvaizda veikia kitus žmones, verčia juos pergyventi tai, kuo mes gyve- 
name, kartais veikti taip, kaip mes veikiame. Atogrąžos tvarkoje jų 
emocijos, pasiryžimai, sumanymai pasireikš iš pradžios išvidinėje difuzijo- 
je, paskui tarpasmeninėje išviršinėje difuzijoje ir įneš naujų pradų į psi- 
chinę atmosferą, sudarytą grįžtamąja savitarpio įtaka. Tokiu būdu plinta 
nesąmoningas pamėgdžiojimas, mados tironybė, sparnuotos idejos ir t. t. 

Savitarpinis veikimasis, pagrįstas interpersonaline difuzija, įneša į at- 
skiro žmogaus gyvenimą daug daugiau dalykų, negu paprastai priimta ma- 
nyti, vaduojantis įprastu gyvenimo bėgiu. Įprotis neleidžia mums įžvelgti, 
kaip daug dalykų pareina ne nuo protingo mūsų nusistatymo, bet nuo 
nejuntamos ir dažnai neracijonalios įtaigos, arba sugestijos, kuri eina iš 
šalies ir paveržia mūsų savarankiškumą. Šituo atžvilgiu yra įdomūs tyrinė- 
jimai apie sugestijos ir hipnozės reikšmę tautų gyvenimui. Tiek pažangos, 
kiek ir reakcijos idejos laimi įtaigos, arba sugestijos, keliu plačiąsias mases 

ir dažnai padaro žymių permainų visuomenės gyvenime. Taip pat sužadi- 
nami plačiose masėse tiek entuziazmas ir heroizmas, kiek panika, neapy- 
kanta ir fanatizmas. Apskritai, savitarpine įtaka bei įtaiga gali būti pakreip- 
ta kaip į gera, taip ir į bloga. : 

Vadinas, išvidinė psichinė difuzija ir išviršinė tarpasmeninė 'difuzija 
yra du tarpsniai, kurie turi didelės reikšmės savitarpiniam žmonių įveikimuisi. 
Visa tai, kas veikia žmogaus kūną arba sielą, turi linkrmės taip ar šiaip 
pasireikšti visoje žmogaus būtybėje ir todel taip pat — jo išvaizdoje, 
elgsenoje ir veiksenoje. Ogi tai, kas pasireiškia tokiu būdu, turi toliau 
linkmės taip ar šiaip pasireikšti žmonių aplinkumoje per tarpasmeninę 
diftuziją, arba plitimą. Tokiu būdu susidaro psichinė aplinkumos atmosfera, 
kuri turi dideliausios veikmės žmonių nusistatymui ir veikimui magėje, arba 
net visuomenėje, kadangi savitarpiniame veikimesi kiekviena apraiška didėja 
savo įtampa ir dinamine galia. Ir tai reik pasakyti tiek apie teigiamuosius, 
tiek negiamuosius minios polinkius. 

Čia glūdi priežastis, kodel taip įvairiai įvertinama masė, kuria yra, pav., 
vadinamoji liaudis. Vieni su panieka kalba apie jos tamsumą, inerciją, ma- 
terializmą; kiti kelia į padanges aukštąsias jos savybes, idealizuoja jos do- 
rybes, stato ją pavyzdžiu ir tikslu. Tuo tarpu ta pati minia pakaitomis 
gali būti bloga ar gera; gali su entuziazmu apreikšti pasišventimo, arba 
pasiduoti šaitam egoistiniam išrokavimui, pagal tai kieno ir kokia įtaka bei 
įtaiga vyraus jos gelmėse. 

Turint galvoje tik šitokias psichines kolektivinės prievartos apraiškas, 
būtų kartais pagundos manyti, kad žmogaus gyvenime viskas pareina nuo 
kolektivinių aplinkybių ir nieko nereiškia atskiro žmogaus iniciatyva, asme- 
ninis nusistatymas ir laisvas apsisprendimas. Iš tikro, yra nemaža moksli- 
ninkų, kurie yra linkę panašiai manyti, bet jie tiek pat klysta, kaip ir tie, 
kurie norėtų atskirų didžiųjų žmonių individualybėse matyti vienintelius 
kultūrinio žmonijos gyvenimo veiksnius. 

3. Jau paaiškėjo, kad individas yra kitoks, paimtas skyrium ir — ma- 
sėje; panašiai ir žmogiškasis asmuo kitaip reiškiasi, būdamas skyrium, ir 
gyvendamas bei veikdamas visuomenėje. Nors masė ir visuomenė, kaipo 
tokios, nėra gyvos būtybės, kurios galėtų eiti sąmoningais veiksniais kul- 
tūriniame darbe, vis delto ir masė ir visuomenė duoda daugiau, negu at- 
skirų individų arba asmenų suma ir todel galima laikyti masė ir visuomenė 
kultūros veiksniais, kad ir neturinčiais centralizuotos sąmonės. Kokia gi 
rolę vaidina kultūrinėje kuryboje individas ir masė? 

Kai kalbama apie kultūros veiksnius, reikia skirti dvi artimos sąvokos: 
veiksnys ir veikėjas. Veiksnys, kuris kitose kalbose išreiškia- 
mas taktoriaus žodžiu, yra visa tai, kas turi vykdomosios 
veikmės kokiam nors vyksmui, arba procesui. Taip plačiai. 
suprantamas veiksnys yra faktinai vykdomoji priežastis, bet nėra būtinai 
gyva sąmoninga būtybė, tuo tarpu, kad veikėjas tokia būtybe visumet pri- 
valo būti. Todel, jei veiksnys yra tas pat, ką vykdomoji prie- 
žastis, tai veikėjas yra veikiąs asmuo. Veikėjas visumet atlieka 
vykdomosios priežasties rolę tame darbe, kurį jis dirba. Bet yra irgi ne- 
gyvų veiksnių, kurie, nebūdami veikėjai, vis delto yra v ykdomosios prieža- 
stys. Pav., auklėtojas (tėvas, mokytoja,kunigas) yra auklėjimo veikėjas, 

kadangi jis sąmoningai dirba auklėjimo darbą. Bet auklėti gali ir tokš 
dalykas, kaip susidraugavimas su dorais draugais. Čia ne draugai, sąmoningu 
savo nusistatymu, yra auklėjimo veiksnys, bet tas draugavimo faktas, atrem- 
tas į savitarpinį psichologinį veikimąsi. 

Jau iš to, kas pasakyta apie skirtumą tarp veiksnio ir veikėjo, ir kas 
buvo anksčiau sakyta apie kultūros veikėjo privalomą sąmoningumą, gali 
tos kad tiek masė, kiek ir individas yra kultūros veiksniai, bet ne 
veikėjai. 

Atskiras individas, kaip sakyta, yra substancialinė masės atrama, arba 
subjektas, turįs realinės prigimties, kuri, kad ir reiškiasi masėje sutelktiniu 
būdu, vis delto visumet yra kultūros veiksnys. Iš kitos pusės, masė, kad 
ir yra individų rinkinys, neturįs savyje substancialinės vienybės, vis delto 
suteikia individams ypatybių, kurių šitie neturi izoluotame stovyje, būteni— 
sudaro sulelktinę jų psichologiją ir tokiu būdu eina nauju veiksniu kultū- 
riniame darbe. 

Atsiranda tačiau sociologų, kurie norėtų atskiro individo rolę visai 
padengti masės veikimu. Yra tai tie sociologai, kurie drauge su Gumplo- 
vičium mato viso individo veiklumo šaltinį jo aplinkumoje. „Kas betgi, 
sako Savickis, nepripažįsta individui savarankiškumo bei savaimingumo, tas 
irgi atima šilas savybes ir nuo masės, kuri juk iš individų susideda. Ir 
kas individą laiko visuomeninio tarpo, arba aplinkumos, padaru, nustoja 
galimybės išaiškinti visą šitą aplinkumą. Aplinkuma kyla iš savitarpinio 
atskirų visumos narių veikimosi, tačiau dalys vien tada tegali sudaryti vi- 
sumą, jei jos pačios yra išsavaus veikimo centrai“. (Geschichtsphilosophie, 
68-9 p.). Tokiu būdu pasirodo, jog individas ir masė abu tarnauja veik- 
sniais kultūrinei kūrybai, arba net kultūriniam istorijos vyksmui. 


III. Asmuo ir visuomenė. 


1. Kolektivizmas ir individualizmas. — 2. Individo priklausomu 
masir asmens savarankiškumas kolektive, — 83. Asmens ir visumos 
rolė kultūrinėje kūryboje, 

1. Išspręsti klausimas apie masės ir individo santykiavimą kultūrinia- 
me darbe dar nereiškia išspręsti taip pat klausimas apie visuomenės ir 
asmens santykiavimą kultūrinėje kūryboje. Kaip asmuo yra aukštesnė in- 
divido rūšis, būtent, sąmoningas ir laisvas individas, panašiai visuomenė 
yra aukštesnė masės rūšis, būtent. —suorganizuota laisvės bei tvarkos pa- 
grindais. Masė susidaro iš individų, visuomenė—iš asmenų. Įei neda- 
rysime skirtumo tarp masės ir visuomenės iš vienos pu- 
sės ir — tarp individo ir asmens iš antros, ir pakeisime 
visuomenės ir asmens santykiavimą masės ir individo 
santykiavimu, tai lengvai galime prieiti klaidingų išvadų 
apie palyginamąją visų šitų veiksnių rolę kultūrinėje 
kūryboje. 

Klausimas įgauna kitokios prasmės, kaip palyginama ne masės ir 
individo, bet masės ir asmens rolė istoriniam vyksmui ir tuo pačiu — 
kultūrinei kūrybai. Čia jau svarbu išaiškinti ne tai, ar masė ir individas yra 
greta viena antro kultūros veiksniai, bet tai, kas nustato kultūros istorinę 
eigą: tanki panašių viens į kitą individų masė, ar atskiri žymūs asmenys. — 

Vieni pasisako už masę, kiti — už žymius asmenis. Pirmieji prisilaiko 
kolektivistinio, antrieji — individualistinio istorijos supratimo. 

Kolektivizmas laiko masę sprendžiamuoju istorijos veiksniu Jo su- 
pratimu, ne žymūs bei sąmoningi asmenys taisą kelią istoriniam kultūros 
vyksmui, bet masė, esanti, anot kolektivizmo, kūrybos pradu. Kadangi kiek- 
viena istorija yra sutelktinis vyksmas, kuriame reiškiasi visumos gyvenimo 
kitimai, tai asmuo tėsąs vien praeinanti apraiška, kurioje tik laikinai konkretizuo- 
jasi masės gyvenimas. Jei todel kas nors ryškiau išeina aikštėn asmenų gyve- 
nime bei veikime, tai šitokis asmens pasireiškimas esąs ne kas kita, kaip kon- 
kreti ilgos sutelktinės evolucijos apraiška. Nedarąiš čion išimčių ir didieji 
žmonijos genijai, kurie tokiu pat būdu neturį nei savarankiškosios nei tikrai 
kuriamosios reikšmės. Jie esą būtinas įvykis visumos gyvenime ir pareiną 
nuo šito gyvenimo aplinkybių, - taip dargi, kad jie negali nepasireikšti tam 
tikru laiku ir tam tikroje vietoje. 

Individualizmas iriasi priešinga kolektivizmui pakraipa. Jo supratimu, 
kultūrinį istorijos vyksmą vedą didieji asmenys, kurie tik vieni sudarą kuria. 
mąjį istorijos pradą Jei sykiu su jų veikimu apsireiškia irgi masės veiklu- 
mas tai, masė esanti čia ne kas kita, kaip paprastas įrankis, kurį didieji as- 
menys vartoja savo nuožiūra užbrėžtiems savo tikslams. Tat, sako individu- 
alistinės pakraipos atstovai, „istoriją sudarą didieji asmenys. Visuotinoji is- 
torija esanti ne kas kita, kaip didžiųjų žmonių istorija“. Didysis asmuo, štai, 
anot individualizmo, istorijos kūrėjas, vykdytojas ir valdovas. 

Ir kolektivizmas ir individualizmas turi sykiu tiesos dalį ir sykiu abu 
klysta. Kaip dažnai esti panašiais atsitikimais, kur priešinasi dvi kraštuti- 
nės pakraipos, taip ir čia tiesa labiau glūdi tame, ką jiedvi teigia, ir klaida 
—tame, ką jiedvi neigia. Kai kolektivizmas neigia asmens rolę kultūriniame, 
istorijos vyksme, jaučiama, kad asmens sąvoką jis pakeičia individo sąvo- 
ka. Ogi kai individualizmas neigia masės rolę kultūriniame istorijos vyksme, 
jaučiama, kad jis pamiršta, jog asmuo vis delto yra vienas iš daugelio individų, 
sudarančių sutelktinę žmonių masės esmę. Kolektivizmas temato žmoguje ma- 
sės dalelę, arba individą, ir nesiskaito pakankamai su žmogaus asmeniu. Indi- 
vidualizmas temato žmoguje vien asmenį ir pakankamai nesiskaito su juo, 
kaipo su individu, sudarančiu vieną masės dalelę, nors individo vardu yra 
pasinaudojęs šavo pavadinimui. Tuo tarpu žmogus sykiu yra ir individas 
ir asmuo. Kaipo individas, jis sudaro masės dalelę, priklausančią visumai. 
Kaipo asmuo, jis yra laisvas bei protingas visuomenės narys. Todel, tai- 
sant kolektivizmo ir individualizmo paklaidas, privalu prieš kolektivizmą 
iškelti savarankiškoji asmens reikšmė visuomenėje, ogi prieš individualizmą — 
individo priklausomumas nuo masės. 

2. Kadangi kiekvienas žmogiškasis asmuo sykiu ir visuomet yra indi- 
vidas, ir kadangi, iš kitos pusės, kiekvienas žinogiškasis individas yra asmuo, 
tai kiekvienas atskiras žmogus savo santykiuose su visuomenės visuma turi 
neišvengiamai pasireikšti irkaipo individas ir kaipo asmuo. Vadinasi, kiekvie- 
nas žmogus ir priklauso masei ir laisvai pasireiškia visuomenėje, lygiai taip 
pat, kaip tam tikra žmonių visuma sykiu yra ir inertinga masė ir mažiau ar dau- 
giau susipratusi visuomenė. Jei kiekvienasatskiras žmogus yra iš dalies priklau- 
somas nuo masės ir iš dalies turi savarankiškos reikšmės, tai kaip reiškiasi 
individo priklausomumas nuo masės, ir koks yra asmens, savarankiškumas? 

Tobulėjant būtybei, jos individualybė tampa ryškesnė ir savarankiš- 
kesnė. Žmogaus individualybė yra didesnė už bet kurio gyvio individu- 
alybę; kultūringo žmogaus individualybė yra didesnė už laukinio žmogaus 
individualybę. Aukščiausioji individualybės rūšis yra ta, kuri yra sujungta 
su asmenybe. Kaip asmuo yra nepriklausąs, t. y. protingas bei laisvas, 
sau -individas (atsiminkime čia Vydūno posakį „sau-žmogus“), taip as- 
menybė yra sau-individualybė. Gyvulys tėra vien individas, žmogus iš 
individo tampa asmeniu, t. y. žmoguje individualybė virsta asmenybe. Ogi 
juo labiau tobulėja asmenybė, juo protingesnė ir laisvesnė ji tampa. Va- 
dinasi, sulig pažanga žmogaus asmuo pasidaro vis labiau pilnutiniu. 

Gyvendamas masėje ir alsuodamas jos gyvenimu, individas gyvena 
apytamsiame pasąmonio plote; ogi, kaipo susipratęs visuomenės narys, arba 
asmuo, jis sąmoningai ir laisvai apsisprendžia. Savo pasąmonio sritimi 
individas labiausiai priklauso nuo masės. Masė, kuri faktinai yra individui 
aplinkinis žmonių tarpas, arba aplinkuma, tiek per paveldėtus įpročius, kiek 
ir per nuolatinę įtaigą, arba sugestiją, reiškiasi su mažiau ar daugiau ne- 
išvengiamu būtinumu kiekviename individe kol jis nėra tapęs susipratusiu 
ir laisvai apsisprendusiu asmeniu. Šita prasme masė reiškiasi ne tik šalia 
individo, bet ir jame pačiame. 

Joks asmuo nenustoja visai buvęs individu, kol jis negali tobulai rei- 
kštis savo protu ir laisva valia. Ogi tai yra mažesniame ar didesniame 
laipsnyje neišvengiama mūsų prigimtojo gyvenimo aplinkybėse. Todel irgi 
šiaip ar taip kiekvienas asmuo palaikys savyje individo savybes nurodyta 
prasme ir sulig tuo bus priklausąs nuo masės: Iš to dėsnio negali net 
išsilenkti genijai, t. y. žmonės, pasiekę aukščiausio žinomo mums kuria- 
mosios asmenybės laipsnio. Teisingu Savickio pasakymu genijus pasirodo 
priklausąs nuo masės: 1) savo atsiradimu, 2) savo buvimu bei veikimo ap- 
linkybėmis ir 3) istoriniu savo pasisekimu. 

Genijaus buvimo bei veikimo ypatybės pareina iš vienos pusės nuo 
paveldėjimo, o iš antros pusės nuo auklėjimo bei lavinimo.  Gimimu tam 
tikroje vietoje ir tam tikru laiku genijus paties likimo yra jau įstatytas į 
tam tikras aplinkybes, kurios negali neturėti reikšmės jo kūrybai medžiagos 
ir pakraipos pasirinkimu. Ar bus tai mokslas, ar dailė, ar visuomenės 
santvarka, jokia iš šitų kultūros vertybių negali apsireikšti genijaus kūry- 
boj visai nepriklausomai nuo to, ką pasiekė prieš jį kultūriniame vyksme 
jo pranokėjai. Pagaliau, kuriąs asmuo yra priklausomas nuo masės savo 
pasisekimu. Atitrūkęs nuo masės ir ją prieš save nustatęs, jis maža arba 
nieko negalės nuveikti, jei panorės savo idejas vykdyti praktiniame žmonių 
gyvenime, nepajėgs realizuoti masėje ir per masę savo sumanymų, kurie 
todel turės laukti tų laikų, kai aplinkybės bus atatinkamai pakitėjusios. 

Bet iš kitos pusės žmogus fiziškai ir intelektualiai augdamas, sąmo- 
nėdamas ir laisvai apsispręsdamas, iš nesąmoningo individo tampa asme- 
niu, kuris kultūriniame istorijos vyksme linksta pasidaryti pilnutiniu. Sykiu 
žmogiškasis individas, virsdamas susipratusiu asmeniu vis labiau darosi 
nepriklausomas nuo minios, arba nuo masės. Bet asmuo, besiemancipuo- 
damas nuo masės sąmonės viešpatavimo, sykiu pakelia šitą masę į aukš: 
tesnį sutelktinio gyvenimo laipsnį. Sulig tuo, kaip inertingi individai tam - 
pa sąmoningai apsisprendusiais asmenimis, pati masė virsta susipratusia 

visuomene. Vis delto joks asmuo nenustoja visai buvęs asmeniu, lygiai 
taip pat, kaip kiekviena visuomenė niekuomet visai nenustoja buvusi žmo- 
nių masė. 

3. Yra įdomu ir svarbu konstatuoti, jog sulig tuo, kaip žmogiškasis 
individas virsta vis labiau sąmonėjančiu asmeniu, o masė — susipratusia 
visuomene, šalia liaudies kultūros atsiranda šviesuomenės kuriama, inielek- 
tualinė kultūra. Sutelktinė, arba kolektivinė, kūryba nežino autorių asmenų: 
ji yra beasmenė. Intelektualinė šviesuomenės kultūra yra pareikšta, tarsi 
gairėmis, atskirų asmenų darbais ir atsiekimais: ji yra asmeninga. Liau- 
dies kultūrą vadovauja sutelktinis masės instinktas; šviesuomenės kultūri- 
nėje kūryboje vyrauja atskiro asmens sąmonybė. 

| inoma, tai nereiškia, kad liaudies kūryboje nevaidina jokios rolės in- 
dividas ir, atvirkščiai, kad šviesuomenės kūryboje neturi savo dalies visuo- 
menė. Pirmuoju atveju, t. y. liaudies kuryboje, individas dar nepajėgia 
pasireikšti savo asmeniu tiek stipriai, kad galėtų šitą asmenį priešpastatyti 
masės įtakai. Antruoju atveju, t. y. šviesuomenės kūryboje pro sutelktinę 
visuomenės įtaką asmuo prasiveržia savarankiškuoju savo veiklumu ir ku- 
ria taip ar šiaip dalykus, pareikštus jo individualumu. 

Individualinis žmogaus veiklumas didėja sulig tuo, kaip jis iš nesu- 
sipratusio individo virsta sąmoningu asmeniu. Lygiagrečiais su šituo in- 
dividualinio veiklumo didėjimu, liaudies kultūra papildoma šviesuomenės 
kultūra, ir net kultūrinės kūrybos centras pereina iš masės į asmenį. Pasirodo, 
jog sykiu su kultūrine pažanga žengia į priekį ne tik asmens atsipalaidavimasis, 
t. y. '€mancipavimasis, nuo masės prievartos, het ir jo kuriamoji galia. 

Primitivioje masėje, kur atskiras žmogus paprastai tesudaro inertingą 
Individą, šito individo priklausomumas visumai yra labai didelis. Bet užtat ga- 
besnis ir labiau susipratęs žmogus, kaipo galingesnis asmuo, pajėgia inertingo- 
je masėje lengviau pasireikšti ir iškilti viešumon, nekaip susipratusioje visuome- 
dėje. Imponuojąs asmuo įtaigos galia pajėgia pasidaryti žemai stovinčioje 
masėje didvyriu, žygininku herojumi, kartais net dievaičiu, aplink kurio 
vardą telkiasi žmonių legendos, susidaro mitai. 

Visuomenėje, kuri yra ne kas kita, kaip mažiau ar daugiau susipra- 
tusi masė, atskiras žmogus yra jau ne tiek inertingas individas, kiek laisvas 
asmuo; todel jo priklausomumas visumai yra mažesnis, kaip kad inertingo 
individo — masei. Bet užtat, visuomenei susidarant iš mažiau ar daugiau 
susipratusių asmenų, atskiras, kad ir galingas, asmuo sutinka joje vis 
daugiau sunkenybių individualiai pasireikšti viešumoje ir atsiekti vadovau- 
jamos reikšmės. Asmuo gali būti pripažintas didžiuoju žmogumi, bet vis 
delto visuomenės nusistatymas jo atžvilgiu bus visumet mažiau ar daugiau 
kritingas. Dažniausiai jis naudojasi valdžia tik tol, kol sugeba ją pateisinti 
savo darbais. Jis jau nebelaikomas monarchu autokratu, bet vien tik pirmi- 
ninku, pirmsėdžiu, prezidentu. 

Bet vis delto žemesniame kultūros laipsnyje masė, o ne atskiri asme- 
nys, kuria pirmutinę kultūros lytį, būtent, liaudies kultūrą. Aukštesniame 
kultūringo gyvenimo laipsnyje atskiri asmenys, bet ne masė, kuria tai, ką 
vadiname intelektualine šviesuomenės kultūra. Vadinasi, masė yra aktivesnis 
veikai liaudies kultūroje, 0 asmuo yra toks veiksnys šviesuomenės kul- 
ūroje, 

Statant klausimą apie atskiro žmogaus ir žmonių visumos rolę kultū- 
riniame istorijos vyksme, tenka konstatuoti, kad sulig tuo, kaip inertinga 
masė virsta susipratusia visuomene ir vergiškai suvaržytas individas — 
laisvai apsisprendžiančiu asmeniu, asmens ir visumos santykiavimas pasidaro 
kokybiniu atžvilgiu kitoks, ir kad todel šis klausimas nedera spręsti grynai 
kiekybine prasme. Asmens santykiavimas su inertinga mase ir jo santy- 
kiavimas su mažiau ar daugiau susipratusia visuomene keičiasi ne vien tik 
valdomosios įtakos galybe, kuri tarsi galima būtų matuoti kiekybiniu 
atžvilgiu, bet ir įvairiais kitais atžvilgiais, kurie vientisus kiekybinius matus 
visai supainioja. Taip masėje individas yra labai priklausomas ir asmuo 
gali galingiau pasireikšti; vis delto masė lieka kūrybinis liaudies kultūros 
veiksnys. Mažiau ar daugiau susipratusioje visuomenėje individas atsipa- 
laiduoja nuo masės prievartos; asmuo vis mažiau turi galimybės galingai 
pasireikšti visumoje, nors jis ir tampa kūrybiniu šviesuomenės kultūros 
veiksniu, — tos kultūros, kuri vis labiau paveržia liaudies kultūrinę kūrybą. 
Jei šitame sudėtingame santykiavime atskiri atžvilgiai ir gali būti matuojami 
kiekybiniu būdu, tai visas šitas santykiavimas negali turėti vientiso mato, 
kadangi, kaip sakyta, santykiavimas savo išsiplėtojime nuo masės prie visuo- 
menės, nuo individo prie asmens tampa kitokiu, kokybės atžvilgiu. 

Todel kiekvienas vientisas šilo sudėtingo klausimo išsprendimas bus 
neišvengiamai vienašališkas ir todel klaidingas. Jo negalima statyti ta prasme, 
kaip jį kolektivizmas ar individualizmas stato, būtent: masė ar asmuo yra 
kultūrinio istorijos vyksmo veiksnys. Ar kas atsako masės naudon, ar kas 

veiksnį, — kiekvieną kartą nusižengiama vienašališkumu, kuris yra klaidingas 
tuo, ką jis neigia. Taip pat nėra patenkinamas Rocholio atsakymas, kad 
anksčiau turėjusi persvaros individo akcija, o dabar — masės veiklumas. 
Tokiame atsakyme nematyti, kad būtų atsižvelgta į individo ir asmens, masės 
ir visuomenės skirtumą. Todel vientisas atsakymas, kad anksčiau turėjo 
daugiau reikšmės vienas veiksnys, o dabar — kitas, negali būti laikomas 
teisingu, nes iš tikrųjų šitų veiksnių yra daugiau, būtent: ne dvejetas, indi- 
vidas ir masė, bet ketvertas: individas ir masė, asmuo ir visuomenė. 

Masės ir asmens santykiavimo problema privalu išspręsti ta prasme, 
kad sulig kultūriniu istorijos vyksmu masės ir individo santykiavimas 
pasikeičia vis Jabiau visuomenės ir asmens santykiavimu, nors niekados 
negali pasikeisti visiškai, nes kiekvienas asmuo pasilieka visumet tam 
tikrame laipsnyje inertingas individas, o visuomenė — mažesniame ar dides- 
niame laipsnyje inertinga masė. Taigi atskiro žmogaus ir žmonių visumos 
santykiavimas nuolat kinta kultūriniame istorijos vyksme ir todel negali 
būti suimtas į vieną visumet vienodą formulą, tinkančią visiems laikams ir 
visiems kraštams. Ir sykiu yra neabejotina, kad kiekvienu laiku ir kiekvie- 
name krašte visumet pasireiškia, nors niekados vienodu santykiavimu, ir 
masė ir individas, ir visuomenė ir asmuo, kaipo kultūrinio istorijos vyksmo 
veiksniai. Ogi istorijos dalykas yra kiekvienu atskiru atveju nustatyti visų 
šitų veiksnių santykiavimą. Todel iš istorijos ir patiriame, kad šitų veiksnių 
santykiavimas yra vienoks revolucijos metu ir.kitoks reakcijos metu; yra 
vienoks pas laukinius žmones ir kitoks pas kultūringas tautas; yra vienoks 
vienoje visuomeninėje tvarkoje ir yra kitoks — kitoje ir tt. 


S. Šalkauskis: kultūros tilostijos metmens 83 


Skirstani kultūrą apskritai į liaudies ir šviesuomenės kultūrą, atskirų 
kultūrinių veiksnių santykiavimas bus šitoks: pirmaeilis veiksnys sutelktinėje 
liaudies kultūroje yra masė, antraeilis veiksnys — individas; pirmaeilis 
veiksnys individualinėje šviesuomenės kultūroje yra asmuo, antraeilis veiks- 
nys — visuomenė. Bet liaudies ir šviesuomenės kultūra paprastai nėra 
griežtai perskirtos viena nuo antros, kaip kad atskirame žmoguje nėra 
perskirtu vienas nuo antro individas ir asmuo, arba kaip kad žmonių 
kolektyve nėra faktinai perskirtos masė ir visuomenė. Todel konkretinėje 
kultūrinėje kūryboje taip ar šiaip sueina krūvon visas ketvertas kuriamųjų 
veiksnių (individas, masė, asmuo ir visuomenė), nors tik vienas asmuo 
yra čia ne tik veiksnys, bet ir veikėjas, t. y. laisvas bei sąmoningas kultūros 
kūrėjas. Asmens susipratimas bei laisvingumas vis labiau didėja sulig tuo, 
kaip jis iš inertingo individo tampa vis tobuliau apsisprendži 1nžiu asmeniu, 
ir kaip sykiu su tuo jis tampa naujų kultūrinių vertenybių kūrėju. Tačiau 
asmuo nėra vienintelis kultūrinio istorijos vyksmo veiksnys. 


IV. Idejos, kaipo kultūrinės kūrybos motyvai. 

1. Pagrindinis kultūrinės kūrybos motyvas. — 2, Ideologinio 
priežastingumo problema, — 3. Išvados. 

1. Išaiškinus kultūrinio istorijos vyksmo veiksnius, reikia dar pana- 
grinėti kultūrinės kūrybos motyvai, kuriais vadovaujasi žmogus, kaipo kul- 
tūrinis kūrėjas, nes tolima prasmė ir šitie motyvai, arba akstinai, galima 
pavadinti kultūros veiksniais. 

Lotyniškas žodis „motivum“ reiškia etimologine savo prasme tai, kas 
judina. Taigi motyvas yra akstinas, kuris spiria ką nors daryti. Jei veik- 
snys yra visa tai, kas ką daro, tai motyvas yra tai, kas spiria veiksnį į 
darbą, t. y. spiria jį veikti. — Čia kyla klausimas: koks gi yra pagrindinis 
kultūrinės kūrybos motyvas? — Kalba čia eina ne apie kultūrinės kūrybos 
tikslą, kuris, kaipo siekiamoji priežastis, yra jai irgi savo rūšies veikiamuoju 
motyvu, bet apie tai, kas iš vidaus verčia kultūros veikėją veikti. 

Į pastatytąjį klausimą privalo atsakyti pati žmogaus prigimtis. Kadan- 
gi gyvuliai neturi jokios kultūros, nors ir yra kartais nesąmoningais in- 
stinktiviniais kūrėjais, tai aišku savaime, kad žmogus yra kultūros kūrėjas 
ne gyvuliškuoju savo pobūdžiu, bet ta savo prigimties puse, kuri sudaro, 
kad jis yra sąmoningas bei laisvas asmuo. Protas ir valia yra tiedvi ga- 
lios, kurias žmogus turi pavartoti darbui, norėdamas sukurti kultūrinę ver- 
tenybę.  Gyvuliui pakanka savo veiksmui instinktivaus polinkio ir masinan- 
čio vaidinio. Tiesa, vaidinys ir žmogaus sielai yra veikiamuoju akstinu; 
todel kalbama psichologijoje apie „judinamąją vaidinių galią“. Bet tikrai 
žmogiškuosiuose veiksmuose su vaidiniu yra visumet surišta tam tikra są- 
voka, arba ideja, kuri aukštesne prasme vadovauja žmogaus veiksmams; 
ogi žmogaus valios pagrindinę savybę sudaro tai, kad ji gali laisvai apsi- 
spręsti idejos prasme prieš visus kitus masinančius polinkius ir geidimus. 
Taigi sąmoningas bei laisvas vadovavimasis idejomis sudaro pagrindinę 
žmogaus veikimo ypatybę. Ideja ir yra išvidinis veikiamasis 
kultūrinės kūrybos motyvas. 

Iš kultūrinės veiksmo aptarties žinome, kad kiekviena kultūros lytis 
turi atatikti kokiai nors aukštesnei idejai. Jei imsime dar skirti įvairius 

kultūros laipsnius, tai pastebėsime, kad idejinis kultūros turinys privalo 
tobulėti pagal kiekvieną aukštesnį kultūros laipsnį. -Palyginę žemesnį kul- 
tūros laipsnį su aukštesniu, pav., liaudies ir šviesuomenės kultūrą, gausi- 
me išvadą, kad kylant kultūros laipsniui, kuriamosios idejos skaidrėja bei 
tobulėja lygiai taip pat, kaip, augant žmogaus sąmoningumui bei laisvin- 
gumui, idejos rolė jo veikime bei gyvenime irgi atatinkamai auga. 

Kultūriniame veiksme ideja yra ekzempliarinė priežastis, nes ji vaidina 
motyvo rolę ir sykiu formuoja kultivuojamo objekto lytį. Buvo jau sakyta, 
kad kultūriniame veiksme prigimtasis objektas yra apipavidalinamas lytimi 
pagal aukštesnę ideją. Jei kultūrinis veiksmas įvyksta, tai iš tikrųjų jis 
įvyksta vardan šitos aukštesnės idejos, pagal kurią objektas yra apipavida- 
linamas: jis yra todel ekzempliarinė kultūrinio veiksmo arba net jo išda- 
vos priežastis, t. y. tas pirmovaizdis, pagal kurį kas nors įvyksta, arba yra 
daroma. Sykiu yra savaime aišku, jog juo aukštesnis yra kultūrinio veik- 
smo laipsnis, juo aukštesnė yra pati ideja. Kitaip tariant: tobulėjant 
idejai, tobulėja ir kultūros tipas, arba rūšis. Todel, pav., 
realinės kultūros ideja negali būti aukštesnė už idealinės kultūros ideją, 
nes idealinė kultūra yra aukštesnis kultūros tipas, palygintas su realinės 
kultūros tipu, 

Žinant, kad pati kultūros esmė reikalauja iš idejos vadovaujamosios 
rolės, ir kad pats žmogus tikrai žmogiškuoju būdu tegali pasireikšti, vado- 
vaudamasis savo protingosios sielos idejomis, rodos, negalėtų būti nė 
mažiausios abejonės apie dideliausią idejų reikšmę kultūriniam istorijos 
vyksmui. Tačiau ir čia esama didelio nesutarimo. Jei mums ir aišku, kad 
kiekvienas žmogiškasis veiksmas turi savo pagrinde proto ir laisvos valios 
veikimą, arba laisvą apsisprendimą pagal idejinę normą, ir kad todel kul- 
tūrinis veiksmas turi neišvengiamai savo pagrinde idejinį motyvą, tai šitie 
faktai dar neišsprendžia kldusimo, kokią rolę vaidina apskritai žmogaus 
protas ir laisva valia kultūriniame istorijos vyksme, palyginant su kitais 
žmonijos gyvenimo motyvais. Šita prasme ir tenka spręsti problemą apie 
idejų reikšmę kultūriniam istorijos vyksmui. 

Vadovautis idejomis savo veikime reiškia vadovautis proto motyvais, 
arba net protiniais motyvais. Vadovautis protiniais motyvais dar nereiškia 
vadovautis protingais motyvais, nes ne kiekviena ideja, arba proto motyvas, 
yra geras. Protinių motyvų gali būti ir blogų, ir, jei žmogus apsispren- 
džia tokiu motyvu, jo veiksmas objektiviai yra blogas. Ir atvirkščiai, jei 
žmogus apsisprendžia geru protiniu, arba vienu žodžiu betariant, protingu 
motyvu, tai ir.jo veiksmas objektiviai yra geras. 

Gyvuliams neduota laisvės rinktis motyvų savo veiksmams, ir todel 
jų veiksmai ir sykiu jie patys nėra nei blogi nei geri. Užtat žmogaus 
vertingumas taip ar šiaip pareina nuo idejinio jo nusistatymo: iš vienos 
pusės žmogaus asmuo tobulėja sulig tuo, kaip jis sąmoningai bei laisvai 
vadovaujasi vis aukštesnėmis idejomis; ogi iš kitos pusės žmonijos kul- 
lūra tampa vis tobulesnė sulig tuo, kaip jai teikiama vis aukštesnio 
idejinio turinio. Reiškia sulig žmogaus asmens ir jo kultūros pažanga 
auga jo idejingumas. Ir, atvirkščiai, juo žemesniame kultūros laipsnyje 
stovi žmogus, juo mažesnis yra jo idejingumas, juo sunkiau yra jam 
vaduotis protiniais motyvais, arba idejomis, Žmogus, stovįs žemamę 

kuliūros laipsnyje, lengviau pasiduoda pripuolamiems gyvenimo akstinams 
ir labiausiai yra linkęs vadovautis gyvuliškosios prigimties motyvais. 


. Žmogaus tobulinimesi, kaip ir kultūros pažangoje, matyti tam tikro, 
palengvėl iš laipsnio į laipsnį išsiplėtojančio nuoseklumo. Žmogaus 
gyvenime bei veikime yra kuojvairiausių veiksnių, būtent: polinkių, atatin- 
kančių materialiniams gyvenimo reikalams, arba instinktų, geismų, jausmų, 
vaidinių, spręsmų, valios veiksmų ir t.t. Iš pat pradžios vyrauja 
visai savaimingai  instinktivūs žmogaus prigimties polinkiai, pav., 
mitimo instinktas, visimo instinktas, ir t.t. Ilgainiui instinktivinė 
gyvenimo pusė, kad ir tebelieka žmogaus prigimtyje, tačiau vis 
labiau palenkiama protingai žmogaus valios valdžiai. Proto spręsmai 
vis aiškiau ima svarstyti geismus, jausmus, vaidinius; vienus iš jų vertina 
teigiamai, kitus — neigiamai. Sykiu su tuo jis siūlo valiai vienus iš jų . 
vengti, kitus skatinti. Atskiri sprendimai pasikartoja panašiose aplinkybėse; 
išsidirba tipingas proto nusistatymas, arba ideja, kuri, būdama išvidiniu 
veikimo tikslu, nustato pageidaujamą pakraipą geidimui ir norėjimui. Iš 
pradžios idejos atatinka vienam kuriam specialiam reikalui, kurį ji stengiasi 
išspręsti arba patenkinti. Bet sulig tuo, kaip žmogus įpranta mąstyti ir 
samprotauti labiau atitrauktiniu būdu, idejų turinys pasidaro vis labiau 
bendras, t. y. pritaikomas visiems panašiems atsitikimams. Pagrindinės 
bendrosios veikimo idejos ir yra ne kas kita, kaip praktiniai principai, 
suformuluoti visuotinais spręsmais. Iš čion matyti didelis skirtumas tarp 
kultūrinės idejos ir loginės idejos, kuri yra ne kas kita, kaip sąvoka. 


Taigi praktinis veikimo principas yra bendras teigi- 
mas, kuriuo protas sprendžia apie tai, kas privalo būti. 
Taip suprastas principas yra ne tik praktinė ideja, bet ir idealinė veikimo 
norma, kuri nustatoma ne kokiu nors neprotingu motyvu, bet su sąmonin- 
gos mūsų pažinimo galios pagalba. Yra šituo atveju prileidžiama, kad 
praktinė ideja, arba veikimo principas, yra nepriklausomas nuo gyvenimo 
prievartos ir tėra apsprendžiamas idealinėmis pažinimo normomis. Šita pra- 
sme juo didesnis yra žmogaus sąmoningumas, juo labiau žmogus yra lin- 
kęs vadovautis ne pripuolamomis idejomis, bet tik tomis iš jų, kurios su- 
daro protingus principus. Pagal tiesos, gėrio ir grožio idejas toks žmo- 
gus susidaro intelektualinių, dorinių ir estetinių principų. Intelektualiniai 
principai yra pažinimo normos. Doriniai principai yra veikimo normos. 
Estetiniai principai yra dailiosios kūrybos normos. Pagaliau, pagal šitas 
idejines pažinimo, veikimo ir kiiry bos normas žmogus įsivaizduoja savo. 
gyvenimo tikslus, kaipo tiesos, grožio ir gėrio idealus. Žmogus, turįs auk- 
štųjų idealų, nusimanąs apie idealines normas ir nusistaiąs idejiniais prin- 
cipais savo veikime ir yra idejingas žmogus tikra to žodžio prasme. 

Ypatingai ryškiu idejingumu visuomet pasižymėjo didieji žmonės: jie 
geriau už kitus suvokia didžiųjų idejų pras mę, tvirčiau ryžtasi jomis vado- 
vautis, jas platinti ir vykdyti ne tik savo, bet ir visuomenės gyvenime. 
Tiesa, aukštosios idejos, kuriomis jie gyvena, nevisuomet yra prieinamos 
plačiosioms masėms. Bet ir tada, kai jos yra masėms iš karto neprieina- 
mos, atsiranda ilgainiui tarpininkų populiarizatorių, kurie skleidžia didžiąsias 
idejas miniose, prisitaikydami prie jų mąstymo būdo. 

Apskritai reik pastebėti, kad idejos kūrėju tegali būti atski- 
ras asmuo. Masė, kaipo tokia, negali idejų nei suvokti, nei formuluoti, 
nei aiškinti, nei vykdyti: ji tėra idejomis skleisti vien tarpas, arba aplinku- 
ma. Bet vieną kartą pasklydusi tarp minios ideja pereina vėi į atskirų in- 
dividų psichiką, sužadina juose vaidinių, paragina valią ir stumia juos į 
vykdomąjį veikimą. 

2. Iš to, kas pasakyta, pakankamai aišku, kad tik at skiram žmogui 
prigimta vadovautis idejomis, ir kad žmogaus apsisprendimas jomis yra vis 
sąmoningesnis ir vis toliau siekia sulig tuo, kaip žmogus kyla kultūros 
laiptais. Šitos bendros psichologinės tiesos konstatavimas turi mums padėti 
orientuotis, sprendžiant problemą apie priežastingą idejų reikšmę kultūriniam 
istorijos vyksmui. Tuo tarpu, toli gražu, ne visi, kas bandė spręsti šitą 
problemą, tinkamai atsižvelgdavo į nusakytąsias pichologines prielaidas idejų 
priežastingumui suprasti. 

Šituo atžvilgiu ypatingai kraštutinė ir vienašališka yra marksizmo teo- 
rija apie ekonominį istorijos supratimą. Sita teorija, sudaryta ne tik K. 
Markso, bet ir F. Engelso pastangomis, yra dargi vadinama ekonominiu, 
arba net istoriniu, materializmu. Pagal šitą teoriją, ekonominiai socialiniai 
santykiai, pareiną nuo techninių gamybos aplinkybių, sudaro tą realų pa- 
grindą, iš kurio išdygsta juridinė ir politinė sąranga, ir kuriam todel atatin- 
ka tam tikros visuomeninės sąmonės lytys. Iš čion žinomas problemos 
išsprendimas šitokioje išraiškoje: „Materialinio gyvenimo gamybos būdas 
apsprendžia apskritai socialinį, politinį ir dvasinį gyvenimo vyksmą. Ne 
žmonių sąmonė apsprendžia jų būvį, bet atvirkščiai, visuomeninis jų būvis 
apsprendžia jų sąmonę. Taip sprendžiant dalyką, idejos tėsančios vien 
ekonominių, socialinių tendencijų atspindžiai ir todel negali vaidinti vado- 
vaujamosios rolės nepriklausomai nuo visuomeninių gyvenimo aplinkybių. 
Kitaip tariant, priežastingame kultūrinio gyvenimo vyksme idejos yra ima- 
mos ne kaipo pirmutiniai motyvai, bet kaipo materialinio gyvenimo išda- 
vos. O jei taip, tai visi ideologiniai veiksniai, kaip religija, dora, dailė, in- 
telektualinis pažinimas yra priežastingoje priklausomybėje nuo ekonominio 
išsiplėtojimo. Po to kalbėti apie nepriklausomą priežastingą idejų rolę kul- 
tūriniame istorijos vyksme jau nebegalima, nes pirminis priežastingumas 
yra čia pripažintas ekonominiam veiksniui. 

Marksizme tėra kalbos apie ekonominį socialinį reikalą, kaip apie pa- 
grindinį istorijos veiksnį. Lindneris (žiūr. jo Geschichtsphilosophie) kalba 
jau apie reikalą apskritai ir dargi pripažįsta, kad reikalų gali būti tiek kū- 
nui, kiek ir dvasiai. Cialima sutikti su Lindneriu, kad tik tos idejos pri- 
klauso prie veikiančių istoriniu būdu idejų, kurios patenkina kokį nors re- 
alų reikalą; bet sykiu reikia pabrėžti, kad yra taip pat idejų, kurios paten- 
kina grynai intelektualinį žmogaus reikalą, ir todel jos taip pat gali turėti 
reikšmės žmogaus nusistatymui bei veikimui, o sykiu ir kultūriniam istori- 
jos vyksmui. Todel irgi nėra reikalo ne tik sykiu su Marksu pagrįsti ide- 
jinis žmogaus nusistatymas išimtinai ekonominiu socialiniu reikalu, bet ir 
sykiu su Lindneriu apriboti idejinis priežastingumas praktiniais reikalais. 
: Tiesa, juo platesnis ir visuotinesnis yra reikalas, t. y. juo labiau jis išreiš- 
kia bendrą visiems žmonėms prigimtį, juo lengviau idejos, kurios taikomos 
jam patenkinti, praplinta tarp plačiųjų masių ir randa palankių aplinkybių 

prigyti bei įsigyventi. Galima todel kalbėti apie tai, kad vienos idejos tu- 
ri daugiau, kitos mažiau praktinės reikšmės kultūriniam istorijos vyksmui, 
bet tai dar nereiškia, kad idejos apskritai galima būtų suskirstyti į veikian- 
čias ir neveikiančias istoriniu kultūriniu būdu. Fektinai, kai Marksas kalba 
apie ekonominį socialinį reikalą, arba kai Lindneris kalba apskritai apie 
praktinį reikalą, tai jie iš tikrųjų kalba ne apie pirminį. idėjų priežastin- 
gumą, bet apie idejų vykdymo sekmingumą, arba apie palankiausias sąly- 
gas idejoms realizuotis gyvenime. 

Bet ir šituo pastaruoju atžvilgiu, reikia labai atsargiai spręsti, kokios 
idejos gali turėti praktinės reikšmės kultūriniam istorijos vyksmui, Hello, 
pav., net pretenduoja, kad idejos patenkinančios grynai intelektualinį reikala, 
kitaip tariant — metafizinės, arba grynai teorinės idejos gali turėti dide- 
liausios reikšmės praktiniam žmonijos gyvenimui. Žmogus turi metafizinio 
reikalo, turėdamas ne tik kūną, bet ir dvasinę sielą; ir to pakanka, kad ši- 
tas metafizinis reikalas reikštųsi šalia kūno reikalų, kartais juos vadovautų, 
kartais su jais kovotų ir jiems prieštarautų. Savo rašte „Krizio valandos 
ir aktualūs dalykai“ (Romuva Nr. 1,1921 m.) Hello patiekia skaidraus at- 
sakymo tiems, kurie norėtų tesiskaityti Vien su materialiniais žmogaus 
reikalais. 

Metafizinis reikalas yra visumet gyvas plačiose miniose, ir idejos, 
taip ar šiaip jį patenkinančios, randa visūmet, kad ir tarputiniu būdu, to- 
kio ar kitokio atbalsio mažai išlavintose sielose, nes gyvas žmogus visu- 
met reiškiasi su visomis savo išgalėmis, nors faktinai viena reikalų rūšis 
gali jame vyrauti, palyginant su kitomis. Pasirodo, jog istorijoje idejos 
esti net stipresnės ir gyvastingesnės už atskirus žmones, jei jos įgauna 
objektivios lyties ir įsigyvena tvirtai žmonių atmintyje. „Idejos ir idealai 
yra ne kokios nors „realybės“, bet tik „aktualybės“; jos turi veikimo ga- 
lios, patampa gyvomis jėgomis, kuriomis nustato savitarpinę įtaką tarp vi- 
sumos ir individo,“ sako Eisleris (Einfūhrung in die Philosophie 379 psl.). — 
Tai, ką Eisleris atsargiai, tarp kabučių, vadina aktualybėmis, kiti, pav., Fouil- 
Iėe, vadina idejomis jėgomis, (idče-force), ir, objektivuodami jas realistiniu 
būdu, linkę yra perdėti jų rolę istorijoje. 

Savickis daro skirtumo tarp psichologinio ir ontologinio idejos su- 
pratimo ir prieina išvadą, jog idėjų rolė kultūriniame istorijos vyksme yra 
skirtina pagal tai, kaip ji yra suprantama. Jei imsime idejas psichologiniu 
supratimu, tai reik jos pripažinti pagrindiniu vadovaujamuoju istorinio 
vyksmo motyvu (žiūr. jo Geschichtsphilosophie, 82 p). 

Idejos veikia, teikdamos paraginimo sielos geismams per tarpininka- 
vimą vaidinių, kurie siūlosi tenkinti geidžiamaisiais objektais. Bet sielos gei- 
smų gali būti žemesnių ir aukštesnių ir net šitų dviejų rūšių geismai sudaro 
ryškų dualizmą, kartais net skaudžią priešginybę žmogaus būtybėje: iš vie- 
nos pusės žmogus stengiasi patenkinti savo materialinius reikalus, taip sa- 
kant, gyvuliškąją savo prigimtį; iš kitos pusės jis niekados negali išsiža- 
dėti pasiilgimo aukštesnių gėrybių, kuriomis yra tiesa, gėris ir grožis. Iš 
vienos pusės žmogus yra linkęs apsiriboti savo egoizme; o iš kitos pusės 
jis negali nejausti mažesniame ar didesniame lai psnyje solidarumo su pana- 
šiais sau žmonėmis. Kai žmogus kyla iš žemesnės gyvenimo srities į aukštes- 
nęir nusistato idejomis, kurios išreiškia ne pripuolamą proto motyvą, bet tai, 

kas privalo būti visuotinuoju ir amžinuoju pirmovaizdžiu, arba idealu, jo idejos 
įgauna naujos jau prasmės, būtent, ontologinės. Ideja yra jau čia ne bet 
kuris psichologinis proto motyvas, bet amžinosios vertybės atvaizdas. 

roblema apie idejų priežastingumą kultūriniam istorijos vyksmvi stato 
faktinai klausimą, ar žmogus savo gyvenime bei veikime gali laisvai apsis- 
pręsti pagal nepriklausomą nuo gyvenimo pakraipos ideją, kuri turėtų to- 
del pirmutinio priežastingumo reikšmės. Kitaip tariant, kyla klausimas, kas 
kam turi veikiamosios įtakos: ideja —gyvenimo pakraipai, ar gyvenimo pak- 
raipa su visomis jo aplinkybėmis—idejai susidaryti. Kaip matome, ekono- 
minis materializmas teigia, kad ekonominiai socialiniai gyvenimo veiksniai 
apsprendžia ideologinį žmogaus nusistatymą; tuo tarpu kraštutiniai intelek- 
tualistai galėtų tvirtinti, kad visas žmogaus gyvenimas ir veikimas pareina 
nuo žmogaus nusistatymo pagal ideologinius principus, kurie turi visai ne- 
priklausomos nuo gyvenimo veiksnių reikšmės. 

Sprendžiant šitą klausimą metodologiniu būdu, išpuola visų pirma 
ištirti žmogaus, kaipo veikėjo, prigimtį. Kitaip tariant, klausimo išspren- 
dimas negali įvykti be grendžiamųjų psichologinių tyrinėjimų, kuriė jau yra 
psichologijos mokslo dalykas. Nuo to, kokios yra psichologinių tyrinėjimų 
išdavos apie psichinę žmogaus prigimtį, pareina irgi tai, kaip yra išspren- 
džiamas klausimas apie priežastingą idejų reikšmę kultūriniam istorijos 
vyksmui. Kodel taip yra, savaime aišku akivaizdoje tos tiesos, kurią 
ontologija formuluoja posakiu: operari seguitur esse, ty. veiksena atatinka 
būsenai. Ir ištikro, kiekvienas veiksnys veikia pagal savo buvimo būdą, t.y. 
būseną; kitaip tariant, kiekvienas veikimas pasireiškia būdu, atatinkančiu 
paties veiksnio prigimčiai. 

Iš šitos taisyklės nesudaro irgi išimties ir žmogus, kuris tik vienas 
tėra kultūrinės kūrybos veikėjas. Ogi psichinė žmogaus prigimtis, kaip tu- 
rėjome jau progos įsitikrinti, pasireiškia tinkamu sau būdu žmogiškajame 
asmenyje, kuris yra protingos prigimties individas. Protinga asmens pri- 
gimtis tuo ir pasireiškia, kad jis turi, šalia juslinio pažinimo, protinį. paži- 
nimą, ir sykiu pajėgia laisvai apsispręsti protiniais motyvais net prieš jus- 
lingos savo prigimties veiksnius. Žinoma, prirodyti šitos žmogiškojo as- 
mens savybės yra psichologijos uždavinys. Cia tenka vien skaitytis su mū- 
sų psichologijos daviniais, kaipo jau filosofiškai prirodytais. Šitų davinių 
akivaizdoje autonominis, bet ne heteronominis idejų pasireiškimas yra in- 
div:dualinės asmens sąmonės faktas. Heteronominis būtų idejos pasireiški- 
mas, jei ji būtų pašalinio pažinimui veiksnio išdava. O jei taip, tai idejos 
taip ar šiaip turi priežastingos reikšmės kultūriniam istorijos vyksmui, nes 
jos yra šitam vyksmui ne išvados, bet pirmutiniai veiksniai. Pirmutiniai 
veiksniai jos yra todel, kad pats asmuo, kuris yra tikras kultūrinis veikė- 
jas, savo kultūrinėje kūryboje apsisprendžia pagal jų turinį. 

Taip ar šiaip metodologinis - klausimo statymas reikalauja padėti 
padedamuoju punktu psichinę žmogaus prigimtį, bet ne koks kitas 
problemos atžvilgis. I.eiskime, pagaliau, kad ekonominis materializmas, 
imdamas vien visuomeninių veiksmų pusę, gali faktinai įrodyti, kad masių 
gyvenimas yra apsprendžiamas materialiniu veiksmu, kaip tai labai dažnai 
istorijoje atsitikdavo. Ar tai reikštų, kad atskiro asmens gyvenime bei 
veikime pirmasis idejų priežastingumas, nurodyta prasme, tuo pačiu būtų 

neigtinas?. Anaiptol, ne: tai tik įrodytų, kad masės gyvenime bei veikime 
asmens ideologinis nusistatymas yra neutralizuojamas kai kurių kitų veik- 
snių, kurie masėse pasirodo stipresni už atskirų asmenų nusistatymą. Iš 
tikrųjų materialinių ekonomikos veiksnių priežastingumas, kad ir yra 
žmonijos gyvenime labai galingas, bet niekeno nėra įrodytas, kaipo visuoti- 
nas faktas; ir net niekados negalėjo būti įrodytas, nes ir tamsiose masėse 
inertingi individai tebelieka visumet tam tikrame laipsnyje protingi bei 
laisvi asmenys. e 

Kodel plačiose masėse individų dauguma apsisprendžia materialiniais 
veiksniais? Masė, kaip sakyta, susideda iš inertingų individų, tuo tarpu, 
kad visuomenė susideda iš susipratusių asmenų. Individualybė yra žmo- 
gaus savybė, apsprendžiama žemesnės žmogaus prigimties, tuo tarpu kad 
asmenybė pareina nuo aukštesnės žmogaus prigimties. Kol inertingas 
individas nėra virtęs susipratusiu asmeniu, ir todel taip pat masė nėra 
patapusi susipratusia visuomene, masės gyvenimui bei veikimui geriausiai 
„tatinka tai, kas geriausiai patenkina žemesnę žmogaus prigimtį. Tiesa, ir 
tariamoji susipratusi visuomenė mažiau ar daugiau lieka inertinga masė, kaip 
kad kiekvienas susipratęs asmuo visumet tebelieka tam tikrame laipsnyje 
individas, apsisprendžiąs meterialiniais motyvais. Todel irgi materialinių 
ekonomikos veiksnių priežastingumas visumet turi mažesnės ar didesnės 
reikšmės kultūriniam žmonijos vyksmui. 

3. Priežastinga idejų reikšmė kultūriniam istorijos vyksmui yra su- 
dėtingas klausimas. Pasirodo, kad vienas yra dalykas išspręsti priežastingą 
idejų reikšmę principe, remiantis psichine asmens prigimtimi, ir kad kitas 
yra dalykas nustatyti idejų priežastingumą kultūriniame istorijos vyksme 
tam tikru laiku ir tam tikrose aplinkybėse. Šio pastarojo klausimo išsprendimas 
pareina nuo to, kaip išsprendžiamas klausimas, koks yra konkretinis masės 
ir individo, visuomenės ir asmens santykiavimas šitame konkretiniame 
vyksme. Kaip negalime surasti šitam santykiavimui vienos visuotinos ' 
formulos, kuri galėtų pritikti visiems laikams ir visiems kraštams, taip irgi 
negalime surasti idejų priežastingumo laipsniui vienos taip pat visuotinos 
formulos. Todel tenka klausimas skirstyti atskirais atžvilgiais ir kiekvienas 
atžvilgis spręsti skyrium. Tada gausime šias galutines išvadas: 

a. Kaipo protingos prigimties individas, arba asmuo, žmogus gali 
laisvai apsispręsti protiniu motyvu, arba ideja, ir tuo patiekti šitai pastarajai 
priežastingos reikšmės kultūriniam veiksmui. 

b. Kultūrinis veiksmas nėra įmanomas be ideologinio veiksnio, ka- 
dangi jame ideja vaidina egzempliarinės priežasties rolę. 

c. Laisvas asmens apsisprendimas protiniais motyvais, arba idejomis, 
nėra pastovus ir nuolatinis faktas žmogaus gyvenime bei veikime. 

d. Kultūrinė žmogaus pažanga yra priežastingai surišta su jo idejin- 
gumo didėjimu bei tobulėjimu, t. y. su tuo, kaip šitas idejingumas užka- 
riauja vis didesnį plotą žmogaus gyvenime bei veikime ir sykiu iš psicho- 
loginio virsta ontologiniu. 

e. Jei laisvas žmogaus apsisprendimas idejomis, imamomis psicholo: 
gine prasme, nėra pastovus bei nuolatinis faktas žmogaus gyvenime bei 
veikime, tai jo apsisprendimas idejomis, imamomis ontologine prasme, 
yra dar mažiau visuotinas faktas. 

t. Idejų realizavimo lengvumas ir todel tam tikrame laipsnyje ir šito 
realizavimo vaisingumas pareina nuo jų naudingumo mažesniam ar dide- 
niam reikalų skaičiui. i 

g. Jei priežastinga idejų reikšmė individualinei kultūrinei kūrybai pa- 
reina nuo žmogiškojo asmens, kaipo jos veikėjo, idejingumo, tai priežas- 
tinga idejų reikšmė kultūriniam visuomenės gyvenimui bei veikimui parei- 
na nuo to, kiek ir kokiame laipsnyje yra visuomenėje susipratusių asmenų. 

h. Žmonijos idejingumo didėjimas reiškia jos tobulėjimą; todel, kol 
žmonija nėra tobula, jos idejingumas nėra dar visuotinai įvykęs faktas, 
bet tik idealinis uždavinys, palaipsniui vykdytinas istoriniame jos gyveni- 
me bei veikime. 


B. Kultūros materialinės aplinkybės. 
I. Gamta, kaip išviršinė materialinė kultažos aplinkybė. — II. Prigim- 
tis, kaip išvidinė materialinė kultūros aplinkybė. — III. Gamtos ir prigim- 
ties santykiavimas ūkyje. 


I. Gamta, kaip išviršinė materialinė kultūros aplinkybė, 


1, Materialinis žmogaus priklausomu mas nuo gamtos/(pasaulio. — 
2. Dvasinis žmo-gaus laisvingumas ir gamtos palenkimasidėjineias- 
mens vadovybei, 


1) Antroje kultūros filosofijos dalyje tenka nagrinėti materialinė kul- 
tūros priežastis Materialinė priežastis, plačia šito žodžio prasme, 
yravisa tai, iš ko arba kame kas daroma arba įvyksta. Pa- 
keičiant šitą filosofinę išraišką paprasta kalba, tenka pasakyti, kad čia bus 
tyrinėjama tai, kas paprastai vadinama materialiniais kultūrinės kūrybos pa- 
grindais, sąlygomis, arba net aplinkybėmis. Kultūrinei žmogaus kūrybai 
yra trys pagrindinės materialinės aplinkybės, būtent: iš viršaus — gamta, 
iš vidaus — prigimtis ir iš jųdviejų santykiavimo pusės— 
ūkis. Taigi, išviršinė gamta, išvidinė prigimtis ir jųdviejų 
santykiavimas ūkyje, štai trys pagrindinės materialinės kultūrinio gy- 
venimo bei veikimo aplinkybės, kurios iš eilės čia ir bus nagrinėjamos. 

Gamtos vardu paprastai vadinamas materialinisįarba 
daiktingas pasaulis, apsupąs žmogų ir sudarąs, jo supra- 
timu, vieną visumą. Zmogus, kaipo sąmoninga būtybė, daro pagrin- 
dinio 'skirtumo tarp savo „aš“ ir gamtos pasaulio, kuris jam atrodo, visų 
pirma, kaipo „ne-aš“. Jei todel mąstąs apie savo patirtis žmogus laiko save 
gyvenimo, veikimo ir pažinimo subjektu, tai daiktingas pasaulis, kaipo ko- 
relativinis terminas, jo laikomas objektu. Kultūriniu atžvilgiu šitas nusista- 
tymas yra visai pateisinamas, kadangi gamtos pasaulio daiktai kaip tik yra 
tie pirmieji objektai, prie kurių žmogus taiko kultūrinius savo veiksmus. 
ZŽmogiškojo gyvenimo reikalai verčia žmogų susidurti su gamta ir stengtis 
palenkti ją savo valdžiai ir prispirti ją sau tarnauti. Gamtos apvaldy mas 
ir vadovavimas savaimingai jos kūrybai sudaro būtiną kultūros pagrindą. 

mogui būtų bepigu verstis gamtos pasaulyje, jei jis pats nebūtų 
sudaręs savo kūnu vienos gamtinio pasaulio dalies ir nebūtų todel nuo 
jos priklausąs. Todel ne tik kultūrinė kūryba yra priklausanti gamtai savo 

objektais, bet ir pats žmogus, tasai kultūros kūrėjas, randasi mažiau ar 
daugiau palenktas jos veikmei. Yra juk pastebėta aiškių ryšių, kurių yra tarp 
kultūringumo laipsnio ir tokių fizinių aplinkybių, kokiomis yra klimatas, 
žemės turtingumas, jos paviršiaus bei gelmių savybės, geografinė padėtis 
ir t. t. Pav., klimato savybės gali skatinti kultūrinį žmogaus užsimojimą, 
bet gali taip pat ir jį tramdyti: taip antai, kaitringos šalys žmogų skandina 
abejingame snūduriavime; ogi šalčių kraštai, kad ir skatina žmogaus ener- 
giją, bet vis delto visą ją paglemžia būvio kovai. Vidutinio klimato kra- 
štai, kur pakaitomis eina viena po kitų šaltesni ir šiltesni tarpsniai, pasiro- 
do esą labiausiai palankūs kultūrinei žmogaus kūrybai. 

Kultūrai plėtotis turi nemaža reikšmės ir žemės turtingumas tiek iš 
viršaus, kiek ir jos gelmėse. Kultūros istorija konstatuoja, kad žymesni 
kultūros centrai susidarydavo ten, kur gamtos aplinkybės patiekdavo pa- 
kankamai materialinių gėrybių, kurios turėdavo sudaryti būtiną materialinį 
kultūros pagrindą. Net dvasinės kultūros klestėjimas reikalauja tam tikros, 
bent minimalinės, gerovės, nes, būvio kovai paglemžus visas žmogaus jė- 
gas, nebelieka energijos aukštesniems dvasios žygiams. — Tačiau negali- 
ma pasakyti, kad kultūringumo laipsnis būtų visados tiesioginės proporci- 
jos santykyje su gamtinės aplinkumos turtingumu. Lengvai panaudojamų 
turtų gausa, nereikalaujanti nuo žmogaus ypatingų rūpesnių, per daug iš- 
lepina žmogų ir migdo jo iniciativą; tuo tarpu šykšti gamta kartais suža- 
dina žmoguje energingą kultūrinį veikimą ir kuriamąjį užsimojimą. Štai ko- 
del tautos pasilieka ilgai laukinėmis ir turtingiausioj gamtoj gyvendamos, 
kai toks suomis yra pasiekęs savo neturtingame žiauraus klimato krašte 
aukšto kultūros laipsnio. 

Kultūrai plėtotis taip pat turi reikšmės geografinė krašto struktūra ir 
jo padėtis. Vienoks juk bus kultūros tipas žmonių, gyvenančių lygumose, 
ir kitoks, gyvenančių kalnuose. Be to, kultūros plėtojimosi tempas, . arba 
greitis, pareis nuo to, ar žmonės gyvena gilioje sausumoje, . toli nuo van- 
dens kelių, ar jie gyvena jūrių arba upių pakraščiais. 

2, Žmogaus priklausomumas nuo gamtos yra tiek aiškus, kad sunku 
jis neigti. Bet iš čion kartais daroma vienašališkų išvadų, stengiantis prie- 
žastingai išaiškinti visą žmogaus veikimą materialinėmis gamtos sąlygomis. 
Norint čia išvengti klaidingų išvadų, dera tinkamai suprasti prigimtis ir 
laipsnis žmogaus priklausomumo nuo gamtos. Ar galime, pavyzdžiui, tei- 
gti, kad gamtos veiksniai apsprendžia būtinu būdu žmogaus protavimo 
bei valiojimo eigą? Jei taip iš tikrųjų būtų, tai negalima būtų kalbėti apie 
jokią kultūrinę žmogaus kūrybą, nes visa, ką žmogus veiktų, būtų ne kas 
kita, kaip fizinio, cheminio ir biologinio gamtos priežaštingumo padaras. 
Kaip gi yra iš tikrųjų su žmogaus buvimu ir veikimu gamtos pasauly? 

Į šitą klausimą plačiai ir pamatuotai galima atsakyti vien sąryšyje su 
kosmologijos ir psichologijos tyrinėjimais, kurie turėtų išrodyti, kaip išvi- 
dinis gamtos tikslingumas, susidūręs su sąmoningu žmogaus nusistatymu, 
pereina į išviršinį tikslingumą, nustatomą žmogaus protu ir valia. Kosmo- 
logija patiekia materialinio gamtos pasaulio filosofiją. O psichologija su- 
teikia mums psichinės žmogaus prigimties filosofiją.  Suderinus materia- 
linės gamtos ir psichinės žmogaus prigimties filosofijos davinius, tegalima 
prieiti išvadas, kaip materialinės gamtos tikslingumas palen- 


42 S. Šalkauskis; Kultūros filosofijos metmens 


kiamas psichinės žmogaus prigimties tikslingumui. Zi- 
noma, čia nėra galimybės nors kiek specialiau gilintis į kalbamąją proble- 
mą; tat pakaks vien iškelti aikštėn iš šitos srities keletą vedamųjų idejų, 
nuo kurių pareina lemtas šitos problemos pastatymas ir išsprendimas. 

Gamtos pasaulis, sakoma, susidaro iš materialinių daiktų; o kiekvie- 
nas materialinis daiktas, kaip jau žinome, susidaro iš pirminės medžia- 
gos ir substancialinės lyties. Vario statula turi savo lytį, kuri pa- 
daro iš jo statulą, bet ne ką kitą. Tačiau šita statulos lytis yra pripuola- 
moji lytis (forma accidentalis), nes varis, kaip toks, turi dar pastovesnės 
lyties, kuri padaro jį variu, o ne kita metalo rūšimi, ir kuri suteikia jam 
tam tikrų fizinių ir cheminių pastovios substancijos savybių. Tai jau sub- 
stancialinė lytis. Štai kodel kalbama apie skirtumą tarp pripuolamosios ir 
substancialinės daikto lyčių. 

Kai kreipiama dėmesio į pripuolamąją lytį ir imama, pav., varis, me- 
džiaga statulai, tai šita medžiaga yra jau apipavidalinta vario lytimi, t. y. 
ji nėra jau pirminė belytė medžiaga. Todel, kai prieš substancialinę lytį 
statoma medžiaga, tai ji suprantama, kaipo laisva nuo bet kurios lyties, 
arba, kaipo esanti pirminė medžiaga. Negalima taip pat įsivaizduoti, kad 
pirminė medžiaga susideda iš tam tikros atomų rūšies, nes, pav., vario 


atomas yra jau varis, turįs savo substancialinę lytį. Lytis ir medžiaga yra 


du koreliativiniu pradu, kuriuodu viens antrą papildo, kadangi vienas iš jų 
yra apsprendžiamasis, antras — apsprendžiantysis pradas. Kadangi me- 
džiaga yra apsprendžiama lytimi, tai ji yra apsprendžiamasis pradas, tuo 
tarpu kai lytis yra apsprendžiantysis pradas. 

Kaip tik del to, kad lytis yra apsprendžiąs pradas medžiagai, substan- 
cialinė lytis yra daiktui buvimo, vienybės, veikimo ir tikslingumo pradas. 

odžiu tariant, per daikto lytį apsireiškia jo prigimtis su visomis jos savy- 
bėmis. Sitoje prigimtyje tarp kiiko glūdi gamtos dėsningumo atrama, 
Tai, kas jungia ir vienija visus gamtos daiktus ir nustato jų veikimosi si- 
stemą, ir yra gamtos dėsningumas, pasižymįs vienodumu bei visuotinumu. 
Gamtos dėsniai padaro iš materialinio pasaulio vieną visumą, palenktą vi- 
suotinajam priežastingumui bei tikslingumui. 

Sitos visumos dalelę sudaro ir kiekvienas atskiras žmogus. Kaipo 
materialinė būtybė, jis taip pat yra sudarytas iš pirminės medžiagos ir 
substancialinės lyties ir yra palenktas visuotinajam gamtos dėsningumui,. 
Jo kūnas, arba medžiaga, taip pat priklauso gravitacijos dėsnio, kaip ir 
paprastas akmuo. Jis auga panašiai, kaip ir paprastas augmuo. Jis junta 
drauge su paprastu gyvuliu. O vis delto žmogus nėra nei tik daiktas, 
nei tik augmuo, nei tik gyvulys. 

Tai, kas sudaro prigimties skirtumą tarp atskirų būtybių, yra substan- 
cialinės lyties ypatybės, nes, kaip sakyta, substancialinė lytis yra buvimo, 
vienybės, veikimo ir tikslingumo pradas. Gyvosiose esybėse, arba būty- 
bėse, substancialinė lytis vadinama siela, nes siela yra ne kas kita, kaip 
gyvybės pradas. Vienos gyvos butybės skiriasi nuo kitų ne tuo, kad vie- 
nos turi, o kitos neturi sielos, bet tuo, kad vienų siela yra vienokia, kitų 
kitokia. Gyvulio siela skiriasi savo prigimtimi, ir todel savybėmis, nuo 
augmens sielos. Zmogaus siela juo labiau skiriasi savo prigimtimi nuo 
gyvulio ir augmens sielos. Augmuo tepasižymi organingumu; gyvulys — 

organingumu ir juslingumu; žmogus — ir organingumu, ir juslingumu, ir 
protingumu. Pagal prigimties skirtingumą kinta ir priežastingumo rūšis. 
Grynai organingos gyvatos priežastingumas yra kitoks, negu juslingos 
priežastingumas: iš grynai biologinio, pirmuoju atveju, jis pereina į labiau 
psichinį, antruoju atveju. Nenuostabu tat, kad protingos žmogaus būty- 
bės gyvatoje priežastingumo rūšis ir jo reiškimosi būdas yra jau visai 
savotiškas. 

Protinga žmogaus siela, kaipo substancialinė kūno lytis, yra žmogaus 
būtybėje taip pat buvimo, vienybės, veikimo ir tikslingumo pradas. Kaipo 
ne tik protinga, bet ir augamoji ir juntamoji, žmogaus siela priklauso ma- 
terialiniam gamtos pasauliui, ir todel, reikšdamosi jame, negali atmainyti 
jokių jo dėsnių, negali sukurti savo nuožiūra jokios substancialinės lyties 
ir apskritai negali atpalaiduoti žmogaus kūno nuo fizinės priklausomybės 
gamtai. Kitaip tariant, vegetativinėmis ir sensitivinėmis savo savybėmis 
žmogaus siela neiškyla aukščiau mūsų materialinio pasaulio ir todel yra 
palenkta paprastam gamtos dėsningumui. 

Bet žmogaus siela ne tik turi vegetativinių ir sensitivinių savybių: jinai 
dargi yra protingos prigimties; ir tai kaip tik padaro, kad ji gali vis delto 
iškilti iš gamtos pasaulio prievartos ir, nuo jos atsipalaidavusi, laisvai ap- 
sispręsti pagal idealinės tvarkos motyvus. . 

Būdama protinga bei laisva iš prigimties, žmogaus siela gali sąmo- 
ningai suvokti gamtos priežastingumą bei tikslingumą, kuriamai papildyti 
išvidinį šitą tikslingumą išviršiniu gamtai tikslingumu, nustatomu proto 
pajėgomis, ir pagaliau laisvai panaudoti būtinų gamtos dėsnių veikmę kreip- 
dama ją tinkamu savo tikslams būdu. Kadangi protinga bei laisva siela 
yra iš pagrindų dvasinės esmės, tai laisvas jos apsisprendimas įvyksta ne- 
materialinėje srityje, nepalenktoje būtinam gamtos dėmingumui. Užtat, 
kaipo substancialinė materialinio kūno lytis, ji įsipina į gamtos priežastin- 
gumo eigą pageidaujama sau pakraipa. 

Sielos rolė materialinio gamtos pasaulio gyvatoje galima palyginti si 
tuo, kaip žmogus panaudoja savo tikslams bet kurį gyvulį, pav. arklį. Žmo- 
gus nepajėgia savo galia sukurti arklio, kaip kad jis nepajėgia tiesioginiu 
būdu nei pridėti nei atimti nuo jo energijos. Bet jis gali prižiūrėti ir tvar- 
kyti jo mitimo, visimo ir veikimo tvarką; jis gali šitą arklį įsikinkyti į veži- 
mą ir priversti jį tarnauti žmogiškiesiems tikslams. Arklys, palenktas pil- 
nai gamtos dėsniams, vis delto žmogaus įpinamas į naujas priežastingumo 
grandines, ir jo prigimties išvidinis tikslingumas paverčiamas tuo pačiu iš- 
viršiniu jam tikslingumu, atatinkančiu idejiniam žmogaus nusistatymui, 

Tai, kas randa vietos šitame pavyzdyje, įvyksta, apskritai, žmogaus 
santykiuose su materialine gamta. mogus nepakeičia gamtos dėsnių; 
prigimtasis tik gamtos tikslingumas jame pasiekia sąmoningumo laipsnio 
ir iš išvidinio virsta išviršiniu, nes vadovavimo rolė pereina nuo aklų rea- 
linių dėsnių prie žmogaus, nusistatančio idealinėmis proto ir valios nor- 
momis. Dabar jau ne materialinė tik daiktų prigimtis nulemia veikimo pa- 
kraipą, bet ir idejinis žmogaus nusistatymas bei veikimas gamtos pasaulyje. 

Kalbant apie išvidinio gamtos tikslingumo perėjimą į išviršinį tikslin- 
gumą, nustatomą žmogaus galiomis, pravartu pažymėti labai reikšmingas 
sąryšis, kokis yra tarp substancialinės lyties ir intelektualinės proto idejos. 

Tai kaip tik galės iškelti aikštėn, kad kultūrinis žmogaus veiksmas yra bii- 
tinas veiksnys bendroje pasaulio evoliucijoje. — Ir štai pasirodo, kad sub- 
stancialinė lytis ne tik yra buvimo, vienybės, veikimo ir tikslingumo, bet 
taip pat ir pažinimo pradas. Substancialinė lytis yra ne kas kita, kaip re- 
alizuota ideja, ir tik, kaipo tokia, ji gali būti pažinta. Tai, kas neturi jo- 
kios lyties, negali būti pažinimo objektas, kaip kad negali būti tokiu ob- 
jektu, pav., chaoso turinys. Iš antros pusės proto ideja yra ne kas kita, 
kaip derealizuota, arba nugamtinta lytis. Todel sakoma, kad ideja yra daikto 
lytis, nuo jo būties atitraukta. Nuo konkretinės daikto lyties žmogus pri- 
eina pažinimo keliu prie idejos; o nuo idejos jis eina prie daikto principo, 
kuriuo yra jo idealinis tipas, idealas, arba pirmavaizdis. Tokiu būdu nuo 
realinės tvarkos žmogus kyla savo protu prie idealinės tvarkos, o paskui, 
grįždamas prie tikrovės, vadovauja savo valios veiksmus idejiniais moty- 
vais, arba idealinėmis normomis. Išdavoje realinis gamtos tikslingumas 
pereina žmogaus veikime į idejinį tikslingumą, o sykiu su tuo pati gamta 
tampa įrankiu žmogaus rankose: ji jo valdoma ir vadovaujama pagal aukš- 
tesnes idejas faktinos galimybės ribose. 

Sulig tuo momentu, kai ima reikštis šita žmogaus vadovybė gamtos 
pasaulyje, žmogus pasireiškia kaip kultūrinis kūrėjas. Todel pagal laipsnį, 
kuriame žmogus yra atsipalaidavęs nuo gamtos prievartos, galima spręsti 
apie jo kuliūringumo laipsnį. Kitaip tariant, kultūrinė kuryba vykdo žmo- 
gaus atsipalaidavimą nuo gamtos, kiek tai, žinoma, yra galima prigimtojo 
gyvenimo aplinkybėse. 

Vadinasi, kalbant apie kultūrinį žmogaus santykiavimą su gamta, ten- 
ka konstatuoti šitokios išvados. Materialine savo puse žmogus priklauso nuo 
gamtos pasaulio ir yra palenktas jo priežastingam dėsningumui. Giliausia 
savo sielos esme žmogus priklauso dvasiniam pasauliui ir yra todel šioje 
srityje laisvas nuo gamtos prievartos. Palenkdamas realinę savo materia- 
linio gyvenimo tvarką idealinei savo dvasinės esmės tvarkai, žmogus tuo 
pačiu palenkia gamtos pasaulį idejinei savo vadovybei. Sulig tuo išvidinis 
gamios tikslingumas pereina į išviršinį tikslingumą, nustatomą žmogaus 
laisvu apsisprendimu pagal idealines pasaulio normas. Tačiau šitokis žmo- 
gaus pašaukimas yra labiau idealinis jo uždavinys, negu visuotinai įvykęs 
taktas. Zmogus atsipalaiduoja nuo gamtos prievartos kultūriniame veiksme. 
Todel žmogaus nepriklausomumas nuo gamtos gali būti matuojamas jo 
kultūringumo laipsniu. Betgi šitam nepriklausomumui yra visumet aprėž- 
tos ribos mūsų prigimtojo gyvenimo aplinkybėse. 


II. Prigimtis, kaipo išvidinė materialinė kultūros 
aplinkybė. 
1. Žmogaus prigimtis, kaipo gamtos ir kultūros jungiamoji 
grandis — 2. Savitarpinė kūno ir sielos veikmė kultūri- 
niame gyvenime. 

1. Žmogaus pastangomis prigimiasis gam tos tikslingumas pasikeičia 
kultūriniu, asmens nustatomu, tikslingumu. Tai įvyksta jau žmogaus pa- 
žinime. Eidamas nuo konkretinių pasaulio lyčių, atotraukos ir apibendrini- 
mo keliu, žmogus prieina prie jų sąvokų. Pagal sąvokas žmogus susidaro 
idealinius daiktų tipus, jų idejas arba net idealus. Paskui žmogus nuo 

idealinės tvarkos eina vėl prie realinės tvarkos, kad vykdytų pastarojoje 
aukštesnes idejas. Tokiu būdu pasirodo, kad ideja yra daikto lytis, nuo 
jo buities atitraukta, arba derealizuota lytis; kitaip gi apvertus dalyką, lytis 
yra realizuota ideja. Kultūriniu veiksmu žmogus visumet realizuoja kokią 
nors ideją ir tuo pačiu palenkia sau prigimtąjį gamtos objektą. Kitaip 
tariant, žmogus atsipalaiduoja nuo gamtos prievartos kultūriniame veiksme, 
taip kad jo nepriklausomumas nuo gamtos gali būti matuojamas jo kultū- 
ringumo laipsniu. Bet kadangi tobulas kultūringumas yra žmogui labiau 
uždavinys, negu įvykęs faktas, tai kalbėti apie pilną žmogaus atsipalaidavi- 
mą nuo gamtos prievartos yra kuo mažiausia per ankstybas dalykas. 

Žiūrint į visiškąjį žmogaus atsipalaidavimą nuo gamtos, kaip į vieną 
iš tolimesnių žmogaus tikslų, reik pirm gerai ištirti ir tinkamai suprasti 
žmogaus priklausomumo nuo gamtos prigimtis. Todel tenka apie tai dar 
šis tas pasakyti. 

Žmogus iš savo prigimties yra dvilinka būtybė, kuri stovi tarpusieny 
dviejų sričių, materialinės ir dvasinės, o tai išreiškiama pasakymu, kad žmo- 
gus yra psichofizinė būtybė. Bet kaip tik šitas faktas padaro, kad žmogus, 
kuris iš vienos pusės priklauso nuo gamtos, iš antros pusės yra nuo jos 
nepriklausomas tam tikrame laipsnyje ir net pajėgia aktiviai nusistatyti jos 
atžvilgiu, norėdamas jai vadovauti, palenkęs ją savo valdžiai. 


Pasirodo, kad žmogus faktinai yra savo rūšies jungiamoji grandis 
tarp materialinio gamtos pasaulio ir materialinės srities, tarp realinės ir 
idealinės buvimo tvarkos. Žmoguje gamta pasiekia aukščiausio prigimties 
laipsnio ir jo kūne ryškiausiai pasireiškia savo išgalėmis. Palenkdama 
žmogaus kūno buvimą bei veikimą visuotinajam savo priežastingumui, 
gamta sykiu pasireiškia jame su visu savo tikslingumu. Bet šalia to žmo- 
guje yra gyva dvasinė jo sielos prigimtis, kuri irgi veikia ir apsireiškia 
protingomis savo savybėmis. Žmogus sugeba suvokti išvidinį gamtos 
tikslingumą, pajėgia nuo jo pasikelti savo išmintimi prie amžinųjų idėjų, 
arba pasaulio pirmavaizdžių, ir paskui savo valia gali laisvai apsispręsti 
vadovautis savo veikime proto motyvais, idejomis, arba principais. Šitokiu, 
būtent, būdu nesąmoningas išvidinis gamtos tikslingumas pereina į są- 
moningą išviršinį gamtos atžvilgiu tikslingumą, vykdomą pasaulyje žmo- 
gaus galiomis. 

Žmogus tokiu būdu ne tik gauna iš gamtos, bet ir duoda jai, nes 
jis yra gamtos atžvilgiu ne tik pasyvus, bet ir aktyvus. Tikslingas žmogaus 
aktyvumas gamtos atžvilgiu ir“ yra ne kas kita, kaip kultūrinė jo veikmė 
gamtai. Tai, ką naują žmogus įneša į gamtos pasaulį, yra ne gamtos, 
bet kultūros apraiška. Kultūrine savo kūryba žmogus negali sukurti nieko 
nauja gamtos aižvilgiu Jei kultūros vyksme vis delto gimsta kokia nors 
nauja substancialinė lytis, tai ji iš tikrųjų įvyksta pačios gamtos veikme. 
Pav., žmogus kultivuoja chrizantemas, kurių viena nauja rūšis jam pasiseka 
išvesti. Naujai sukurtoji substancialinė lytis atsiranda šiame. pasaulyje 
žmogui vadovaujant bei p 0 gamtos vyksmus norima pakraipa; vis 
delto gamta, bet ne žmogus, yra sukūrusi naują lytį.  Panorėję: pats savo 
jėgomis padaryti tokią pat gėlę, žmogus tegalėtų sukūrti vien jos panašybę, 
kuri, kad ir turėtų savo lytį, bet tuo skirtųsi nuo tikros gėlės, kad šita 


46 S. Šalkauskis: Kultūros filosofijos metmens 


lytis būtų pripuolama, o ne substancialinė. Panašiai ir menininkai kuria 
ne substancialines, bet pripuolamąsias savo dailenybių lytis. 

Sulyg kultūrine savo pažanga žmogus tampa vis labiau gamtos 
valdovu, bet, vėl svarbu pažymėti, jis nieko nepajėgia atmainyti gamtos 
„dėsniuose, ir, net kreipdamas gamtą tarnauti savo tikslams, jis atsiklausia 
gamtos dėsnių. Žmogus padaro, pav., garvežį, bet šitas mechanizmas 
tėra vien silpna gyvo, gamtos sukurto, organizmo panašybė. Jis pasiekia 
vandenyno gelmes pavandeniniu laivu, bet šitas laivas tėra vien netobulas 
žuvies atvaizdas. Jis pakyla į padanges aeroplanu, bet šitas lakstytuvas, 
kad ir primena kiek paukštį, tačiau negali pasigirti šio pastarojo prigimties 
tobulumu. Savo kovoje su gamta žmogus laimi kultūros priemonėmis, 
bet jo kultūrinis laimėjimas nėra niekumet pilnas, niekumet nesiekia gamtos 
esmės ir neatmaino jos dėsnių. 

Iš to, kas pasakyta apie gamtos reikšmę kultūrinei kūrybai, galima 
padaryti šitokių bendrų išvadų. (Gamtos pasaulis yra toji materialinė 
aplinkuma, kur žmogui tenka pasireikšti kultūriniu savo pašaukimu. Gamta 
patiekia kultūriniam žmogaus veikimui reikiamų materialinių objektų ir 
nuo šitų objektų prigimties priklauso taip ar šiaip visos kultūros apraiškos, 
nes kiekvieno veiksmo padaras pareina ne tik nuo to, kas yra subjektas, 
bet ir nuo to, kas yra jo objektas. Materialiniai kultūros objektai lieka 
palenkti gamtos priežastingumui; žmogus tik savo idejiniu nusistatymu 
įveda kultūriniu veikimu naują tikslingumo rūšį ir sulyg tuo vadovauja ir 
valdo gamtos pasaulio eigą. Kad materialinių daiktų prigimtis ir turi reikšmės 
kultūros padarams, vis delto aktyvi rolė kultūrinėje kūryboje visumet 
tenka žmogui, kaip tikram kultūros veikėjui. Juo aktyvesnis yra žmogaus 
nusitatymas gamtos atžvilgiu, juo didesnis bus jo laimėjimas kovoje 
su gamtos priešingumu, ir sykiu aukštesnis bus kultūrinės kūrybos 
laipsnis. Vis delto visi kultūriniai žmogaus laimėjimai kovoje su gamta 
turi relativinės, arba lygstamosios, reikšmės, nes žmogus neįstengia. 
atmainyti gamtos dėsnių būtinumo, nepajėgia pats sukurti jokios substan- 
cialinės lyties, ir, be to, kas net svarbiausia, materialine savo prigimtimi 
yra palenktas būtinam gamtos dėsningumui. 

2. Panašiai, kaip žmogus gali kultivuoti gamtos nuošalinius objektus, 
jis gali taip pat kultivuoti nuosavą savo materialinę prigimtį. Kai kalbama 
apie kultūrinę žmogaus veikmę gamtai, turima galvoje išviršinė, arba 
realinė, kultūra. O kai kalbama apie kultūrinę žmogaus veikmę nuosavai 
»rigimčiai, eina dažniausia kalba apie išvidinę, arba humanitarinę, kultūrą. 
Materialinė žmogaus prigimtis tėra vien atskira gamtos pasaulio apraiška, 
bet ji sueina į tiesioginius santykius su žmogaus siela, ir todel jos rolė 
žmogaus gyvenime bei veikime yra labai svarbi ir reikšminga. Iš vienos 
pusės per materialinę žmogaus prigimtį gamtos pasaulis turi stipriausios 
veikmės žmogaus būtybei: žmogaus kine ryškiausiai bei intensiviausiai 
išeina aikštėn žmogaus priklausomybė nuo gamtos. Bet iš antros pusės 
žmogaus kūnas, arba net materialinė mogaus prigimtis, yra toji artimiausia 
žmogui materialinė aplinkuma, kur apsireiškia dvasinė žmogaus esmė. Jei 
buvo galima kalbėti apie savitarpinę žmogaus ir gamtos įtaką kultūros 
apraiškose, tai juo labiau pritinka kalbėti apie kūno ir sielos savitarpinę 
veikmę kultūriniu gyvenimo atžvilgiu, ypač dar todel, kad apskritai žmogaus 

kultūra apsireiškia pasaulyje jo kūnui taip ar šiaip tarpininkaujant. Tarnau- 
damas sielai kultūriniu įrankiu, kūnas leidžia jai per jį veikti pasaulį, 
bet ir atvirkščiai — pasauliui per jį veikti ją; ir juo tobulesniu kultūros 
įrankiu kūnas tampa, paklusdamas sielos galioms, juo mažiau žmogus 
randasi priklausąs nuo gamtos ir juo daugiau jis turi pastarajai vadovau- 
jamos reikšmės. Štai kodel mokslininkai kartais įžvelgia kultūros esmėje 
ne ką kitą, kaip sėkmingą kovą su gyvuliu pačiame žmoguje. Ir iš tikro 
gyvulio suvaldymas savyje yra gal svarbiausia tikro kultūringumo sąlyga. 


Čia gali kilti klausimas, kaip toli pajėgia nužengti kūno apvaldymas 
išvidinėmis kuliūros priemonėmis. Tai visų pirma pareina nuo kūno ir 
sielos veikimosi prigimties. Kūnas ir siela, kaip jau žinoma, sudaro 
sykiu vieną psichofizinę substanciją lygiai taip pat, kaip medžiaga ir lytis 
sudaro bet kurį mūsų pasaulio daiktą. Siela, kaip ir kiekviena kita substan- 
cialinė lytis, yra žmogiškojoje substancijoje buvimo, vienybės, veikimo ir 
tikslingumo pradas. Trumpai tariant, ji yra žmogaus gyvybės pradas, ir 
kiek šitas pradas yra priežastingai surištas su prigimtimi, tiek jis priklauso 
prigimtajam gamtos pasauliui ir reiškiasi su tam tikru jo dėsningumu. 

Bet iš kitos pusės pastebime dvasinių žmogaus sielos apraiškų, ku- 
rios, kaip nematerialinės, nepriklauso tiesioginiu būdu nuo materialinių 
pasaulio dėsnių. Pavyzdžiui, idealinė protavimo ir valiojimo tvarka nepri- 
klauso nuo mechaninio pasaulio dėsningumo tiesioginiu būdu. Todel tarp 
kitko laisvas valios apsisprendimas, kad ir įvyksta pagal idejinius princi- 
pus, vis delto išsilenkia iš būtino materialinės gamtos vyksmo. Iš čion 
pareina idejingas žmogaus tikslingumas, aukštesnis už tą, kurio yra gam- 
tos pasaulyje. Gamtoje, kaip jau minėta, substancialinės daiktų lytys yra 
ne kas kita, kaip realizuotos idejos, drauge su kuriomis joms įdiegtas iš- 
vidinio tikslingumo pradas. Žmogus pajėgia suvokti gamtoje realizuotą 
tikslingumą ir savo protu dešifruoti glūdintį joje idejingumą. Ir tai galioja 
tiek išviršiniam pasauliui, kiek ir išvidiniam savo „aš“. Zmogaus siela, 
kaip substancialinė lytis, taip pat yra realizuota ideja. Išgvildydamas ją iš 
jos prigimtųjų savybių, žmogus, taip sakant, nugamtina ją ir prieina prie. 
idealinės jos esmės supratimo. Jis suseka išvidinį žmogaus būtybės tikslin- 
gumą; nusimano apie jo priežastį, tikslus ir uždavinius, žodžiu tariant, su- 
sipranta, sąmoningai nusistato idejiniais motyvais ir ryžtasi jais vadovautis 
gyvenime bei veikime. Nuo šiolei prasideda kultūrinis žmogaus veikimas 
savo prigimtį. 

Kol žmogaus siela, kaip gyvybės pradas, gaivina bei veikdo jo kū- 
ną pagal prigimtojo pasaulio dėsnius, ji neišeina iš prigimties reiškimosi 
ribų: ji neveikia dar pagal idejinį savo nusistatymą. Bet kaip tik ji susi- 
pranta ir nusistato veikti, vadovaujantis idejomis, jos veikimas tampa kul- 
tūriniu. Dabar pati prigimtis tarnauja jai veikiamuoju objektu, kurį siela 
stengiasi kultivuoti, arba apipavidalinti lytimi, atatinkančia aukštesnei jos 
idejai. Kitaip tariant, kultūriniu veiksmu siela stengiasi kultivuoti žmogaus 
materialinę prigimtį pagal jos aukštesnę ideją. Atžvilgiu į gamtą šita auk- 
štenė ideja yra nugamtinta, arba derealizuota lytis; ogi atžvilgiu į tai, kad 
nematerialine savo esme ji priklauso amžinai ir nekintančiai idealinei tvar- 
kai, ji yra idealas arba pirmavaizdis. 

Žmogus nepajėgia jokiai idejai, jokiam pirmavaizdžiui sukurti savo 
galiomis jokios substancialinės lyties; jis tik gali esamas gamtoje substan- 
cialines lytis kultivuoti pagal idealinius jų tipus, arba pirmavaizdžius. Pa- 
našios veikmės turi ir siela kultivuodama žmogaus kūną arba net materi- 
alinę jo prigimtį. Ji neatmaino šitos prigimties, kaip tokios. Ji tik kul- 
tivuoja šitą prigimtį pagal aukštesnę jos ideją, pagal jos pirmavaizdį. 
Kiekviena lytis suteikia sujungtai su ja medžiagai savybių, atatinkančių jos, 
t y. lyties esmei. Medžiaga pereinanti iš gamtos į žmogaus kū- 
ną, įgauna tokių savybių, kurių ji anksčiau nebuvo turėjusi. Žmogaus sie- 
la ją pasisavina ir apipavidalina savo lytimi, aukštesnės savo prigimties 
veiksmais; o paskui dvasinėmis savo galiomis, protu ir valia, stengiasi, 
taip sakant, įdvasinti pagal savo aukštesnę dvasinę esmę. Ir tai, kas pa- 
prastai vadinama vidaus kultūra, yra ne kas kitą, kaip tam tikras materia- 
linės žmogaus prigimties įdvasinimo laipsnis, pasiektas sąmoningu sielos 
veikimu kūną. 

Vidaus kultūroje materialinė žmogaus prigimtis yra kultūros objektas; 
tuomet tarsi išena, kad dvasinė siela yra kultūros subjektas. Tuo tarpu iš- 
viršinėje, arba materialinėje, kultūroje kultūros - subjektas yra žmogus 
apskritai, o objektu yra gamtos pasaulis, arba materialiniai jo daiktai. Ka- 
dangi pirmuoju ir antruoju atveju kultūros subjektas ir objektas nesupuo- 
la, tai gali būti ir iš tikrųjų dažnai esti nesupuolimo tarp vidaus kultūros 
ir materialinės kultūros laipsnio tiek atskiro žmogaus, kiek ir visos tautos. 

Šituo atžvilgiu įdomu būtų pravesti nuosakiai, paralėlę tarp Indijos ir 
Jungtinių Amerikos Valstybių, kitaip tariant, tarp kraštutinių Rytų ir kra- 
štutinių vakarų. Indus charakterizuoja pasivus nusistatymas gamtos atžvil- 
giu, tuo tarpu kad amerikiečiai, atvirkščiai pasireiškia, labai aktiviu nusista- 
tymu gamtos atžvilgiu. Indas, nusiteikęs panteistiškai, laiko save gamtos 
dalele ir tolimas yra nuo to antropocentrinio; amerikiečių nusistatymo, ku- 
ris mato teisingai žmoguje gamtos valdovą. Indas tat visų pirma taikosi 
prie gamtos, tuo tarpu kai amerikietis gamtą visų pirma taiko prie savęs. 
Išdavoje, indas dažniausiai skursta material iniame gyvenime, tuo tarpu kai 
amerikietis turi laimės priklausyti prie turtingiausios pasaulyje nacijos. To- 
del ir pagrindiniai nusiteikimai yra įvairūs vienų ir kitų: indas yra nusiže- 
minęs, kantrus, pilnas rezignacijos, palinkęs į kontemplaciją, t. y. veizdėji- 
mą; už tat amerikietis pasitiki savimi, yra ekspansivus savo drąsia inicia- 
tiva, aktiviai kovoja su likimo aplinkybėmis ir yra tolimas nuo kontempla- 
tivinio veizdėjimo, būdamas net palinkęs į kraštutinį aktivizmą. 

Jei dabar paimsime didžiausius laimėjimus, kurių yra atsiekę iš vienos 


pusės indai ir iš antros pusės amerikiečiai, tai pamatysime, kad šitie lai- 


mėjimai yra labai įvairūs savo pobūdžiais. Indas, linkęs taikytis prie gam- 
tos ir susitelkti viduje, iškyla materialiniu savo prigimties suvaldymu prie 
tokio tobulumo, kokio nežino amerikiečiai. Bet užtat amerikietis, linkęs tai- 
kyti gamtą prie savęs, iškyla gamtos valdymu prie tokio tobulumo, kurio 


nežino ne tik indai, bet visos kitos pasaulio tautos. Indų laimėjimai ry- 


škiausiai pasireiškia tikro jogo tipu, kuris prigimtojo gyvenimo tvarkoje 
apvaldo savo prigimtį niekur kitur nežinomu laipsniu. Amerikiečių laimė- 
jimai skaidriausiai pasireiškia technikos ir ekonomikos srityse, taip kad jų 
rūmai, pravardžiuojami dangaus skrodėjais, imponuoja visam pasauliui, o 


ao knišični Dia Šai 

nuo jų aukso priklauso galingiausios pasaulio valstybės. Pagrindiniu kul- 
tivuojamuoju objektu jogui yra materialinė žmogaus prigimtis. Pagrindiniu 
kultivuojamuoju objektu amerikiečiui yra materialiniai gamtos daiktai. Ka- 
dangi kiekvienu atveju kultūriniai nusiteikimai ir veikiamieji objektai yra 
įvairūs, tai ir kultūriniai laimėjimai yra nevienodi. 

inoma, čia pavyzdžiui yra paimtos ryškiausios indų ir amerikiečių 
savybės, nekalbant apie daugelį kitų savybių, kurios galėtų nusakytą vaizdą 
padaryti pilnesnį, bet sykiu ir labiau komplikuotą. Taip ar šiaip iš pravesto | 
palyginimo matyti, kame glūdi svorio centras indų ir amerikiečių kultūrose. 
Būtent, iki šiolei indų kultūra turėjo savo svorio centrą išvidinėje prigim- 
tyje, kurią ji ėmėsi veikiamuoju objektu; tuo tarpu amerikiečių kultūra 
turėjo savo svorio centrą išviršinėje gamtoje, kuri jai tarnavo veikiamuoju 
objektu. Žinoma, tai nereiškia, kad šitas skirtumas yra visais atžvilgiais ne- 
lygstamas: jis teturi palygiiamosios reikšmės ir tėra vien kiekybinis. Tačiau 
ir šito pakanka, kad išdavos būtų ryškiai įvairios. 

Pakanka paprasto sveiko nujautimo, kad galima būtų įsitikrinti, jog 
abu kraštutinumai yra vienašališki ir todel nepatenkina visų mūsų reika- 
lavimų. Ir iš tikro, nei indiškas nei amerikietiškas kultūros tipas nėra pilnai 
idealus. Visų pirma, normaliu reik pripažinti tokį stovį, kuriame išviršinės 
gamtos valdymas yra harmoningo atatikimo laipsnyje su išvidinės pri- 
gimties apvaldymu, ir, atvirkščiai, kuriame išvidinės prigimties apvaldymo 
laipsnis atatinka gamtos suvaldymo laipsniui. Kuo, pavyzdžiui, turėtų pavirsti 
„dangaus skrodėjai“ ir aukso krūvos, jei jų didumui neatatiktų išvidinio | 
susivaldymo laipsnis? Atsakymas aiškus: „dangaus skrodėjai* turėtų virsti 
Babelio bokštais ir aukso krūvos — aukso veršiais. 

Iš kitos pusės, savo išvidinės prigimties apvaldymas ir pasivus nusi- 
statymas atžvilgiu gamtos pasauliui neduotų galimumo žmogui realizuoti 
savo pašaukimą prigimtajame gamtos pasaulyje. Be to, jei tokiais atvejais 
pati gamta yra dievinama, ir jei prigimties jėgos nėra palenkiamos aukš“ 
tesnės dvasinės buities tvarkai, tai. jogiškas prigimties apvaldymas virsta 
fakirizmu, juodąja magija, pilna prietarų ir prigimties iškrypimų. Kitaip 
tariant, nei išviršinės gamtos, nei išvidinės prigimties suvaldymas nėra dar 
sau tikslas. Kultūrinės vertės šitokis gamtos ir prigimties apvaldymas įgauna 
vien drauge su tuo, kaip jis yra daromas vardan aukštesnės idejos, arba 
kaip jis yra imamas priemone aukštesniems žmogaus gyvenimo tikslams 
siekti. Jei materialinės priemonės yra imamos tikslais, normalus kultūros 
tarpimas aukštesnėse gyvenimo srityse yra stabdomas, nes imama tenkintis 
Babelio bokštais, aukso veršiais ir juodąja magija. 

Vadinasi, išviršinė gamta ir išvidinė prigimtis tegali būti vien mate- 
rialinėmis kultūros sąlygomis, aplinkybėmis, priemonėmis, kitaip tariant, 
tai, iš ko arba kame susidaro aukštesnės, tikrai žmogiškos kultūrinės vertybės 


III. Gamtos ir prigimties santykiavimas ūkyje. 


1. Materialinių ir dvasinių žmogaus reikalų santykia- 
vimas —2. Ekonominis materializmas ir kultūros filoso- 
fija.3 Vedamoji ideja ūkio problemai spręsti. — 

. 1. Materialinė žmogaus prigimtis yra tarpininkė tarp gamtos pasaulio 
ir dvasinės žmogaus esmės: gamta veikia žmogų per materialinę jo pri- 


50 S. Šalkauskis: Kultūros tilosofijos metmens 


gimtį, o, iš antros pusės, dvasinė žmogaus siela veikia pasaulį per tą pačią 
materialinę žmogaus prigimtį. Trumpai tariant, žmogaus kūnas yra mate- 
rialinės ir dvasinės buvimo srities tarpininkas. Iš vienos pusės jis priklauso 
materialiniam pasauliui, o iš antros pusės jis pasiduoda tam tikrose ribose 
dvasinės sielos veikmei. 

Nereikia tačiau manyti, kad žmogus turi dvi prigimti: vieną materialinę, 
antrą — dvasinę. Tikrai sakant, prigimtis yra tai, kas prigimsta žmogui iš 
gamtos. Iš gamtos žmogus gauna kūną ir visus tuos nusiteikimus, kurie 
pareina nuo medžiagos savybių. Dvasinė žmogaus siela negali žmogui 
prigyti iš gamtos ir todel privalo turėti savo pradžią kuriamajame šaltinyje. 
Materialinė žmogaus prigimtis ir dvasinė jo esmė sudaro vieną psichoti- 
zinę būtybę, į kurią galima žiūrėti materialiniu ir dvasiniu atžvilgiu. Pagal 
šituos atskirus žmogaus būtybės atžvilgius galima taip pat kalbėti apie 
fizinius ir dvasiniusį žmogaus reikalus. Fiziniai reikalai patenkinami mate- 
rialinėmis gėrybėmis, o dvasiniai — dvasinėmis gėrybėmis. 

Iš fizinių reikalų vieni esti visuotini aktualiu būdu ir neišvengiamai 
turi būti tenkinami be jokių išimčių, nes kitaip gręsia mirties pavojus; 
tokiu yra reikalas alsuoti, misti ir t. t. Kiti fiziniai, arba materialiniai, reikalai, 
nors ir yra visuotini aktualiu būdu, bet prileidžia išimtis arba nėra neiš- 
vengiamai tenkinami tam tikromis aplinkybėmis; tokie yra reikalas vilkėti 
drabužius, turėti pastogę, susidaryti šeimyną ir t. t, nes šitų reikalų neten- 
kinimas neturi tokių sunkių išdavų, kaip pirmuoju atveju. 

Dvasiniai reikalai yra visuotini jau ne aktualiu, bet potencialiu būdu. 
Pav., žmogus, kaip toks, turi reikalo pažinti tiesą, mylėti gėrį, grožėtis dai- 
lenybėmis, bet šitie reikalai, kad ir potencialiai visuotini, nėra visuotini 
aktualiu būdu, kaip kad, pav., reikalas alsuoti, misti, apsisaugoti nuo šalčio 
ir t tt Žmogus visumet jaučia reikalą alsuoti, bet to negalima pasakyti 
apie reikalus pažinti tiesą, mylėti gėrį, grožėtis dailenybėmis. Vieni žmonės 
šiuos reikalus atjaučia daugiau, kiti mažiau; bet pasitaiko ir tokių žmonių, 
kurie, susirūpinę savo „visų dienų duona“, šitų aukštesnių reikalų visai 
nejaučia. 2 

Rodos, nebus klaidinga manyti, kad fizinių reikalų įtampa 
mažėja sulig tuo, kaip didėja dvasinių reikalų pajautimo 
įtampa, nors, žinoma, fiziniai reikalai ir ypač visuotinieji aktualiu būdu 
visumet taip ar šiaip atjaučiami. Nekultūringas žmogus pasižymi didesniu 
godumu prie valgio, turto ir t t. Tikrai kultūringam žmogui šitos gėrybės 
nustoja nepriklausomos vertės, nes jos tik tiek jam teturi vertės, kiek jos 
tarnauja galutinoje sąskaitoje priemonėmis dvasiniams jo reikalams paten- 
kinti. Tiesa, mūsų tariamajame kultūringame pasaulyje galima pastebėti 
beveik kiekviename žingsnyje, kad žmonių godumas auga net sulyg jų 
apšvietimu ir išviršiniu išauklėjimu. Bet čia kaip tik negalima kalbėti apie 
tikrai suprastą, sveiką ir pilnutinę kultūrą, nes ten, kur dvasinė kultūra yra 
tinkamai suprantama ir tikrai ūgdoma žmogaus gyvenime bei veikime fiziniai 
reikalai žymiai nustoja savo įtampos ir materialinių gėrybių vertė mažėja 
žmogaus akyse. 

Iš to, kas pasakyta, galėjo paaiškėti, kad privalu saugotis suprasti 
kultūra paviršutiniu būdu. Žmogus intelektuališkai išlavintas, aplamdytas, 
t. y. pasižymįs geromis manieromis, ir dargi besinaudojąs materialinės 

kultūros gėrybėmis, gali būti daug mažiau kultūringas už dorą, susival- 
dantį žmogų, kad ir vykdantį savo idealus labai primitiviame materialinės 
kultūros stovyje. Apskritai, tikras kultūringumas ir kultūriška išvaizda yra 
du dalyku, kuriuodu ne visados supuola. Normaliame stovyje jiedu, 
žinoma, turi sutapti. Nenormalioje kultūros pakraipoje išviršinė išvaizda 
“įr materialinės kultūros turtingumas gali užstelbti išvidinės kultūros 
apraiškas. Palyginant kultūringumo laipsnį panašiais atsitikimais, negalima 
nekonstatuoti, kad idealinės kultūros vertenybės sveria daugiau, negu 
“ materialinės kultūros gėrybės ir išviršinė kultūringumo išvaizda. 

Po šitos gana pripuolamos pastabos grįžkime prie materialinių 
ir dvasinių reikalų palyginimo. Kiekvienas žmogus, pavyzdžiui, jaučia 
reikalą valgyti, sakysime, kas keletas valandų. Tuo tarpu reikalą 
gerbti Gyvąją Tobulybę, arba Dievą, jaučia nekiekvienas žmogus, ir dargi 
tas žmogus, kuris tai jaučia, ne visumet lygiai ir nevienodai dažnai yra 
nusiteikęs gerbti Tobulybę aktiviame dvasios sutelkime. Vadinasi, tizi- 
niai reikalai yra dažniausiai visuotini aktualiu būdu ir 
apsireiškia reguliariais protarpiais pastovių polinkių 
lytimis. Užtat dvasiniai reikalai yra visuotini tik poten- 
cialiu būdu ir nesireiškia, kaip kad pirmieji, tokiais pat 
reguliariais protarpiais ir tokių pat pastovių polinkių 
lytimis. Bet gi, augant dvasiniams reikalams sulig kul- 
tūros pažanga, fizinių reikalų įtampa mažėja, nors jieir 
nenustoja pirminės savo prigimties. 

Pigu įspėti, kad šitas ryškus skirtumas tarp fizinių ir dvasinių reikalų 
prigimties turi padėti savo antspaudą visoje žmogaus kultūrinio gyvenimo 
eigoje ir visų pirma išeiti aikštėn ekonominiame žmogaus gyvenime, kuris 
sudaro materialinį kultūrinės kūrybos pagrindą. 

„Apskritai tariant, ūkis yra žmogaus tikslingai organizuo- 
jamas tenkinimas savo reikalų materialinėmis gerybė-. 
mis. Oamtoje yra daiktų ir jėgų, žodžiu tariant, gėrybių, kuriomis gali 
būti patenkinti žmogaus reikalai. Ūkišku veikimu, taip plačiai suprastu, 
kad jis apimtų ir techniką, žmogus pritaiko gamtos gėrybes prie savo 
prigimties reikalavimų ir dargi suteikia joms lyties, del kurios jos tampa 
tinkančiomis dvasiniams žmogaus reikalams, kaipo šitų reikalų tenkinan- 
čios priemonės. 

Kad žmogus galėtų kurti idealines vertybes, jis visų pirma turi 
patenkinti tuos materialinius savo reikalus, be kurių patenkinimo, arba 
visai negalimas žmogaus gyvenimas, arba tegalimas vien toks skurdus 
būvis, kuriame lemtas žmogaus dvasios reiškimasis pasaulyje yra labai 
trukdomas. Taigi tam tikras materialinės gerovės laipsnis yra reikalingas 
kultūriniam žmogaus išsiplėtojimui aukštesnėse kultūrinio gyvenimo srityse. 
O kadangi reikiamos materialinės gerovės žmogus pasiekia ūkio steigimu 
bei tvarkymu technikinėmis priemonėmis, tai dera pasakyti, kad ūkis yra 
materialinis pagrindas žmogaus aukštesnei kultūrai 
klestėti ir sykiu pirmas kultūrinės kūrybos laipsnis. 

Reikia pastebėti, kad ūkis yra tiek glaudžiai susijęs su meterialiniais 
žmogaus prigimties reikalavimais, kad tarsi kyla savaimingu būdu iš žmo- 
gaus atsilaikymo instinkto. Instinkto stumiamos bitės ir skruzdės turį 

savo rūšies ūkį, kuris sutelktinio veikimo priemonėmis patenkina jų reikalus. 
Tačiau nei bitės, nei skruzdės neturi jokių priežastingumo, tvarkos, tikslin- 
gumo ir kitų veikiamųjų idejų, kurios vadovautų jų veikimą. Jų triūsui 
visai trūksta sąmoningumo bei idejingumo, be ko, kaip žinome, negali 
būti irgi jokio kultūrinio veikimo. 

Ir primitivinis ūkis teapreiškia vien instinktivią žmogaus linkmę 
tenkinti savo materialinius reikalus sistemingai suorganizuotu būdu. Užtat, 
kai žmogus pramoksta sąmoningai valdyti gamtos jėgas 
ūkio tikslu ir daro tai tam tikru planingu ir idejingu 
būdu, jo ūkiškas veikimas iš tikro tampa kultūriniu vei- 
kimu. Dabar jau žmogus nusistato viešpatauti gamtai, ją valdyti ir teikti 
jos gėrybėms lyčių, atatinkančių iš vienos pusės žmogaus prigimties 
reikalams, o iš kitos pusės — žmogaus idejiniam nusistatymui. 

Mat grynas, arba, taip sakant, nuogas materialinių žmogaus reikalų 
tenkinimas dar nesudaro jokia prasme kultūrinio veikimo. Kad reikalų ten- 
kinimas įsigytų kultūrinių savybių, reikia, kad jis, iš vienos pusės, būtų 
tvarkomas sistemingai organizuotu būdu ir, iš kitos pusės, kad šitas suor- 
ganizuotas žmogaus veikimas vykdytų sąmoningą idejinį jo nusistatymą 
valdyti ne tik gamtą, bet ir materialinę savo prigimtį, ir sykiu teikti ūkio 
gaminiams atatinkamų lyčių. Jei šitokio idejingo nusistatymo nėra, ūkis ne- 
gali būti laikomas kuliūros „apraiška ir tėra vien instinktivaus veikimo pa- 
daras, kokiu kad yra bičių ir skruzdžių rudimentinė ūkio panašybė. 

Materialinės prigimties atžvilgiu žmogaus idejingumas apsireiškia tuo, 
kad žmogus stengiasi palenkti ją dvasiniams savo reikalams ir suteikti jai 
tam tikrų lyčių. Bet, žinant jau, kokiu būdu duoda save jausti žmogaus 
gyvenime, iš vienos pusės, materialiniai, o, iš. kitos pusės, dvasiniai reikalai, 
yra savaime suprantama, kad ne tik žmogaus idejingumas gali turėti reikšmės 
ūkiškam, arba ekonominiam žmogaus gyvenimui, bet ir atvirkščiai, ekono- | 
minio jo veikimo aplinkybė — dvasinei jo kultūrai. Ir kadangi sykiu 
yra žinoma, kad kai kurie materialiniai žmogaus reikalai 
duoda save jausti visuotinai aktualiu ir pastoviu būdu, 
tuo tarpu kad dvasiniai reikalai turi labiau potencia- 
laus ir nepastovaus pobūdžio, tai galima net tikėtis, kad 
galutinoje sąskaitoje visai žmonijos istorijai, prigimtojo 
mūsų gyvenimo aplinkybėse, materialiniai, bet ne dvasi- 
niai reikalai gali turėti nelemtos persvaros. Cia dera pabrėžti 
keletas sąlygų, kurios padaro galimą materialinių reikalų persvarą žmonijos is- 
torijoje. Yra tai: a)visos žmonijos gyvenimas, b) galutinojišito 
gyvenimo sąskaita irc)dargyvenimasprigimtosiose aplin- 
kybėse, t. y. gyvenimas, vykstąs nepriklausomai nuo antgamtinių veiksnių. 

Jei išrinksime iš minios pripuolamai vieną arba kelis žmones, tai gali 
atsitikti, kad jų visų dvasiniai reikalai ir idejiniai motyvai gali turėti jų gyve- 
nimui bei veikimui didesnės reikšmės, negu materialiniai reikalai bei moty- 
vai. Bet jei paimsime iš syk didesnį žmonių skaičių, tai pamatysime, kad 
jų tarpe beveik neišvengiamai pasitaiko įvairiai nusistačiusių žmonių. O jei, 
pavyzdžiui, pripuolamai paimsime iš bet kurios masės 100 žmonių, tai jų 
tarpe jau rasime nemaža žmonių, nusistačiusių savo gyvenime bei veikime 
materialiniais reikalais ir atatinkamais motyvais. Jei pripuolamąjį žmonių skai- 

čių nuolatos didinsime, pagaliau prieisime prie to, kad nusistačiusių mate- 
rialiniais reikalais bei motyvais žmonių skaičius ims augti ne tik lygstamai 
4. y. reliativiai, bet ir nelygstamai, t. y. absoliučiai, ir dargi su tam tikru 
sistemingumu. . “ 

Tikimybių teorijoje šitokis sistemingumas yra aiškinamas tuo, kad pa- 
stovios bei aktualios priežastys gimdo pastovių bei realių išdavų. Pavyz- 
džiui, jei mesime į viršų 5 centų pinigą, tai jis gali kristi taip, kad viršuje 
pasirodys vytis, o apačioje bus kita pusė su linų gėlėmis. Bet jei imsime 
mėtyti pinigą daug kartų, tai vytis ir linų gėlės ims kaitaliotis iš pradžios 
labai nelygiu skaičium, bet galutinoje sąskaitoje vyties ir gėlių skaičiai pa- 
rodys aiškios linkmės susilyginti. Tokiu būdu metus pinigą, pav., 2.000 
"kartų, pasirodys, kad vytis ir linų gėlės pasitaiko maž daug po 1 000 kartų. 
Kiekvienas metimas pinigo į viršų yra pripuolamas dalykas, nes nėra ga- 
lima numatyti visų pripuolamųjų priežasčių, kurios nulemia vyties ar linų 
gėlių pasirodymą. Bet užtat pinigo mėtyme yra viena pastovi ir visumet 
vienoda priežastis, būtent, tai, kad pinigas teturi vien dvi puses, kuriedvi vi- 
sumet konkuruoja tarp savęs pinigo puolime. Šita pastovi priežastis, taip 
sakant, ilgesnėje distancijoje pasirodė aktualesnė už visas pripuolamas prie 
žastis, taip kad galų gale, mėtymui pasikartojant daug kartų, kiekviena pinigo 
pusė laimi pusę mėtymų skaičiaus. Statistiniai argumentai paprastai ir re- 
miasi didžiais skaičiais, kurie iškelia aikštėn paslėptąsias pastovias priežas- 
tis, nematomas aiškiai pirmu pažvelgimu. Tikimybių teorija suseka net di- 
džiųjų skaičių dėsnius ir išskaičiuoja galimų paklydimų laipsnius. 

Tai, kas čia buvo vienu pavyzdžiu paaiškinta, turi tam tikros artutinės 
reikšmės palyginant materialinių ir dvasinių reikalų reikšmę kultūriniam isto- 
rijos vyksmui. Buvo juk sakyta, kad kai kurie materialiniai reikalai pasirei- 
škia žmogaus gyvenime visuotinuoju, aktualiu ir pastoviu būdu tuo tarpu 
kai dvasiniai reikalai yra visuotini tik potencialia prasme ir nėra taip pa- 
stovūs, kaip pirmieji. Todel, kai materialiniai reikalai reiškiasi didelėje žmo- 
nių daugybėje, per ilgą laiką ir dargi sunkiomis prigimtojo gyvenimo ap- 
linkybėmis, tai galima visai nesistebėti, kad materialiniai reikalai tokiomis 
aplinkybėmis realiai nulemia žmonijos gyvenime bei veikime daugiau, kaip 
dvasiniai reikalai ir idealiniai motyvai. — Nėra abejojimo, kad tuo pačiu 
yra konstatojamas tam tikras prigimtojo žmonijos gyvenimo tragizmas, 
kuris taip ar šiaip turi irgi pasireikšti istoriniame žmonijos vyksme prie 
savo galo. 

Jei dabar nuo šitų bendrų išvadžiojimų eisime prie istorinio žmonijos 
„gyvenimo, tai faktinai patirsime didelę ekonominio gyvenimo reikšmę vi- 
soms kitoms žmogaus gyvenimo sritims. Su ekonominiu gyvenimu yra su- 
sijusi taip ar šiaip socialinė bei politinė žmonijos padėtis. Nemažesnė yra 
ekonomikos reikšmė tarptautiniam gyvenimui. Didieji karai labai dažnai po 
šauniais obalsiaiš slepia uemaža ekonominių motyvų. Juk panašiai buvo ir 
taip audringai praūžusiame pasauliniame kare. 

Ekonominiai santykiai turi veikmės ne tik socialiniam, politiniam ir 
tarptautiniam gyvenimui: jie siekia dar toliau ir turi aiškios įtakos dvasiniam 
Žmonijos gyvenimui. Ekonominis gyvenimas yra būtina materialinė atrama 
visam žmogaus veikimui šiame pasaulyje, todel taip pat ir dvasinei jo kū- 
xybai. Nuo šitos materialinės atramos savybių pareina tam tikru laipsniu 

kultūrinės kūrybos pakraipa ir savybės. Pavyzdžiui žemdirbių kultūra bus 
vienokia, miestelėnų—kitokia. Iš istorijos vyksmo net pastebėta, kad auk- 
štesniam kultūros laipsniui reikalingi tam tikri kultūriniai centrai, kurie su- 
puola su pramonės ir prekybos centrais ir todel kuriasi paprastai dides- 
niuose miestuose. b 

Ekonominiai motyvai ne tik esti judinamaisiais akstinais kultūrinei kū- 
rybai, bet turi net įtakos kultūrinės kūrybos turiniui. Pavyzdžiui žmonės sten- 
giasi apgalėti gamtos jėgas ekonominiu tikslu ir sykiu -padaro svarbių pa- | 
tyrimų apie gamtos dėsnių savybes, o tai turi didelės reikšmės gamtos | 
pažinimui. 

Nelieka be šiokios tokios įtakos iš ekonomikos pusės ir aukščiausios | 
žmogaus dvasinio gyvenimo bei veikimo sritys, kaip pavyzdžiui: filosofija, 
menas, dora, religija. Filosofijai ekonominiai santykiai kartais tarnauja tyri- 
nėjimo akstinais, kurie verčia filosofus spręsti ekonominio bei socialinio 
gyvenimo problemą sąryšy su laiko bei vietos santykiais. Štai kodel tokie | 
didieji senovės filosofai, kaip Sokratas, Platonas, Aristotelis, negalėjo iškilti 
iš savo laikų viešpataujančių santykių ir pasmerkti verguvės institutą, kaip | 
neatatinkantį protingai žmogaus prigimčiai. 

Matome toliau, kad sulig ekonominiu skurdu didėja visuomenėje nu- 
sižengėlių skaičius, o tai parodo, kad žmonių dorovė atatinkamai menkėja. 
Silpnesni individai, atsidūrę ekonominiame skurde, nebeišlaiko materialinių 
pagundų ir puola dorovės atžvilgiu. Tai ypač lengva pastebėti mums kar- 
tais, kai karas ir revoliucija labai žymiai apardė ekonominę pasaulo ge- 
rovę.—Suprantamas savaime dalykas, kad sykiu su dorovės menkėjimu silp- 
nėja irgi ir žmonių religiagumas. Tokiu būdu ir religijos stovis esti taip ar 
šiaip surištas su ekonominiu žmonijos gyvenimu. 

Tas pat, kas pasakyta apie filosofiją, dorovę ir religiją, dera pasakyti 
ir apie meną, pridėjus, kad meno ryšis su ekonominėmis gyvenimo aplin- 
kybėmis yra net dar stipresnis, kadangi menui reikštis dažnai reikalingos | 
materialinės gėrybės, kurių gamina ūkis; pavyzdžiui, architektūrai, skulptū- 
rai, tapybai reikalinga visumet tam tikra medžiaga, kuri tegali būti pagaminta 
tam tikrame ūkiškos kultūros laipsnyje. Ir šiaip jau menas reikalauja dides- 
nio materialinio pasiturėjimo, kadangi jis pats turi savo prigimtyje jau kiek 
prabangos pobūdžio. 

2. Jau konstatavome labai reikšmingą santykiavimą tarp materialinių ir 
dvasinių žmogaus reikalų. Gyvenimas gamtoje ir dargi tam tikroje nuo jos 
priklausomybėje sudaro materialinei žmogaus prigimčiai materialinių reikalų. | 
Materialinių reikalų tenkinimas gamtos priemonėmis suorganizuotu ir tiks- | 
lingu bū4u yra ne kas kita, kaip ūkis. Tokiu būdu ūkyje įvyksta santykia- 
vimas tarp gamtos ir materialinių žmogaus prigimties reikalų. Jei prileistu- 
me, kad žmogus tėra vien materialinė būtybė, neturinti nei proto nei lai: | 
svos valios, tai turėtume irgi pripažinti, kad materialinės žmogaus prigim- 
ties priklausomybė nuo gamtos yra pilna ir todel paienkta būtinam prie- | 
žastingumui, iš kurio žmogui nėra galima atsivaduoti jokiu laipsniu. Bet 
tada irgi reikėtų pripažinti, kad žmogaus ūkis niekuo nesiskiria nuo instin- | 
ktivinio ūkio, kurio pėdsakus turint pastebime bites ir skruzdes. Tada irgi | 
žmogaus ūkis jokia prasme negalėtų būti kultūros padaru ir būtų ne tik | 
materialiniu žmogaus gyvenimo pagrindu, bet ir vieninteliu jo turiniu. 

Nors žmoguje ir yra dvasinis pradas, bet tačiau materialinių reikalų galybė 
pasirodo labai didelė. Tai atsitinka todel, kad pagrindiniai materialiniai reika- 
"lai yva visuotinį aktualiu būdu, pastovūs ir reguliariai 

reiškiaisi, tuo tarpu, kai dvasiniai reikalai yra visuotini poten- 
cialiu būdu, nepastovūs ir nesireiškia paparastai suto- 
"kiu reguliarumu, Kaip pirmieji. Del šitokio prigimties skirtumo tarp 
materialinių ir dvasinių žmogaus reikalų gaunama labai svarbi išdava žmo- 
nijos gyvenimui: pasirodo, kad materialiniai- reikalai, imami ilgesnėje distan- 
cijoje ir didelėse žmonių masėse na visuomenės gyvenime persvaros 
palyginant su dvasiniais reikalais. Šita materialinių reikalų persvara žmoni- 
"jos gyvenime yra neabejojant tam tikra jos tragedija, kuri dideliu matu 
atvaizduoja tą individo tragediją, kurią sudaro jam mirtis, kaipo materiali- 
linių nuošalinių jėgų įsigalėjimas jo kūne. Yra juk aišku, kad mirtis yra - 
materialinio gamtos gaivalo laimėjimas žmogaus kūno gyvenime. Nei žmo- 
gaus protas, nei jo laisva valia negali šito iracionalaus fakto įveikti. Pana- 
“ šus materialinių veiksnių įsigalėjimas įvyksta ir visuomenės gyvenime, kai 
materialiniai reikalai 17 motyvai įveikia dvasinius reikalus ir motyvus. Anks- 
čiau minėtu pavyzdžiu buvo parodyta, kad vis delto šitas gana pesimistinis 
“ konstantavimas visai dar neneigia kiekvienam atskiram individui galimybės 
laisvai vaduotis protingais motyvais ir pastatyti savo gyvenime bei veikime 
dvasinius reikalus aukščiau už materialinius. 
, Visa, kas čia pasakyta apie materialinius reikalus, dera taip pat pasa- 
kyti apie ekonominius veiksnius, nes, kaip sakyta, ūkyje įvyksta materia- 
linių prigimties reikalų tenkinimas gamtos priemonėmis. Kalbėti tad apie 
tai, kad materialiniai raikalai tam tikromis aplinkybėmis ir tam tikru būdu 
“ persveria dvasinius reikalus, yra tarp kitko kalbėti apie ekonominių veiks- 
nių galybę žmonijos gyvenime, Ir iš tikro negalima neigti, kad ekonominis 
žmonijos gyvenimas turi labai didelės reikšmės visoms kitoms jos gyveni- 
“mo sritims. 
i. Taip dalykams stovint, kultūros filosofija, tyrinėdama materialinę kul- 
tūros priežastį, aiškus dalykas, negali nesistengti pažvelgti filosofiškai į 
ekonomikos problemą. Filosotiškoji ekonomikos teorija yra vadinama 
ūkio filosofija, kuri faktinai turi sudaryti vieną iš kultūros filosofijos dalių. 
Tiesa, filosoftiškas ūkio problemos tyrinėjimas. menkai dar tėra išsiplėtojęs, 
nors šitoje srityje yra susidariusi ekonominio materializmo doktrina, kuri, 
kad ir negali būti laikoma filosofiniu žmonijos laimėjimu, vis delto turėjo 
„ir dar tebeturi didelės praktinės reikšmės žmonių dalies nusistatymui eko- 
nominėje, socialinėje ir politinėje veikimo srityje. 

Nėra abejonės, kad ekonominis materializmas yra vienasiš bandymų 
patiekti ūkio firosofiją. (O kadangi ekonominis materializmas į kultūrinio 
istorijos vyksmo pagrindą deda ekonominius gamybos santykius, tai išei- 
na net, kad jis, būdamas ūkio filosofija, faktinai pretenduoja būti visa ku |- 
tūros filosofija. Kodel taip yra, nesunku suprasti. Atmetus dvasinių rei- 
kalų ir motyvų nepriklausomą šaltinį, t. y. dvasinį žmogaus būtybės pradą, 
išpuola pripažinti pagrindinį materilinių žmogaus reikalų ir motyvų vieš- 
patavimą žmogaus gyvanime bei veikime. Ūkyje šie materaliniai reikalai 
ir motyvai įgauna organizuoto ir tikslingo pavidalo. Tokiu būdu ekono - 
miniai gamybos santykiai ima galutinoje sąskaitoje spręsti apie žmogaus 

gyvenimo ir veikimo pakraipą su neišvengiamu priežastingu dėsningumu. 
Tarp kitko šitie ekonominiai gamybos santykiai yra tuomet laikomi tuo 
pagrindu, kuris galutinoje sąskaitoje apsprendžia būtinu būdu visas kul- | 
tūros apraiškas. Šituo supratimu einant, pasirodo, kad tarp ekonomikos 
ir kultūros yra santykio, kurio kad esama tarp pamato (Unterbau) ir išdy- 
gusio iš jo su neišvengiamu būtinumu antstato, arba, tariant prof. Dovy- 
daičio žodžiu, prieduro (Uberbau). Visa žmonijos kultūra, šituo supratimu, 
tėra vien antstatas, arba prieduras ant ekonominio pamato ir tik išviršinėje 
gyvenimo srityje ji tarnauja šito pamato refleksu, taip kad galutinoje są- 
skaitoje ekonominio pamato priežastingumas pasirodo visuotinas ir neiš- 
vengiamas jokioms žmogaus kultūrinio gyvenimo apraiškoms. Sulyg tuo 
idejos esančios ne pagrindiniai veikiamieji istorijos motyvai, bet simptomin- 
gos išraiškos ekonominiams veiksniams, kurie, ekonominio materializmo | 
supratimu, leidžia pilnai išaiškinti kultūrinį istorijos vyksmą. Vadinamieji 
dvasiniai motyvai ir idealiniai principai neturį nepriklausomo vertingumo 
ir tėsą vien ideologinis prieduras, charakterizuojąs ekonominį socialinį vi- 
suomenės būvį, kaip kad apraiška charakterizuoja priežastį. 

Iš to, kad ekonominiai gamybos veiksniai bei santykiai turi žymios ir 
svarbios reikšmės žmonijos istorijai, ir kad materaliniai reikalai bei moty- 
vai esti dažnai sprendžiamais veiksniais žmonių veikimui bei elgimuisi, 
„ ekonominis materializmas padarė visuotiną išvadą: jo supratimu ekonomi- | 
niai gamybos veiksniai pasidarė vieninteliais, Iveiksniais, kurie taip ar šiaip galu- 
tinoje sąskaitoje apsprendžia visą kultūrinį žmonijos istorijos vyksmą. Yra tai 
pakraipa, kuri kultūros filosofijoje dera, drauge su Bulgakovu, pavadinti | 
ekonomizmu. Šita pakraipa serga vienašališkumu, kai temato žmoguje vien 
animal oeconomicum (ekonomiškąjį gyvulį). Jei žmogus teturėtų vien ma- 
terialinių reikalų, arba, kas yra viena su pasakymu, jei žmogus tebūtų vien 
materialinė būtybė, tai ekonomizmas visai atatiktų tikrovei. Bet kai yra 
konstatuota, kad žmogus šalia materialinės savo prigimties turi dar dva- | 
sinio prado, ir kad todel šalia materialinių reikalų jis turi dar dvasinių rei- 
kalų, tai telaikyti žmogus vien ūkio subjektu yra mažiausia tai vienašališka 
pažiūra. Tiesa, pats klausimas, kaip jau buvo sakyta, išsprendžiamas ga- | 
lutinai ne kultūros filosofijoje, bet toje psichologijos dalyje, kur pagal 
psichines žmogaus apraiškas sprendžiama apie šitų apraiškų subjekto esmę. 

Kad materialiniai reikalai ir ekonominiai motyvai nėra vieninteliai 
sprendžiamieji istorinio vyksmo veiksniai, parodo net patys istorijos faktai, 
būdami objektiviai pastebėti ir tinkamai išaiškinti. „Visas grynai ekonomi- | 
nio istorijos supratimo trūkumas, sako Savickis, išeina aikštėn, kai daroma | 
bandymo pritaikyti šitą teoriją prie konkretinių istorijos įvykių. Ogi ry- | 
škiausiai ji pasidaro nepakankama aiškinant dvasinio gyvenimo apraiškas.* | 
(Geschichtsphilosophie, 145 p.). Pavyzdžiui, turime išaiškinti senovės žydų 
monoteizmo kilmę. Ekonominiu istorijos supratimu žydų monoteizmas 
yra ne kas kita, kaip religinis atspindis to patriarchų viešpatavimo, kuris. 
turėjo savo šaknis ekonominėje gyvenimo santvarkoje. Taip aiškinant da. 
lyką, lieka. vis delto neišaiškinta, kodel senovės tautų tarpe monoteizmas | 
terado vietos vien žyduose, tuo tarpu kai ir kitos tautos buvo turėjusios | 
savo patriarchalinį laikotarpį. Neaišku taip pat, kodel žydų monoteizmas | 
išsilaikė ir tada, kai patriarchalinė gadynė jau buvo įpraėjusi. Nemažesne | 

paslaptimi pasilieka ekonominiam istorijos supratimui faktas, kad ištisos 
žmonių grupės išsižada greičiau visų savo turtų ir net didžiausios mate- 
rialnės gėrybės, būtent, gyvybės, nekaip religinių savo įsitikinimų. 

Tuo tarpu, žinant bendrą filosofinį principą, skelbiantį, jog operari 
seguitur esse, t. y., jog veiksena atatinka būsenai, arba veikimo būdas ata- 
tinka prigimties esmei, reikia ieškoti šitų faktų išaiškinimo visų 
pirma pačioje žmogaus prigimtyje, bet ne nuošalinėse žmogaus 
gyvenimo aplinkybėse. Aišku juk savaime, kad nuošalinės gyveni- 
mo aplinkybės veiks žmogų pagal tai, kaip žmogaus prigimtis pri- 
siima nuošalinę įtaką (guid guid recipitur ad modum recipientis recipi- 
tur — kas prisiimama — prisiimama pagal savo prigimtį). Tuo tarpu žmo- 
gaus būtybė, paimta savo visumoje, šalia materialinių reikalų turi dargi 
dvasinių rekalų; vadovaujasi ne tik materialiniais motyvais, bet ir dvasiniais, 
ir sykiu turi ne tik materialinių, bet ir idealinių normų supratimo. O ka- 
dangi žmogaus būtybė visuomet reiškiasi taip ar šiaip ir materialine ir 
dvasine savo puse, tai nenuostabu, kad beveik kiekviename žmo- 
gaus veiksme galima įžvelgti dvilypės žmogaus esmės pėdsakus. Bet 
kaip tik todel klaidinga yra matyti tik vienos rūšies pėdsakai, neigiant ki- 
tos rūšies pėdsakų buvimą. 

Ekonom zmo vienašališkumas itin ryškėja, kai kalba eina apie žmo- 
gaus veikimo normas. Galima dar būtų sutikti, kad materialinė norma ga- 
li dar šiaip taip vadovauti ekonominiam žmogaus veikimui, nors ir čia 
iš tikrųjų idealu yra antūkinis žmogaus nusistatymas į materialinį gyvenimą, 
nes, kaip jau sakyta, materialinė žmogaus prigimtis turi pa- 
klusti dvasinei žmogaus esmei ir paskiau atatinkamai 
valdyti materialinį gamtos pasaulį. Vis delto šita idealinė eko- 
nominio gyvenimo norma nėra tiek plačiai realizuojama žmonijos gyveni- 
me, kad ji galėtų būti ryškiai aiški didesniam žmonių skaičiui. Daug ry- 
škiau išeina aikštėn ekonomizmo vienašališkumas dvasinės kultūros nor- 
mų klausimu. Imkim tik klausimą apie dorovės ir pažinimo normas ir tuoj turė- 
sime patirt, kad ekonomiškasis materializmas atžvilgiu į jas atsidu- 
ria praščiokiškojo neigimo ir nenuoseklumo padėtyje. 

Šituo atžvilgiu labai įdomūs yra liudymai Bulgakovo, kuris pats yra 
giliai išgyvenęs evoluciją nuo marksizmo prie idealizmo. Ekonominis ma- 
terializmas, trumpai tariant, neigia iš vienos pusės išviršines dorines nor- 
mas ūkiškam veikimui ir tuo pačiu laiku kaž kokiu būdu paskatina savo 
išpažintojus statyti idealines etines normas ūkiškam žmonijos gyvenimui, 
— normas, kurios yra nuošalinės pačiam ūkiui ir reikalauja laisvo žmogaus 
apsisprendimo. Šitas prieštaravimas yra labai reikšmingas kaip tik todel, 
kad tie, kas klaidingai neigia teorijoje aukštesnę žmogaus esmę, prakti- 
koje neišvengiamai pasireiškia šita savo esme, mažesniu ar didesniu laipsniu, 
iš ko ir susidaro nusakytasis jų prieštaravimas su pačiais savimi. 

Nemažiau prieštaringa yra ekonominio materializmo teorija ir tada, 
kai kyla reikalas nustatyti objektivines pažinimo normas. Bulgakovas net 
tvirtina, kaa filosofijos atžvilgiu labiausiai įveikiama vieta yra net ne eko- 
nominio materializmo etika, bet jo gnoseologija. Trumpai tariant, pats eko- 
nominis materializmas, einant jų šalininkų pakraipa, turėtų būti ekonominio bū- 
tinumo padaras, kuriam negalima nuosekliai statyti išviršinių tikrumo ar 

netikrumo kriterijų, nenorint išeiti iš užbrėžtų jo prielaidomis ribų. Eko- 
nominis materializmas šituo atžvilgiu tėra vien faktas, kurio negalima kva- 
lifikuoti tikrumo normomis. Tuo tarpu ekonominio materializmo šalininkai 
ne tik laiko šitą teoriją esant objektiviai tikrą, bet dargi kvalifikuoja ją mo- 
ksliškojo tikrumo laipsniu. Tai faktinai yra didelis ekonominio materializmo | 
skelbėjų nenuoseklumas, nes vienintelis nuoseklus kelias iš ekonominio | 
materializmo tegali vesti vien prie visuotinojo skepticizmo, jei prileisime 
saa kad skepticizmas, kaip ir agnosticizmas, gali būti nuosekliai išvestas 
iki galui. . 

Ogi faktinas ekonominių materialistų nenuoseklumas kaip tik yra ar 
gumentas už tai, kad jų prielaidose yra nepriimtinos žmogaus sąmonei | 
klaidos. Šita klaida ir yra teigimas, kad žmogaus sąmonė yra apsprendžiama 
su būtinu priežastingumu visuomeninio būvio, pagrįsto ekonominiais veiksniais. 
Išeina, kad kintant šitam būviui, kinta ir žmogaus sąmonė su visa savo 
ideologija. Iš čion pripažįstama bet kuriai ideologijai subjektivi vertė, bet 
tuo pačiu, kaip matėme, reik irgi pripažinti tokia pat vertė ir ekonomi- 
niam materializmui, kuris negali išsilenkti iš visuotinojo ekonomikos prie- 
žastingumo. Jei vis delto ekonominiam materializmui pripažįstama objekty- | 
vi tikrumo vertė, tai reiškia, kad esama tikrumo normų, nepareinančių nuo 
ekonominio priežastingumo. Bet, jei taip, tai ekonominis materializmas ne- 
gali pretenduoti būti visuotinojo ekonominio priežastingumo išraiška. Taip 
dalykams stovint, prieš ekonominius materialistus stovi dilema: paskęsti 
skepticizme, arba atsisakyti nuo ekonominio materislizmo teorijos. 

Del visų nurodytų priežasčių ekonominis materializmas pasirodo ne- 
priimtinas ne tik kaipo kultūros filosofija, bet ir kaipo ūkio f.losofija. 


3. Kalbant apie ūkio problemą, minties eiga buvo šitokia. Iš pradžios 
buvo iškelta fatali materialinių reikalų bei motyvų reikšmė kultūriniam isto- 
rijos vyksmui. Paskui, priėjus prie ekonominio materializmo, kaip ūkio 
filosofijos, kuri pakėlė materialinių reikalų bei motyvų reikšmę į būtiną ir 
visuotiną žmonijos gyvenimo dėsnį, teko ginti nepriklausoma dvasinių rei- 
kalų bei idealių motivų reikšmė žmogaus gyvenimui ir net jų veikmė tiems 
patiems mate:ialiniams ekonomikos santykiams. Nežiūrint nepriklausomos 
nuo materialinių veiksnių dvasinio gyvenimo reikšmės, vis delto reikėjo | 
konstatuoti, taip sakant, grynai metodologiniu būdu, galimybė, leidžianti 
materialiniams reikalams bei motyvams turėti galutinai istorijos išdavai 
sprendžiamosios reikšmės prigimtojo gyvenimo tvarkoje Šitas metodolo- 
ginis konstatavimas nėra dar toli gražu tasai doktrinalinis nusistatymas, 
kuris charakterizuoja ekonominį materializmą, nes ekonomizmas, tikras tam | 
tikrose aplinkybėse, kaipo metodas, yra griežtai klaidingas, kaip univer- 
sali doktrina, Štai kodel ekonominis materializmas pasirodė tinkamas bol- 
ševikams metodas įsigalėti tam tikromis Rusijos gyvenimo aplinkybėmis; 
bet jis užtat pasirodė visai nepakankamas, kaip doktrina, į kurią galima 
būtų atremti kuriamoji visuomeninio gyvenimo statyba. Dabar jau išėjo 
aikštėn, kad žmogus, suprastas, kaip vien tik „animal oeconomicum“, yra 
f-kcija, kuri gali suklaidinti visus tariamai moksliškus marksizmo išskai- 
čiavimus. 

Pati net revolucijos eiga kaip tik parodė, kad žmogus yra daug 
sudėtingesnis, nekaip buvo manę bolševikų vadai, ir, kad norint realizuoti | 

dideles socialines reformas, reik visų pirma atatinkamai pakelti dvasinė 
žmonių kultūra. Vadinasi, pasirodė, kad aukštesnė ekonominė ir socialinė 
kultūra pareina taip ar šiaip nuo dvasinės kultūros pažangos. Be to, 
paaiškėjo dargi, kad ekonomiškojo sumetimo metodas tik tcl teturi vertės, 
kol žmonių gyvenime teturi sprendžiamosios reikšmės materialiniai reikalai 
ir motyvai, t. y. žemame kultūros laipsnyje. Bet kaip tik, sulyg kultūros 
pažanga, įsigalėja idealinės kultūros reikalai bei motyvai, ekonomizmas 
nustoja savo sumetimuose tikslumo ir suteikia savo šalininkams didelių 
apsivylimų. Ir ypač didelis apsivylimas užtinka ekonominius materialistus, 
kai jie tikisi padaryti šuolį iš būtinumo pasaulio į laisvės pasaulį. Pasiti- 
kėjimas šituo šuoliu yra spiegiantis nenuoseklumas ekonomiškojo deter- 
minizmo dugne ir tėra vienas iš faktų, kurie prirodo pagrindinį ekonominio 
materializmo prieštaringumą. 

Išgyvenęs ekonominio materializmo turinį ir padaręs iš jo pamoko- 
mųjų išvadų Bulgakovas daro, galima sakyti, pirmą originalų ir plačiai 
užbrėžtą bandymą išspręsti pagrindinę ūkio filosofijos problemą. Tiesa, 
šitas bandymas iki šiolei tebeliko galutinai nebaigtas, nors pagrindiniais 
bruožais jis yra išvestas dviejuose Bulgakovo veikaluose, iš kurių vienas 
pavadintas „Filosofija choziajstva“ ir antras „Sviet nevečernij“. Čia tenka 
pažymėti, kad antrojoje knygoje autorius gerokai pašlijo į religinius misti- 
nius tyrinėjimus ir tik sąryšyje su jais atsižvelgė į ūkio problemą, norėda- 
mas bent labai bendrais bruožais išvesti ūkio filosofijos liniją visuotinoje 
pasaulio eschatologijoje. Filosofiniai jo išprotavimai ne visumet yra 
privalomi, norint priimti jo filosofinį ūkio problemos išsprendimą. Auto- 
rius apskritai savo veikaluose nebuvo dar atsiekęs aiškaus filosofinio 
apsisprendimo ir tebeliko vien filosofinių ieškojimų tarpsnyje. Todel 
filosofinis jo veikalų bagažas ne visumet yra organingai sutapdytas su 
filosofiniu ūkio problemos sprendimu ir dažnai yra daug mažesnės vertės, 
negu autoriaus sprendimai apie ekonominės srities dalykus. Šitoje srityje 
kaip tik yra jaučiamas didelio asmeninio patyrimo specialistas. 

Taip ar šiaip ūkiškasis veikimas yra vyksmas, kuriuo žmogus atsipa- 
laiduoja nuo gamtos prievartos, nuo jai verguvės. Bet atsipalaidavus nuo 
gamtos prievartos galima pasiduoti savo materialinės prigimties užgaidoms. 
Ūkiškas egoizmas, praktiškojo ekonomizmo paskatinamas, ir yra ne kas 
kita, kaip materialinių reikalų bei motyvų laimėjimas žmogaus nusistatyme 
gyvenimo atžvilgiu. Anksčiau jau buvo išaiškinta, kodel materialiniai 
reikalai bzi motyvai pergali dvasinius reikalus bei motyvus ilgesnėje 
distancijoje, arba galutinoje žmogiškosios istorijos sąskaitoje prigimtojo 
gyvenimo tvarkoje. Ten, kur yra susikaupę materialinės kultūros turtai, 
ir kur žmonės skęsta miesčioniškojo pasitenkinimo pelkėse, galima jau 
dabar patirti fatalūs praktiškojo ekonomizmo laimėjimai. Sitas praktiškasis 
ekonomizmas tarp kitko buvo didžiausias kaltininkas pasaulinio karo, kuris 
beprasmėmis savo išdavomis galėjo kuo geriausiai įrodyti klaidingą šito 
ekonomizmo poziciją. 

Sitų faktų akyvaizdoje, kyla klausimas, kokia gi linkme turi eiti 
vedamoji ideja ūkio problemai spręsti? Vienintelė normali linkmė 
čia yra ta, kurioje žmogus palenkia gamtą savo prigim- 
čiai, o paskui pačią prigimtį palenkia aukštesnei savo 

esmei, aukštesniems idejiniams motyvams. Kai gamta yra 
palenkiama materialinės žmogaus prigimties užgaidoms, yra gaunamas 
tasai praktiškas ekonomizmas, ant kurio pagrindo užsimezga istorinė 
žmonijos tragedija. Visai todel yra priimtinas kultūros filosolijos suprati- 
mas, pagal kurį jinai yra tam tikros tragedijos filosofija.  Kalbamoji trage- 
dija užsimezga ant materialinio gyvenimo pagrindo, išsiplėtoja ir įgauna 
ypatingos įtampos aukštesnės kultūros srityje, kaipo prometeizmo proble- 
ma, ir teranda vienintelio galimo išsimezgimo religijos srityje. 


C. Kultūros lytys. 


I. Žinija. — II. Dora. — III. Menas. — IV. Individualinis ir visuomeninis 
kultūrinio gyvenimo atžvilgiai. 
I. Žinija, 
1. Fizinė kultūra, kaipo paruošiamasis humanitarinės kultūros 
tarpsnis. — 2Žinija, kaipo kultūros apraiška. 

1. Jau žinome, kad gamta, iš vienos pusės, ir materialinė žmogaus 
prigimtis, iš antros pusės, sudaro materialinį kultūros pagrindą. Iš to fakto, 
kad materialinė žmogaus prigimtis, priversta yra įeit į santykius su gamta 
ir taip ar šiaip ją valdyti bei tvarkyti, kyla ekonominis techninis gyvenimas, 
arba ūkis, plačiąja šito žodžio prasme. Ūkis įgauna tikrai kultūriško 
pobūdžio, kai jis yra padaras fizinės žmogaus prigimties, palenktos 
aukštesniems motyvams. Žinogus privalo valdyti bei tvarkyti gamtą ir tai 
jis pasiekia, tarpininkaujant fizinei savo prigimčiai. Tik veikdamas šitą 
pastarąją, jis tegali veikti gamtos pasaulį. Todel žmogaus veiksenąa, 
kuria jis veikia į savo prigimtį, taip ar šiaip atsiliepia 
veiksenai, kuria jis veikia gamtą. Iš čion aišku, kad žmogaus 
rolė gamios pasauly yra analogiška rolei, kurios turi 
protinga žmogaus siela žmogaus fizinės prigimties 
atžvilgiu. Todel pagrindinių kultūros lyčių reikia ieškoti ne žmogaus 
veikime gamtos pasaulį, bet žmogaus sielos veikime fizinę žmogaus pri- 
gimtį ir šitos sielos galių išsiplėtojime sąryšyje su prigimtuoju žmogaus 
gyvenimu. 

Sakysime, turime ekonominės technikos atsitikimą. Tai, kas šitą techni- 
ką, kaipo kultūros išdavą, skiria nuo instinktivios gyvių, pav., bičių, techni- 
kos, yra, pirma, tai, kad techninis žmogaus miklumas yra įsigytas, bet ne 
instinktiviai įgimtas, antra, tai, kad žmogaus technikoje yra pažinimo 
dėsnių; trečia, tai, kad joje yra sąmoningos valios pasiryžimas, ir ketvirta, 
tai, kad joje žmogus realizuoja savo tikslus meno, kad ir ne visumet 
dailiojo, priemonėmis Visi šie keturi momentai, pastebimi materialinėje 
žmogaus kultūroje, faktinai apreiškia jau tas kultūros lytis, kurios reiškiasi 
žmogaus sielos veikimu fizinę jo prigimtį. Fizinis miklumas charakteri- 
zuoja fizinę kultūrą; dėsnių pažinimas — intelektualinę kultūrą; sąmo- 
ningas valios nusistatymas —dorinę kultūrą, ir, pagaliau, meniškumas — 
meno kultūrą, kuri aukštesniame laipsny virsta daile. 

Tai, kas skiria visas šitas kultūros lytis nuo materialinės kultūros, 
yra veikiamasis objektas, tarnaująs materialine atrama aukštesnei jau ne 

tiek realinei, kiek humanitarinei kultūrai. Kaip žinome, materialinėje, arba 
realinėje kultūroje, kurią sudaro ekonomika ir technika, veikiamuoju objektu 
yra visų pirma nuošalinio gamtos pasaulio daiktas. Užtat, humanitarinėje 
kultūroje veikiamuoju objektu yra fizinė žmogaus prigimtis, palenkta žmo- 
gaus sielos galių veikmei. Jei imama objektu fizinė žmogaus prigimtis, 
kad ją sustiprintume, išmiklintume ir suteiktume nusiteikimų aukštesniems 
gyvenimo tikslams, turime fizinę kultūrą. Kitaip tariant, fizinėje kultūroje 
veikiamuoju objektu yra žmogaus kūnas. — Jei fizinė žinogaus prigimtis 
yra imama objektu, kad palenktų ją proto galiai, kad šita galia realizuotų 
savo galimybes pažinime, turime intelektualinę kultūrą. Išlavinti proto 
galią yra ne kas kita, kaip realizuoti proto galimybes toje pajustinėje 
medžiagoje, kurios patiekia fizinė žmogaus prigimtis. — Jei toliau fizinė 
žmogaus prigimtis imama veikiamuoju objektu tikslu palenkti ją valios 
galiai, kad valia realizuotų savo galimybes coroje, turime dorinę, arba etinę 
kultūrą. Išauklėti valios galia yra ne kas kita, kaip realizuoti valios gali- 
mybes prigimtajame žmogaus gyvenime. — Jei, pagaliau, veikiamuoju 
objektu yra imama fizinė žmogaus prigimtis tikslu palenkti ją estetiniam 
jausmui, kad žmogus galėtų realizuoti kuriamąsias savo galimybes dailiąjame 
mene, turime estetinę kultūrą. į 

Fizinėje kultūroje siekiamas yra fizinis galingumas, kaip prigimtoji 
atrama aukštesnėms žmogaus galioms išsiplėtoti. Tos aukštesnės idėjos, 
pagal kurias yra čia kultivuojamas veikiamasis objektas, t. y. žmogaus 
kūnas, yra ne kas kita, kaip trejopas kūno atatikimas, arba nusiteikimas 
intelektualiniam pažinimui, doriniam veikimui ir estetinei kūrybai. Tik sąry- 
šyje su šitomis idėjomis fizinė kultūra tegali būti visai teisėtai vadinama 
kultūros vardu. Kitaip kūno miklinimas virsta paprasta dresūra, kuri gali 
būti taikoma ne tik žmonėms, bet ir gyvuliams. Idealinė fizinė kultūra bus 
ta, kurioje yra realizuojamas žmogiškojo kūno idealas, t. y. kūno, tobulai 
palenkto aukštesnėms žmogaus galioms ir tarnaujančio joms drausmingu 
įrankiu. Šita prasme fizinė kultūra yra ruošiamasis humanitarinės kultūros 
tarpsnis. Fizinė kultūra kaip tik užtinkama einant iš materialinės kultūros 
į humanitarinę kultūrą. Žinoma, galima būtų su lygia teise pasakyti, kad 
fizinė kultūra užima tarputinę vietą iš humanitarinės kultūros į materialinę. 

Taigi nagrinėjant fizinę kultūrą, kultūrinio veiksmo atžvilgiu, gauna- 
me šitokius jos momentus: veikiamuoju objektu čia yra žmogaus kūnas; 
lytys, kuriomis kūnas yra apipavidalinamas, yra kūno nusiteikimai, arba dis- 
pozicijos; tos idejos, kurioms kūne nusiteikimai turi atatikti, yra pažinimas, 
dorinis veikimas ir dailioji kūryba; veikiančiuoju subjektu, žinoma, yra pats 
žmogus. Nusitekimai, kuriais apipavidalinamas žmogaus kūnas, yra tik- 
slus juslių veiklumas, fizinis galingumas ir savaiminga kūryba. Tikslus 
juslių veiklumas atatinka pažinimo ide ai; fizinis galingumas—doros idejai, 
ir, pagaliau, savaminga kūryba — dailiojo meno idejai. Kūno sveikata, 
patvarumas darbe, stiprumas, produktingumas ir grožis tebus racijonaliai 
matuojami vien sąryšyje ir priklausomybėje su trimis pagrindiniais nusi- 
teikimais. Todel, pav., neribojamas tizinės jėgos išsiplėtojimas be sąryšio 
su aukštesnėmis žmogaus galiomis, t. y. imamas, kaip sau tikslas, kas at- 
sitinka vienašališkame atletizme, yra faktinai fizinės kultūros parodija, kerši- 
janti kretinizmu savo neišmintingiems adeptams. 

Vadinasi, su fizine kultūra yra panašiai, kaip ir su materialine kultūra: 
nei viena nei antra negali normaliai išsipiėtoti ir pasiekti racionalių savo 
tikslų, jei viena ar antra atsipalaiduoja nuo priklausomybės aukštesnei 
humanitarinei kultūrai. Fizinė kultūra, kaip paruošiamasis humanitarinės 
kultūros tarpsnis, kaip tik turi atatikti šitai pastarajai, kaip kad pamatas 
turi atatikti trobesiui, kuris ant jo statomas. Bet tai iš kitos pusės duoda 
jau spėti, kad fizinė kultūra nėra dar pirmykštė ir pagrindinė kultūros lytis. 
Pirmykštės ir pagrindinės kultūrinės lytys yra žinija, 
dora ir menas. Todel ten, kvr yra kultūros apraiškų, visumet rasime 
vienu ar kitu būdu suderintų šitų lyčių. Todel irgi materialinėje ir fizinėje 
kultūroje, kaip kultūros pradus, randame pažinimą, dorinį nusistatymą ir 
menišką sugebėjimą. Žinija remiasi proto galia ir siekia tiesos, dora re- 
miasi valios galia ir siekia gėrio, dailė remiasi estetinėmis išgalėmis ir sie- 
kia grožio, 

Iš viso, kas pasakyta, peršasi išvada, kad materialinė ir dvasinė kul- 
tūra visumet yra taip ar šiaip su savimi surištos, nors ir turi įvairius Ob- 
jektus, ir kad jokia dvasinės kultūros lytis negali likti be reikšmės materia - 
linei kultūrai, ir tuo pačiu —visam gamtos pasauliui. Šitas bendras konsta- 
tavimas paaiškės geriau, kai prieisime prie kultūros tikslingumo. 

2. Kalbant apie pirmąją pagrindinę kultūros lytį būtent, apie žiniją, visų 
pirma reikia išsiaiškinti, kokia prasme žinija yra kultūros lytimi, kas suda- 
ro giliausią jos esmę ir kokios pagrindinės reikšmės ji turi kultūriniam 
žmogaus gyvenimui. 

Keliant šiuos klausimus, reikia žinoti skirtumas, kurio yra tarp jus- 
linio ir protinio pažinimo. Juslės atsako į įspūdžius pojučiais. Pojučiai, 
apdirbti juslių veikimu, sudaro pagaliau vaidinį, kuris taip ar šiaip atvaiz- 
duoja nuošalinį daiktą, t. y. juslinio pažinimo objektą, radusį materialinį 
atvaizdą žmogaus psichikoje. Ar šitame jusliniame pažinime galima ma: 
tyti kultūros apraišką? — Dar ne, ir štai kodel. Juslinis pažinimas įvyksta 
savaimingu prigimties vyksmu ir yra žmogui bendras su gyvuliais. Pasiro- 
do net, kad gyvuliai dažnai pasižymi geresniu jusliniu pažinimu, negu 
žmonės, pavyzdžiui, erelis toliau ir aiškiau numato, negu žmogus; šuo turi 
tokią uoslę, kokia žmogus negali pasigirti; musė savo akimis mato tai, ką 
žmogus tegali matyti su mikroskopo pagalba. Simptominga yra dar tai, 
kad laukiniai žmonės pasižymi geresniu pažinimu, negu kultūringi; o tarp 
kultūringų žmonių menkiausiu jusliniu pažinimu pasireiškia kartais moksli- 
ninkai, filosofai ir mistikai, kurių distrakcija yra net įėjusi į patarles. Iš to 
jau galima spėti, kad juslinis pažinimas nesudaro dar kultūrinio veiksmo ir 
net faktinai dažnai silpnėja kultūriniame žmogaus stovyje. Žinoma, tai nėra 
normali apraiška ir tik liudija apie mūsų kultūros vienašališkumą, būtent, 
per didelį jos atitrukimą nuo gamtos gyvenimo. 

Pažinimas tegali būti laikomas kultūros apraiška vien aukštesniame 
savo tarpsnyje, būtent, tame, kur juslinis pažinimas yra perdirbamas, arba 
kultivuojamas proto galia. Protiniame darbe jau išeina aikštėn visos kultū- 
rinės veikimo savybės. Veikiamuoju objektu čia yra ta juslinio pažinimo 
medžiaga, kuri yra susikrovusi mūsų psichikoje, veikiant nuošaliniam pa- 
sauliui į mūsų prigimtį. Mūsų juslių aparatas yra savo rūšies camera 


obscura, kuri atvaizduoja visa tai, kas pereina per jos objektivą. Pats apa- | 

ratas, kad ir atmuša daiktų atvaizdus, tačiau nepajėgia dar sudaryti foto- 
grafjos. Tam reikalingas dar sumanus žmogaus darbas, kuris panaudoja 
prigimties dėsnius ir daiktus, kad galėtų gauti pagaliau objektivuotų bei 
pastovių atvaizdų, arba fotografijų. Panašiai yra ir su mūsų juslių aparatu. 

mogus sumaniu proto darbu privalo panaudoti visas šito aparato išga- 
les, kad galėtų įsigyti pagaliau objektivių bei pastovių atvaizdų, atatin- 
kančių pasauliui ir jo daiktams. Tam, kas čia vadinama objektiviais ir pa- 
stoviais atvaizdais, protiniame pažinime atatinka pastovios bei objektivios s4- 
vokos, arba idejos. Vadinasi, žmogaus protas apdirba juslių patiekiamą 
medžiagą ir apipavidalina ją lytimis, t. y. sąvokomis, kurios turi atatikti 
aukščiausioms tiesos idejoms. 

Taigi, turime iš vienos pusės realinį daiktų pasaulį, o iš antros pusės— 
idealinį sąvokų pasaulį, ir kaip aukščiausią jų normą, tiesos ideją. Kyla 
klausimas, kaip visi šitie dalykai, t. y. realinis daiktų pasaulis, idealinis są- 
vokų pasaulis ir tiesos norma, jungiasi tarp savęs visuotinojoje žinijos 
sistemoje, atsižvelgiant į kultūrinio veiksmo esmę ir tikslus? — Cia turime 
visų pirma išsiaiškinti tris klausimus, būtent: a) kas yra tiesa, b) koks yra 
jos santykis su daiktų realiniu pasauliu ir c) koks yra jos santykis su s4- 
vokų idealiniu pasauliu. 

Paprastame gyvenime tiesa reiškia žodžio atatikimą min- 
čiai. Kai žmogaus žodžiai neatatinka jo minčiai, turime netiesą arba net 
melą, jei netiesa yra sąmoningai teigiama. Gilesne prasme tiesa yra 
minties atatikimas tikrenybei. Pažinti tiesą reiškia pažinti atati- 
kimo santykis tarp minties ir tikrenybės. Nėsant šito santykio pažinimo, 
nėra ir tiesos. Giliausia prasme tiesa yra daikto atatikimas 
idealiniam jo tipui, arba pirmavaizdžiui. Daiktas yra tik- 
ras, kai jis yra tuo, kuo jis privalo būti. Kiekvienas žmogus yra žmogu- 
mi, bet ne kiekvienas yra tikru žmogumi, nes ne kiekvienas žmogus ata- 
tinka idealiniam savo pirmavaizdžiui, tikriau būtų pasakius, ne visi žmonės 
vienodai nutolsta nuo savo idealinių tipų. Tuo tarpu daikto neatatikimas 
idealiniam jo tipui sudaro jo netikrumą, arba jo buities melą. 

Pirmuoju atveju, kai žodžio tikrumas remiasi atatikimu minčiai, turime 
moralinę tiesą. Antruoju atveju, kai minties tikrumas remiasi atatikimu 
daiktui, turime loginę tiesą. Trečiuoju atveju, kai daikto tikrumas remiasi 
atatikimu jo pirmavaizdžiui, turime ontologinę tiesą. Bet kiekvienu atveju 
tiesa yra atatikimo santykis tarp dviejų dalykų ir todel pažinti tiesa visu- 
met reiškia pažinti vienas kuris toks santykis. 

Bendrai sakant, šitas santykis yra dalyko atatikimas protui: contor- 
mitas seu adaeguatio rei et intellectus. Norint tiksliai suprasti tiesos esmę 
privalu gerai nusimanyti, kokio gali būti bendro mato tarp pažinimo ob- 
jekto ir pažinimo galios, arba proto. Pažinimas yra savo rūšies santykis, 
kurio yra tarp daikto ir pažinimo galios, ir negali būti pažinimo, jei dai- 
ktas nesudaro vienos šito santykio pusės. Bet kokiu būdu daiktas gali 
santykiuoti su mūsų protu, kuris yra nematerialinės prigimties? Kiekvienas 
pažinimas, kaip pažinimo subjekto ir objekto santykiavimas, tegalimas vien 
su sąlyga, kad daiktas turėtų suvokiamąją lytį, kuri tam tikru būdu galėtų 
būti šalia jojo, pav. žmogaus prote. Sita suvokiamoji lytis, kuri gali būti 
šalia paties daikto, ir vadinama ideja. Jos santykis su kitomis mūsų proto 

sąvokomis ir sudaro loginės tiesos pagrindą. O kadangi sąvokų jungimas 
ir skirstymas įvyksta sprendimo veiksmu, tai tiesa tegali būti pažinta tik 
per spręsmą. Griežtai tat reik pripažinti, kad ten, kur nėra spręsmo, nėra 
ir tiesos konstatavimo. Iš to tarp kitko plaukia, kad atskirų logonių tiesų 
gali būti tiek pat, kiek galima sudaryti atskirų tikrų spręsmų, t. y. nesu- 
skaitoma daugybė. Tai, ko yra bendro bei pastovaus visoms loginėms 
tiesoms, yra žmogaus protas, kuris pažindamas atskiras tiesas, pasilieka 
visumet tolygus pats sau. Jis ir yra subjektivus vienybės pradas visoms 
loginėms tiesoms. 

Iš kitos pusės ontologinių tiesų žmogaus supratimu gali būti tiek 
pat, kiek ir loginių tiesų, nes žmogui ontologinė tiesa remiasi logine tiesa. 
Jei sakome apie kokį nors asmenį, kad tai yra tikras žmogus, tai tuo tik 
išreiškiama, kad jo būdas atatinka žmogaus idealui, kuris yra susidaręs 
mūsų prote kaip idealinis tipas ir kuris tegali pretenduoti loginės tiesos teisių. 
Bet, kad įvairūs daiktai galėtų atatikti vienam ir tam pačiam protui, reikia, 
kad jie turėtų savo prigimtyje kaž kokio vieno jungiamojo prado. Kitaip 
tariant, reikia, kad ontologinės daiktų tiesos būtų atremtos į objektivios 
vienybės pradą. 

Šitą objektivios vienybės pradą tegali sudaryti viena universali esybė, 
kurioje yra realiai suvienyti visi idealūs daiktų pirmavaizdžiai. Ogi tobulo 
realumo, vienumo ir universalumo atributai kaip tik atatinka pirmutinei 
visų daiktų priežasčiai, kuri filosofijoje vadinama absoliutu, o religijoje — 
Dievu. Absoliutas yra iš tikro realus, vienatinis, visuotinas, t. y. viską api- 
mąs kuriamąja savo galia. Tiktai ta prasme, kad pasaulis tam tikru laipsniu 
atatinka vieningam savo pirmavaizdžiui, glūdinčiam absoliuto esmėje, galima 
kalbėti apie vienatinę, visuotiną, nekintamą, amžiną tiesą. Ir tokios tiesos 
tegali būti vien todel, kad iš tikro yra atatinkanti jos supratimui reali esybė 
Jei atmestume absoliuto buvimą, turėtume paneigti vienos, visuotinos, nekin- 
tamos, amžinos tiesos buvimą ir sykiu, riedėdami nuosekliai vis žemyn, 
turėtume iš eilės nuosekliai neigti ontologinių, loginių ir moralinių tiesų 
prasmę. Jei to nedaro tie, kurie neigia absoliuto buvimą, tai tik todel, kad 
sveikas protas neleidžia jiems padaryti nuoseklių išvadų iš nesveikų prielaidų. 

Pažinimo tvarkoje žmogus, išeidamas iš patirties, eina nuo loginės 
prie ontologinės tiesos ir pagaliau prieina prie idealinių pasaulio pirma- 
vaizdžių, kurie glūdi kuriamajame absoliuto intelekte. Šita tvarka iš tikrųjų 
yra grįžtamasis vyksmas atžvilgiu į ontologinę tvarką, kuria ėjo pasaulio 
atsiradimas. Jei pasaulio kilmėje nebūtų buvę tam tikro loginio nuose- 
klumo, tai ir pažinime negalėtų būti atatinkamo nuoseklumo, ir tuomet apie 
protinį pažinimą negalėtų būti jokios kalbos. Tuo tarpu dalykas savaime 
aiškėja sustačius greta loginę pažinimo ir ontologinę buvimo tvarkas. 
Pasaulio daiktai substancialinėmis savo lytimis yra realizuotos kuriamojo 
intelekto idėjos. O mūsų pažinimo idejos, arba sąvokos, yra derealizuotos 
mūsų proto galia lytys. Mūsų protas, taip sakant, dešifruoja substancialines 
pasaulio lytis ir paskaito jose kuriamojo dieviškojo intelekto idejas, kurios 
suteikia mūsų pažinimui giliausios prasmės ir stato jam galutinąjį tikslą. 

Ir iš tikro, kas gali būti galutinuoju žinijos tikslu, jei ne pilnutinis 
tiesos pažinimas? Bet dabar jau mes žinome, kas yra pažinti tiesą ištisai. 
Nepakanka, kad mūsų mintis atatiktų tikrenybei, — tai tik loginė tiesa 

Reikia eiti dar toliau ir pažinti daiktų atatikimą idealiniams jų pirmavaiz- 
džiams, vadinasi, pažinti daiktai ne tik tokiais, kokiais jie yra, bet ir tokiais, 
kokiais jie privalo būti. Šitame giliausiame tiesos supratime glūdi giliausioji 
kultūringos žinijos prasmė, nes šitame punkte įvyksta organingas ryšis 
tarp žinijos iš vienos pusės ir doros bei meno iš antros pusės. Tik pažinęs 
tikrąjį pasaulio ir savo pirmavaizdį, žmogus gali vykdyti tiek pasaulio, kiek 
ir savo atžvilgiu dorinius savo uždavinius. Giliausiąja prasme tiesą sudaro 
atatikimo Jaipsnis tarp realinio pasaulio ir idealinių pirmavaizdžių, glūdinčių 
dieviškojoje išmintyje. Kaip pamatysime toliau, dorai ir raenui tenka tobū- 
linti šitas atatikimo laipsnis doriniu veikimu ir dailiąja kūryba, pirm paži- 
nus jį savo protu. Ę 

Taigi žinija pasako mums ne tik tai, kas yra, bet ir tai, kas privalo 
būti. Loginės tiesos pažinimas pasako mums tai, kas yra. Ontologinės 
tiesos pažinimas pasako mums tai, kas privalo būti. Mes patiriame tai, 
kas yra, kai einame nuo juslinės patirties prie sąvokos. O kai mes einame 
nuo sąvokos, arba idejos, prie daikto pirmavaizdžio, arba idealo, mes su- 
vokiame tai, kas privalo būti, Pirmasis kelio tarpsnis yra ne kas kita, kaip 
abstrakcija, arba atotrauka. Antrasis kelio tarpsnis yra ne kas kita, kaip 
integracija, arba daikto atstatymas tobula pilnatve. Taip, abstrakcijos keliu 
susidarome žmogaus sąvoką; vadinasi, patirtyje apie žmogų įžvelgiame 
žmogaus ideją. Jei paskui pagal žmogaus ideją sprendžiame apie tai, koks 
privalo būti žmogus idealia savo esme, tai susidarome žmogaus idealą, 
integruojame jo ideją, arba atstatome pilnatvėje tobulą žmogaus esmę. 

Ėjimas nuo idejos prie idealo yra galimas todel, kad daiktų lytys yra 
realizuotos kuriamojo intelekto idejos, ir kad, iš kitos pusės, žmogaus proto 
idejos yra derealizuotos daiktų lytys. Derealizuodami, arba nugamtindami, 
daiktų lytis, mes paskaitome realizuotas juose idejas, kurios leidžia mums 
irgi spręsti šį tą apie kuriamuosius pirmavaizdžius. Kaip mūsų idejos yra, 
kad ir silpnos, vis delto kuriamųjų idejų atspindis, taip mūsų idealai yra, 
kad ir silpni, vis delto kuriamųjų pirmavaizdžių atspindžiai. Tokiu būdu 
abstrakcijos ir integracijos keliu mes dešifruojame pasaulyje glūdintį jame 
dieviškąjį planą. Tai galima todel, kad, tariant Trendelenburgo žodžiais, 
„panašiai, kaip iš poezijos kalba poeto dvasia, taip per pasaulį by- 
loja Dievas“. 

Imant dabar žmogiškąjį pažinimą kultūrinio veikimo atžvilgiu, reikia 
konstatuoti, kad pažinimas tampa kultūriniu veikmsu sulig tuo monemiu, 
kaip juslinėje patirtyje žmogaus protas paskaito įvystytą joje ideją.  Zmo- 
gaus protas, taip sakant, skilia tiesą iš patiriamosios medžiagos, kaip kad 
skiltuvu galima skilti ugnies iš titnago. Tuo pačiu protas tarsi peršviečia 
tamsią juslinę medžiagą, taip sakant, apipavidalina ją sąvokomis, kurios 
galutinoje sąskaitoje, kaip integruotos, arba atstatytos tobula pilnatve ide- 
jos, mažiau ar daugiau atatinka dieviškiesiems pirmavaizdžiams. Šitame 
patirtinės medžiagos apdirbime yra jau aiškus kultūrinis veikimas, turįs 
savyje visus kultūrinio veiksmo pradus. Veikiąs subjektas yra žmogus, 
besinaudojąs proto galia. Patiriamoji medžiaga yra veikiamasis intelektu- 
alinio kultūrinio veikimo objektas. Suėmimas šitos medžiagos pro proti- 
nes suvokiamąsias lytis yra šitos medžiagos apipavidalinimas, arba apdir- 
bimas. Pagaliau šitas apipavidalinimas įvyksta su pagalba protinių lyčių, 

kurios vadinamos sąvokomis, ir kurios galutinoje sąkaitoje atatinka auk- 
štesnėms dieviškoms idejoms, arba pirmavaizdžiams. Apdirbdamas pati- 
riamąją juslinę medžiagą protas lavinasi, t. y. susidaro intelektualinė jo | 
kultūra, kurios išdavoje išsiplėtoja objektivuota žinija. — Galima dar pažy- 
mėti, kad vienintelis tikras pažinimo metodas, t. y. protu apdirbamo paty- 
rimo metodas, tui savyje visas kultūrinio veiksmo savybes. 

Pažinimas ir jo organizuotas reiškimasis žinijoje priklauso prie intelek- 
tualinės kultūros. Intelektualinė kultūra gali būti imama subjektiviniu ir 
objektiviniu atžvilgiu. Jei yra lavinamas žmogaus protas, kaip pažinimo 
galia, turime intelektualinę kultūrą subjektivine prasme. Čia jau kultūrinio 
veikimo objektu yra žmogaus protas, kaip pažinimo galia. Lavinimo vyks- 
me ji apipavidalinama nusiteikimais, kurie atatinka tiesos reikalui. Jei yra 
įgyjamos ir organizuojamos naujos pažintys mokslo priemonėmis, kaip 
objektivuota žinija, turime intelektualinę kultūrą objektivine prasme. Be to, 
kas buvo pasakyta apie protu apdirbamą patyrimą, čia dar prisideda atski- | 
rų pažinčių organizavimas į platesnes sistemas. Čia jau įvyksta atskirų 
pažinčių apipavidalinimas vienybės lytimis, kurios, sueidamos į suderintą | 
visuotinąją žinijos sistemą, turi atatikti galutinai vienų vienai amžinai ir 
nekintamai dieviškojo intelekto tiesai. 


II. Dora. 
1. Doros esmė. — 2. Dora, kaipo kultūrinio veikimo lytis, ir jos 
reikšmė kultūrinei žmogaus pažangai. 

1. Kultūrinio veiksmo atžvilgiu yra naturalus perėjimas nuo žinijos 
prie doros. Ta aplinkybė, kad žinija galutinoje sąskaitoje sako mums ne 
tik tai, kas yra, bet ir tai, kas privalo būti, glaudžiai riša ją su dora, ku- 
rios uždaviniu yra vykdyti valios pastangomis tai, ką protas pripažįsta pri- | 
valomu dalyku. Iš faktinos žmogaus prigimties galima padaryti išvada | 
apie idealinį žmogaus paskyrimą, nes pažinus prigimtąjį doros dėsnį (lex 
naturalis), galima mažiau ar daugiau pažinti amžinasis dėsnis (Ilex aeterna), 
kuris yra aukščiausia doros norma. 
| Del doros gali kilti maž daug tie patys klausimai, kokie buvo klau- 
sti del žinijos, būtent: kas sudaro giliausią doros esmę, kokia prasme do- | 
ra yra kultūrinio veikimo lytis ir kokios pagrindinės reikšmės dora turi | 
kultūrinei žmogaus pažangai. 

Jei žinija yra proto galios realizuojama sistema, tai dora atatinkamai 
yra valios galios realizuojama gėrio sistema. Yra taip pat analogijos tarp 
tiesos ir gėrio sąvokų. Tiesa, kaip žinome, yra atatikimo santykis tarp daikto 
ir proto, arba proto atatikimas tikrenybei, t. y. tam, kas yra. Dorinis gėris 
yra valios atatikimas tam, kas privalo būti, arba prigimtajam dėsniui. Kai kal- 
bama apie valios nusistatymą prigimtuoju dėsniu, aiškus dalykas, šitas 
dėsnis čia nereiškia būtino gamtos dėsnio, kuriam yra palenktas visas 
materialinis pasaulis. Materialinis gamtos dėsnis apreiškia būtiną ir to- 
del faktiną substancialinių jos lyčių santykiavimą; tuo tarpu doros tvarko- | 
je prigimtasis dėsnis reiškia privalomą prigimtųjų būtybių atatikimą jų | 
idealiai prigimčiai, arba pirmavaizdžiams. Giliausia prasme tiesa yra dai- | 
kto atatikimas idealinei savo prigimčiai, arba pirmavaizdžiui, šitaip supran- | 
tama tiesa vadinama ontologine. Dabar pasirodo, kad ontologinė tiesa ir | 

yra mūsų veikimui norma, kadangi ji apreiškia prigimtąjį doros dėsnį, ar- 
ba intengracijos keliu eina nuo to, kas yra, prie to, kas privalo būti. Jei 
žmogus negalėtų suvokti ontologinės tiesos, t. y. daikto atatikimo santy- 
kio su idealine jo prigimtimi, arba pirmavaizdžiu, jis negalėtų taip pat tu- 
rėti moralinės prievolės viena vykdyti, kita vengti. Tuo tarpu ontologinės 
tiesos pažinimas nurodo žmogui jo normą ir sykiu prievolę atatinkamai el 
gtis savo gyvenime bei veikime. Šituo atžvilgiu, bendrai tariant, žmogaus 
normaliu, arba idealiniu, uždaviniu yra realizavimas idealinės savo prigim- 
ties, arba pirmavaizdžio, faktiname savo gyvenime bei veikime. 
. Dorinio veikimo norma, aiškus dalykas, yra surišta su idealiniu žmo- 
gaus gyvenimo tikslu. Tikslas, apskritai, yra tai, ko dėliai kas nors įvyk- 
sta: id, cuius gratia arba propter gu0od aliguid fitt Nenuostabu todel, kad 
pagal savo tikslą būtybė įgauna ir savaimingos linkmės į jį. Tuo ir rei- 
škiasi prigimtoji jos linkmė ir sykiu laiduojama jai laimė, kai tikslas bus 
atsiektas. Jei galutinas būtybės tikslas neatatiktų prigimtajai jos linkmei, 
jis negalėtų padaryti jos laimingos. Todel ir galutinas žmogaus tikslas 
yra tai, kas gali pilnai patenkinti prigimtąją jos ' linkmę. Jis yra žmogui 
gėrybė, kuri turi išskirti iš jo gyvenimo visa, kas yra netobula, ir patiekti 
visa, kas atatinka idealios jo prigimties reikalavimams. Kitaip tariant, pilniu- 
tinė žmogaus laimė tai visiškas galutinas jo tikslo įvykdymas. 

Turint tačiau supratimą apie faktinos padėties ir idealinės normos 
skirtumą, reik visumet skirti faktinoji žmogaus prigimtis ir faktinieji jos 
tikslai nuo idealinės jo prigimties ir idealinių jo tikslų. Faktinai vieno 
kurio žmogaus prigimčiai gali būti įgimtas paveldėjimo keliu, pav., polinkis 
į girtybę; ogi šito polinkio išplėtojimas ir patenkinimas tam tikra gėrybė 
(o gėrybė ji jam yra, kadangi jis jos pageidauja) gali sudaryti jam tam ti- 
kro malonumo. Bet šitas faktinas atskiro žmogaus prigimties polinkis ne- 
gali atatikti idealinei žmogaus prigimčiai ir net yra jai priešingas. Todel 
dora uždeda jam prievolės kovoti su panašiais polinkiais, užstelbti juos ir 
galutinai išrauti su šaknimis iš faktinos savo prigimties. 

Bet, nekalbant jau apie polinkius griežtai priešingus idealinei žmogaus 
“ prigimčiai, nesunku pastebėti, kad žmogaus gyvenimas prigimtojo materia- 
linio pasaulio aplinkybėse turi savyje visą eilę netobulybių, kurios negali 
atatikti idealiniam žmogaus pirmavaizdžiui. Protinga, laisva ir nemirtinga 
žmogaus siela substancialiniu būdu yra sujungta su kūnu, kuris negyvuoja 
vienais tik proto nurodymais, nėra laisvas nuo materialinių pasaulio dės- 
nių ir todel nėra nemirtingas. Gyvuodamas erdvėje ir laike pagal priežastin- 
gumo dėsnius, jis gimsta, auga, minta, vįsta ir, pagaliau, įra, kaip ir kitos 
materialinio pasaulio būtybės, pav., augmens arba gyvuliai. Žodžiu| tariant, 
tarp žmogaus sielos ir kūno savybių yra tam tikro priešingumo, kuris su- 
daro žmogaus gyvenime tragediją, konstatuotą jau anksčiau sąryšyje su 
materialinėmis kultūros aplinkybėmis. 

Taigi nesunku įsitikrinti, kad žmogaus kūno savybės, kad ir norma- 
liame kūno stovyje, negali sudaryti idealinės žmogaus prigimties savybių, 
nes jos yra jau tam tikro priešingumo stovyje atžvilgiu į dvasinę, protingą 
ir laisvą, žmogaus esmę. Šita žmogaus „esmė, apsireikšdama žmogaus būu- 
tybėje, kaip substancialinė lytis, yra, kaip žinome, vienybės, buvimo, veikimo ir 
tikslingumo pradas. Todel žmogui yra visai prigimta ne tik palenkti kūno gy- 

venimas sielos valdžiai, bet dargi keisti jis pagal dvasinę savo esmę. To- 
del žmogus negali laikyti idealiu stoviu materialines savo buvimo sąlygas 
šiame pasaulyje. Bet sykiu būtų netikslinga, jei žmogus matytų savo galu“ 
tinąjį tikslą ir visiškąją laimę persiskyrime su kūnu, kuris sudaro vieną 
substančialinės jo vienybės dalį. Dera todel padaryti išvada, kad idealinė | 
žmogaus prigimtis, arba jo pirmavaizdis, numato tokį žmogaus kūno ir sie- | 
los stovį, kur juodu nustoja tragingo savo priešingumo ir patenkina visi- 
škai žmogaus laimės troškimą. 

Tokiu būdu idealinis žmogaus pirmavaizdis apima tiek žmogaus sielą, 
kiek ir kūną, nors, aiškus dalykas, kaip idealus, arba tobulas, šitas pirma- 
vaizdis skiriasi visu dangumi nuo to, koks yra žmogus tikrovėje. Atsimin- 
kime tik, kad šitas idealinis pirmavaizdis galutinoje sąskaitoje yra ne kas 
kita, kaip dieviškoji ideja, pagal kurią žmogus yra sukurtas. Tarp žmogaus 
idealinio pirmavaizdžio ir faktinos žmogaus prigimties būtų pilno atatiki- 
mo, jei pasaulyje, kur žmogui tenka gyventi, ir pačiame žmoguje nebūtų | 
blogio, kuris yra įsiskverbęs ir į pasaulį ir į žmogų, kadangi ir pasaulis 
ir žmogus yra nukrypusiu nuo pirmykščio savo tobulumo, t. y. atskilusiu 
nuo pirmavaizdžio, glūdinčio dieviškojoje esmėje. Nustatyti atatikimą tarp 
savo būtybės ir dieviškojo savo pirmavaizdžio ir atsiekti tame savo tobu- 
lumą ir tuo pačiu rasti šitame tobulume pilną savo laimę, štai pagrindinis 
bendras dorinio žmogaus gyvenimo uždavinys. 

Sulyg tuo mūsų veiksmai yra geri ar blogi pagal tai, ar jie atatinka 
ar priešinasi šitam bendram žmogaus uždaviniui sutapti su dieviškuoju mūsų 
pirmavaizdžiu. Todel tai, kas apsprendžia dorinio mūsų elgimosi gerumą, 
yra atatikimas galutinajam protingos mūsų prigimties tikslui O dorinė 
mūsų prievolė skatina mus laisvai nusistatyti daryti gera nurodyta prasme | 
ir vengti bloga, kaipo gėrio priešginybę. . 

2. Dorinė prievolė remiasi doriniu dėsniu, kuris pasižymi privalomumu. 
Zmogui doriniu dėsniu, pav., yra eiti prie savo galutinojo tikslo, kad ten 
jis rastų tobulą savo laimę. Tačiau šis dėsnis neturi tokio būtinumo, ko- 
kiu, pav., pasižymi fiziniai gamtos dėsniai. Įvyksta tai todel, kad gamtos 
tikslingumas reiškiasi būtinai pagal iš anksto nustatytą planą, tuo tarpu 
kad žmogaus tikslingumas jo paties vykdomas laisvu nusistatymu. Vis del- | 
to dorinis dėsnis yra vadinamas prigimtuoju dėsniu, kaip prigimtasis am- 
žinojo dėsnio atspindis. Tarp prigimtojo ir amžinojo dėsnio yra panašaus 
skirtumo, kokio kad yra tarp prigimtosios žmogaus idejos ir dieviškojo | 
pirmavaizdžio. Kaip žmogaus ideja yra dalinis dieviškosios idejos atvaizdas, 
taip lygiai prigimtasis doros dėsnis taip ar šiaip atvaizdina ir vykdo amži- 
nąjį dėsnį. Pagal šv. Tomą Akvinietį, amžinasis dėsnis yra ne kas kita, 
kaip dieviškosios išminties motyvas, del kurio ji yra visų veiksmų bei vyk- 
smų norma; O prigimtasis dėsnis yra ne kas kita, kaip amžinojo dėsnio 
pasireiškimas protingoje bei laisvoje būtybėje. 

Vadinasi, dora iš esmės stengiasi veikti faktinąją žmo 
gaus prigimtį apipavidalinti ją lytimi, atatinkančia auk- 
štesnei jos idejai, arba idealiniam jos pirmavaizdžiui. Čia 
jau turime visus kultūrinio veiksmo pradus. Veikiančiuoju subjektu čia, 
kaip ir kituose kultūriniuose veiksmuose, yra pats žmogus, kuris kalba- | 
muoju atsitikimu ypatingai naudojasi savo valios galia. Veikiamuoju objektu 

čia yra faktinoji žmogaus prigimtis, kuri turi būti suvaldyta ir vadovaujama 
protingai nusistačiusios valios veiksmų. Faktinoji žmogaus prigimtis yra 
čia apipavidalinama lytimis, kuriomis yra pastovūs nusiteikimai (habitus), 
vadinami dorybėmis. Pagaliau šitos dorinės lytys turi atatikti aukštesnėms 
idejoms, kuriomis yra amžinieji dorinės prigimties pirmavaizdžiai. Šitaip 
suprantama dora sudaro vieną iš pagrindinių kultūrinio veikimo lyčių. 

“ita dora gali būti imama nepriklausomai nuo antgamtinio apreiškimo, 
kuris tam tikrais atvejais atremia dorą į pozitiviosios religijos reikalavimus. 
Ten, kur dora nesurišta su pozitiviosios religijos reikalavimais, gali būti 
kalbos apie prigimtąją dorą, kuri yra todel ne religijos, bet kultūros 
apraiška. Doroje, kaip matėme, veikiamuoju objektu yra faktinoji žmogaus 
prigimtis. Valios galia šita faktinoji žmogaus prigimtis privalo būti valdoma 
ir vadovaujama pagal reikalavimus, kurių stato idealinis jos tipas, arba 
pirmavaizdis. Idealinį kurio dalyko tipą, arba pirmavaizdį, žmogus susidaro 
prigimtojo pažinimo tvarkoje pagal idejas, kurias jis suvokia besidomėda- 
mas konkretiniais tam tikros rūšies individais. 

Eidamas idealine protinio pažinimo tvarka, žmogus pereina nuo 
loginės prie ontologinės tiesos. Pav., laukinis žmogus susidaro sąvoką 
apie idealinį žmogaus tipą. Sitas jo žmogaus idealo supratimas gali būti 
labai netobulas ir žymiai skirtis nuo žmogaus amžinojo pirmavaizdžio, 
glūdinčio Dievo esmėje. Vis delto jis bus kriterijaą, pagal kurią laukinis 
žmogus spręs apie ontologinę savo tiesą, t. y. apie atatikimo laipsnį tarp 
faktinosios savo vertės ir idealinio savo pirmavaizdžio. 

Ontologinės tiesos pažinimas, kai klausimas liečia patį žmogų, glūdi 
jau sąžinės pagrinde, nes sąžinė ir sprendžia apie žmogaus veiksmo 
atatikimą ar neatatikimą idealinėi žmogaus prigimčiai. Sąžinė gali 
suklysti del šios idealinės žmogaus prigimties, bet vis delto jos įsakymas 
pasilieka privalomas subjektivine prasme, kaip formalinė išraiška prigimtojo 
doros dėsnio, kuris savo ruožtu turėtų remtis amžinuoju dėsniu. — Išeina 
tat, kad dorinis veiksmas net tuomet, kai jis remiasi klaidingai suprasta 
ontologine tiesa, visumet lieka kultūros apraiška, kadangi jis stengiasi 
apipavidalinti žmogaus prigimtį lytimi, atatinkančia aukštesnei idejai. Jei 
del šitos aukštesnės idejos klystama, tai dora teturi vien subjektivinės 
vertės, nors sykiu, objektiviniu atžvilgiu, ji gali būti klaidinga savo turiniu. 

Taigi dora yra toji kultūros lytis, kuri reiškiasi labiausiai valios galia 
ir stengiasi nustatyti atatikimo santykį tarp žmogaus gyvenimo bei veikimo, 
iš vienos pusės, ir idealinės jo prigimties, iš antros pusės. Kiek dora 
sudaro žmoguje pastovių dorinių nusiteikimų, arba dorybių, turime dorinę, 
arba etinę, kultūrą subjektivine prasme. Kiek dora pasireiškia išviršiniu 
būdu organizuojant žmogaus gyvenimą bei veikimą jo santykiuose su 
gamta, žmogumi ir Dievu, turime dorinę, arbe etinę kultūrą objektivine 
prasme. Dora, objektivuota ūkyje santykiuose su gamta, visuomenėje 
santykiuose su žmonėmis ir religijoje santykiuose su Dievu, yra jau 
civilizacijos sudedamoji dalis ir šita prasme gali būti pavadinta dorovės 
vardu, Tokiu būdu dora reiškia labiau subjektivinę etinės kultūros pusę, 
tuo tarpu kai dorovė reiškia labiau objektivinę šitos kultūros pusę. 

Pagaliau reikia pastebėti, kad prie kultūrinių žmogaus uždavinių 
priklauso ne tik tobulinimas atatikimo santykio tarp faktinos žmogaus 

prigimties ir idealinio jo tipo, bet ir tobulinimas atatikimo tarp materialinių: 
pasaulio daiktų ir jų idealinių tipų, arba pirmavaizdžių. Juk žmogaus | 
pašaukimas yra vykdyti laisvai ir sąmoningai tą gamtos pasaulio tikslingu- 
mą, kuris gamtoje reiškiasi nesąmoningai ir būtinai. Kiekvienas pasaulio 
daiktas, palenktas būtiniems pasaulio dėsniams, realizuoja prigimtą sau 
tipą tik tiek, kiek tai leidžia "netobulas pasaulio tikslingumas. Žmogus: 
papildo išvidinį gamtos tikslingumą išviršiniu kultūros tikslingumu. Kiek: 
jis šitą aukštesnį tikslingumą vykdo savo būtyvėje, turime dorą, privalomą: 
jam pačiam, nes doroje sueina galutinai krūvon ir žmogaus buvimo: 
tikslingumas, ir tobulumas, ir laimingumas. Bet žmogus gali realizuoti 
aukštesnį tikslingumą ir nuošaliuose gamtos pasaulio daiktuose. Tai jau 
įvyksta meno ir ypač dailiojo meno priemonėmis. Tokiu būdu pasirodo,: 
nag menas yra pašauktas papildyti dvi nusakytas jau kultūros lytis: žiniją 
ir dorą. 


III. Menas. 

1. Grožis. — 2. Dailusismenas. — 3. Dailusismenas, kaipo 
kultūros lytis. 
1 1. Iš visų pagrindinių kultūros lyčių menas skaidriausiai apreiškia 
kultūros esmę: jis ne tik kultivuoja, arba estetina, žmogaus prigimtį, bet dargi 
išeina aikštėn išviršiniu būdu savo kuriniuose. Nei žinijos tiesa, nei doros gėris 
neapsireiškia mums tokiu regimu būdu kokiu, kad apsireiškia mėno grožis: ir 
tiesa ir gėris lieka, taip sakant, dvasinės mūsų esybės gelmėse. Net tiesos ir 
gėrio objektivacija civilizacijos lytimis, pav., surašytais veikalais ir visuo- 
menės dorove, yra regima netiesioginiu būdu, bet tik tuo, kas yra pripuo- 
lamai surišta su žinijos ir doros esme. Surašytas mokslo veikalas gali 
būti iš tikro tiesos įrankiu, kai žmogaus dvasia paskaito simbolinius jo. 
ženklus ir nusistato atatikimo santykius su tikrove. Bet negalima pasakyti, 
kad išviršinė paties veikalo išvaizda reikštų šitą atatikimo santykį tiesio-, 
giniu būdu. Mokslo veikalas, objektivuotas civilizacijos priemonėmis, yra 
sutartasis instrumentalinis ženklas ir nėra todel prigimtoji ir formalinė 
išraiška. Tikra intelektualinės kultūros lytis yra paslėpta nuo žmonių akių 
žmogaus dvasios gelmėse. Mokslo veikalas yra intelektualinės kultūros: 
apraiška ne tuo, kaip jis išrodo, bet tuo, ką jis simbolizuoja. O tai, ką. 
jis simbolizuoja, pasilieka visumet žmogaus dvasios gelmėse. Panašiai 
yra ir su dorine kultūra. Nei dorinis žmogaus asmens nusiteikimas nei 
dorinis etinės kultūros veiksmas nėra regimas tiesioginiu būdu. “mogaus 
išvaizdoje arba jo elgsenoje galima paskaityti tam tikrą dorinių nusiteikimų“ 
ir veiksmų išraišką, bet šita išraiška nėra dar iš savo esmės paties gėrio: 
apsireiškimas, kaip ir mokslo veikalas nėra dar pats per save tiesos 
išraiška. 

Nei tiesa, nei gėris negali apsireikšti visai regimu būdu žinijoje ir 
doroje todel, kad vienintelis regimas idealinio prado apsireiškimas tegalimas | 
grožio lytimi. Žinija konstatuoja idealinį pradą, kaip idėją, abstrakcijos, 
arba atotraukos keliu ir dargi pakelia š tą pradą į idealo laipsnį integraci- 
jos būdu, t. y. idejos atstatymu pirmavaizdžio pilnatvėje. Dora realizuoja | 
idealinį žmogaus tipą, arba pirmavaizdį, faktinoje žmogaus prigimtyje. Ir 
vienas tik menas pajėgia realizuoti idealinį pradą materialiniuose daiktuose, 

kaip jų idealinius tipus, galinčius bent tam tikru laipsniu regimai apsireikšti 
mengaus patiriamajam sugebėjimui. Tokiu būdu šalia žinijos ir doros 
žmoas yra trečioji kultūrinės kūrybos lytis, kuri yra pašaukta tarnauti tam, 
ko pirmiedvi lytys atlikti negali. 

Po šitokio bendro konstatavimo kyla klausimas, kas gi yra grožis? 
Atsakyti į .tai trumpai nėra lengva, nes, apskritai, grožio problema priklauso 
filosofijoje prie sunkiausių problemų. Kalbant tat labai trumpai apie grožio 
esmę kultūros filosofijoje, rekia suponuoti, kad šita problema kur kitur 
yra plačiau ir kritingiau tyrinėjama. . 

Tiek grožio, kiek ir dailiojo meno problemos tegali būti teisingai 
išsprendžiamos vien tada, kai yra suvedamos į sintezę subjektivinė ir 
objektivinė klausimo pusės. Taip, kai grožis yra aptariamas pagal veikmę, 
kurią jis daro mums, yra paisoma subjektivinė grožio pusė. Kai, atvirk- 
ščiai, grožis yra aptariamas pagal savybes daiktų, kurie mus veikia, paiso- 
ma objektivinė grožio pusė. Senovės laikai buvo linkę spręsti apie grožį 
vien iš objektivinės pusės; mūsų laikai, paskendę psichologizme ir relativizme, 
yra linkę dažnai žiūrėti į grožį iš subjektivinės pusės. Integralinis aristo- 
teliškos—tomiškosios filosofijos sintetizmas stengiasi pastatyti subjektivinę 
ir objektivinę grožio problemos puses į priežantingo atatikimo sąryšį. 

Einant šita linkme, visų pirma negalima nepripažinti grožiui objektivaus 
pagrindo pačiuose daiktuose. Priežastingumo veiksnys grožiui yra ne 
daikto medžiaga, bet daikto lytis. Lytis yra buvimo, vienybės, veikimo ir 
tikslingumo pradas. Sykiu daikto lytis yra dar išvidinė priežastis tvarkos, 
kurios yra gamtos pasaulyje. Žodžiu tariant, lytis yra daikte prigimtojo 
jo tobulumo išraiška. Tad irgi neabejotina, kad lytis yra taip pat prieža- 
stingumo veiksnys ir grožiui. Todel šv. Tomo Akviniečio buvo pasakyta, 
kad grožis pareina nuo formalinės priežasties: pulchrum proprie pertinet 
ad rationem causae formalis, o tai paskui buvo Kanto patvirtinta pasakymu, 
kad grožis patinka savo forma, arba lytimi, bet ne savo medžiaga. Štai 
kodel Tomas Akvinietis ir matė grožyje skaidrų subtanciaiinės arba net 
pripuolamosios lyties apsireiškimą pro proporcionaliai sutvarkytas ir atbaigtas 
medžiagos dalis: splendor formae substancialis vel accidentalis supra partes 
materiae proportionatas et terminatas (S. Thomas, Sum. Theol. 1-a, 4. 
V, art. 4). 

Grožio yra vien ten, kur lytis yra tobulai įsigalėjusi medžiagoje, pro 
kurią ji apsireiškia. Kokios yra šitokio įsigalėjimo savybės? — Į tai jau 
Aristotelis buvo atsakęs, kad grožis glūdi didybėje ir tvarkoje. Kalbėdamas 
apie didybę, Aristotelis suprato ją labai plačiai, nes kitaip išeitų, kad gražus 
tegali būti daiktas didelis materialine prasme. Didybė yra faktinai vidaus 
galybė, su kuria lytis apsireiškia jos valdomoje medžiagoje. Todel ji yra 
visų pirma tai, kas buvo paskui viduramžiais vadinta integritas, t. y. pilnu- 
tinis esybės išsiplėtimas, žodžiu tariant, pilnatvė. Silpnas, nepilnas, aprė- 
žtos lyties apsireiškimas medžiagoje negali būti grožio apraiška. 

Betgi vienos didybės grožiui dar nepakanka, jam reikia dar tvarkos, 
arba proporcionalumo. Kitaip tariant, reikia dar, kad daikto dalys sutartų 
tarp savęs harmoningojė tvarkoje. Daikto dalių sutarimas tarp savęs ir 
įvyksta tada, kai jis išsyk pasižymi trimis savybėmis: įvairumu, vienumu ir 
proporcija (lygdera). Be įvairumo nėra sudedamųjų dalių daugybės. Be 

vienumo daugybė yra nesuderinta dalių krūva. Be proporcijos dalys 
nesueina į suderintą tvarką. Vienodumas, vienybės stoka ir disproporcija 
yra kokybės, kurios nesutaria su harmoningu proporcionalumu, ir todel 
negali būti gražaus daikto savybės. 

Taigi daiktas yra gražus, kai jo veikimo pradas, t. y. lytis, apsireiškia 
galingai bei tvarkingai. Tai ir įvyksta tada, kai lytis tobulai įsigali toje 
medžiagoje, kurią ji valdo. Jei dabar prisiminsime, kad lytis yra ne kas kita, 
kaip realizuota ideja, tai turėsime padaryti išvadą, kad grožis, kurio yra 
gamtos pasaulyje, yra pajustinis kuriamosios idejos apsi- 
reiškimas daikte. Ar imsime brangaus akmens, ar gėlės, ar gyvio, 
ar net paties žmogaus gražumą, —kiekviena iš šitų grožybių pareina nuo | 
to, kiek tobulai substancialinė lytis tvarko palenktą sau medžiagą, kiek ga- 
lingai bei tvarkingai iškelia aikštėn jos atstovaujamą ideją, kitaip tariant, kokiu | 
laipsniu ji realizuoja idealinį savo tipą arba savo pirmavaizdį.— X itokios grožio 
rūšies bus gamtos reginyje. Čia jau galima kalbėti ne apie substancialinę, bet 
apie pripuolamąją lytį. Pavyzdžiui, mums tenka domėtis saulėleidžiu. Tai, 
kas čia gali turėti pripuolamos lyties reikšmę, bus šviesa, kuri jungia at- 
skirus daiktus į vieną reginį. Jei reginys sudaro vieną visumą, jei jo dalys 
harmoningai susiderina tam tikroje tvarkoje ir jei šviesos gaivalas tiek ryš- 
kiai įsigali tamsioje medžiagoje, kad perveria ją savo esme,—turėsime visas 
sąlygas, kad reginys būtų gražus. Šviesos lytis tarsi perkeičia čia belytį 
medžiagos gaivalą ir patiekia jam savo ypatybių. Sykiu šita šviesa yra čia 
aukštesnės idejos reiškėja, nes ji pakelia tamsų medžiagos gaivalą į aukš- 
tesnį buvimo laipsnį ir priartina jį prie to idealaus stovio, kuris jam gali 
būti numatytas, ir kuriame skaidra, veiklumas ir subtilumas, charakterizuoją 
šviesą, turi pereiti medžiagai. . 

Vadinasi, objektiviniu atžvilgiu grožiui yra reikalingas galingas pilna- 
tvės pasireiškimas, kaip tam tikra didybė, ir deramoji proporcija, kaip tvar- 
kos išraiška. Suimant trumpai objektivinę grožio pusę, galima pasakyti, kad 
grožis yra išvidinis daikto tobulumas, skaidriai apsi- 
reiškiąs išviršiniu būdu. 

Kai grožis yra charakterizuojamas tais įspūdžiais, kuriuos jis padaro 
žmogaus pažinimo pajėgoms, jis yra imamas iš subjektivinės savo pusės, 
Šituo atžvilgiu kalbama apie estetinį jausmą, arba emociją, ir apie estetinį | 
spręsmą. Galima klaustis, katras iš šitų dviejų psichinio gyvenimo pradų | 
yra pirmesnis: estetinis jausmas, ar estetinis spręsmas, t. y. ar pirmasis 
remiasi antruoju, ar antrasis—pirmuoju. Atsižvelgiant į tai, kad grožio paži- 
nimas tėra vienas tik pažinimo atsitikimas, galima drąsiai teigti, kad grožio 
pažinime, kaip ir pažinime apskritai, einama nuo juslinio patyrimo prie pro- 
tinio pažinimo t. y. nuosekliai einama nuo estetinio jausmo prie estetinio 
sprendimo. Iš pradžios estetinis sprendimas yra instinktivus arba savaimin- 
gas, kaip atremtas į estetinį jausmą. Ilgainiui, kai patyrimas padeda susida- 
ryti grožio idejai arba net idealui, sprendimas esti jau sąmoningas, kaip 
atremtas į protu apdirbtą patyrimą. . 

Pasismaginimas grožiu, arba grožėjimasis, ir yra ne kas kita 
kaip daikto tobulumo pažinimas ir susižavėjimas išvir ši-| 
ne šito tobulumo išraiška. Tobulumo išraiška prataria į mūsų 
jusles ir sužadina estetinį jausmą, arba emociją. O pažinimas išvidinio tobu- 

lumo, atatinkančio išviršinei išraiškai įvyksta su pagalba sprendimo, kuriuo 
tik vienu tegali būti nustatyta ontologinė daikto tiesa, t y. jo atatikimas 
idealiniam jo tipui. Tokiu būdu estetinė emocija ir estetinis sprendimas ran- 
dasi priežastingai surištu su objektivine grožio puse, glūdinčia pačiame daikte. 
Todel prof. Willems, jungdamas objektivinę ir subjektivinę grožio puses, 
suteikia jam šitokią aptartį: „Grožis yra išvidinis daikto tobulumas (idealas), 
kiek jis yra aiškaus pažinimo ir nenaudiško pasismaginimo dalykas“ Est 
tetinis pasismaginimas, arba grožėjimasis, yra nenaudiškas, prancuziškai 
tariant—dėsintėressė, kadangi grožis nesukelia godumo jausmo, bet tik susi - 
žavėjimą. Grožejimosi jausmas yra surištas su miisų veizdimuoju nusistaty- 
mu, t. y. kontemplacija, kuri yra tolima nuo utilitarinio geidimo įsigalėti 
susižavėjimo dalyku. Tai yra toji grožio savybė, kuri leido Kantui pasakyti, 
kad grožis pasižymi tikslingumu be tikslo. — Šalia nenaudiškumo, estetinis 
jausmas pasižymi dargi visuotinumu ir būtinumu. Visuotinas jis yra ta pras- 
me, kad patirdami estetinį jausmą, mes geidžiame, kad jis būtų lygiai pati- 
riamas visų kitų žmonių. O būtinas jis yra ta prasme, kad mes laikome 
estetinį jausmą visiems privalomą, kadangi grožis, mūsų supratimu, privalo 
būti visiems susižavėjimo dalykas. Tuo pačiu mes sprendžiame, kad este“. 
tinė emocija turi objektivinį savo pagrindą daiktuose, nes kitaip nebūtų raci- 
jos laikyti jos visuotina ir būtina. 

2. Tai, kas pasakyta apie grožį apskritai ir apie gamtos grožį atskirai, 
dera taip pat pasakyti apie meno kurinius su tuo pastebėjimu, kad meno 
kurinių lytys visuomet yra pripuolamos, bet ne substancialinės, nes šitų 
pastarųjų žmogus nepajėgia sukurti savo galiomis — Meno kurinio 
gražumas glūdi jo atatikime tam idealiniam tipui, kuris 
tarnauja jam egzemplarine priežastimi arba pirmavaiz- 
džiu. Daikto atatikimas idealiniam jo tipui, kaip žinome, yra  ontologinė 
jo tiesa. Kai šita tiesa apsireiškia pajustiniu būdu, gaunama grožio apraiška. 
O kuriamasis grožio išreiškimas yra dailusis menas. 
Pavyzdžiui, dailininkas yra sumanęs išreikšti žmogiškąjį grožį. Jis domisi 
įvairiais žmonių tipais. Iš to, kokiais žmonės esti tikrovėje, jis suvokia inte- 
gracijos būdu, koks privalo būti idealus žmogaus tipas apskritai. Nuo onto- 
loginės žmogaus tiesos, arba nuo žmogaus idejos jis eina su kuriamosios 
vaizduotės pagalba prie konkretinio žmogaus idealo. Jis, taip sakant, savo 
vaizduotėje realizuoja žmogaus ideją konkretiniame vaidinyje. Pagaliau nuo 
savo vaizduotės sukurto vaidinio jis eina prie jo išreiškimo regimu būdu 
su techninių priemonių pagalba. Kiek realizuotas techninėmis priemonėmis 
žmogaus atvaizdas atatinka idealiniam žmogaus tipui, arba idealui, tiek jis 
yra gražus. 

Sąryšyje su grožio sąvoka savaime aiškėja dailiojo meno esmė. Jei 
žinija sudaro proto galia iš patiriamosios medžiagos tiesos sistemą, jei dora 
vykdo valios galia gėrio viešpatavimą, tai dailusis menas, arba dailė, aprei- 
škia pajustiniu būdu grožio santvarką. 

Sprendžiant apie grožį ir dailę kultūrinio veiksmo atžvilgiu, galima 
padaryti šios bendros išvados. Grožis yra taip ar šiaip pajustinis idejos 
apsireiškimas regimuoju ženklu, suprantant ideją, kaip idealinį daikto tipą, 
arba jo pirmavaizdį. Dailė yra aukštesnės grožio lyties realizavimas tikro- 
vėje žmogiškosios kūrybos priemonėmis. Kadangi gamtos pasaulyje lytis 

yra realizuota ideja, tai regimas lyties atatikimas idejai, kurią ji realizuoja, | 
ir gimdo mumyse tai, ką mes vadiname estetine emocija. Dailės kurinio 
gražumas pareina nuo jo atatikimo idealui, kuris tarnavo jam egzemplia- | 
rine priežastimi, arba pirmavaizdžiu. Dailininkas, domėdamasis realizuoto- | 
mis tikrovėje idejomis, arba daiktų lytimis, susidaro supratimą apie auk- 
ščiausią jų normą, arba idealą; vadinasi, nuo to, kas yra, jis prieina prie 
to, kas privalo būti, ir paskui realizuoja šitą ideją konkretiniu, arba paju- | 
stiniu būdu. Dailininkas gali suklysti del idealios daiktų formos, lygiai | 
taip pat, kaip ir kritikas gali suklysti, spręsdamas apie dailės kurinio ata- 
tikimą idealui, pagal kurį jis yra sudarytas, — bet vis delto dailioji kūry- 
ba bus visumet tam tikro veikiamojo objekto apipavidalinimas lytimi, ata- 
tinkančia aukštesnei idejai. Šita savo esme dailė, arba dailusis menas, yra 
visumet viena iš pagrindinių kultūrinio veikimo lyčių. Menas dargi skai- 
driausiai apreiškia kultūrinės kūrybos esmę, kadangi pajėgia idealiniu savo | 
pradu, t. y. grožiu, reikštis visai regimu būdu. Atsižvelgiant į šitą išvir- 
šinį dailiojo meno pasireiškimą, šitas menas yra laikomas kūryba par exce- 
Ilence, nors ir žinija ir dora visai teisinga laikyti kultūrinės kūrybos aprai- 
škomis. Dailiojo meno kūryba todel yra laikoma specialiniai suprantama | 
kūryba, kad ji ne tik kultivuoja estetiniu atžvilgiu žmogaus prigimtį, bet 
dar objektivuoja estetinės kūrybos apraiškas nuošaliniuose daiktuose taip, : 
kad pagrindinis kūrybos pradas, t. y. grožis, išeina aikštėn regimuoju būdu, : 
kaip sukurtoji dailenybė. Tuo tarpu nei tiesa nei gėris negali būti tokia 
prasme opjektivuotu nuošaliniuose daiktuose. Ir tiesa ir gėris faktinai yra. 
objektivuojamu daiktuose per grožio tarpininkavimą. - 


3. Analizuojant dailiąją kūrybą, kaip kultūrinį veiksmą, reikia pasa- 
kyti, kad veikiamuoju objektu yra žmogaus prigimtis, kai turima galvoje 
estetinę kultūrą subjektivine prasme, ir tokiu objektu yra nuošalinis žmo- 
gui dalykas, kai estetinė kultūra yra imama objektivine prasme. Subjekti- | 
vinė estetinė kultūra suteikia žmogaus prigimčiai estetinių nusiteikimų, arba, * 
kitaip tariant, apipavidalina šitą prigimtį estetiniais nusiteikimais, kuriais | 
yra estetinis skonis, estetinis sprendimas, kuriamoji vaizduotė ir sugebėji- 
mas realizuoti meno kurinį techninėmis priemonėmis. Objektivinė estetinė 
kultūrą apsireiškia išviršinėmis meno dailenybėmis, kuriais, pav., yra skul- 
ptūros statula, tapybos paveikslas, muzikos dalykas, dramos vaidinys ir t. t. 
Dabar jau veikiamuoju objektu yra koks nors materialino pasaulio daiktas 
arba dalykas, pav., marmuro gabalas; spalvotais dažais padengta drobė; 
garsų tvarka, gaunama iš kokio nors instrumento; vaidyklos paveikslas, 
sujungtas su dialogu ir t. t. Dailiojo meno veikiamasis objektas, arba mate- 
rialinis substratas, visumet taip ar šiaip glūdi erdvėje ir laike ir todel visų | 
pirma reiškiasi spalvomis ar garsais. bi 


Esminė estetinės kūrybos dalis apsireiškia veikiamojo objekto apipa- 
vidalinime tam tikromis dailiosiomis lytimis, kurių dėliai meno kuriniai ir: 
pasidaro gražiais. Kaip jau buvo sakyta, lytis, tiek substancialinė, kiek ir: 
pripuolamoji, yra priežastingas grožio veiksnys. Todel menė taip ar šiaip 
yra kuriama dailioji lytis, susidaranti ar iš linijų, ar iš spalvų, ar iš garsų 
derinimo ir jungimo į tam tikras vienybes, be kurių apskritai lyčių ne- 
gali būti. . - 

Pagaliau dailiosios meno lytys visumet atatinka aukštesnėms idejoms 
jau todel, kad kiekviena lytis yra taip ar šiaip realizuota ideja. Ideja, pagal 
kurią lytis yra realizuota, yra faktinai lyties ekzemplarinė priežastis, arba 
pirmavaizdis. O galutinoje sąskaitoje visi pirmavaizdžiai turi savo pirmu- 
tinį šaltinį dieviškojoje esmėje. Meno kūrėjas, savaime aišku, yra žmogus. 
Tokiu būdu dailiojo meno analizė parodo, kad jame yra visi sudedamieji 
kultūrinio veiksmo pradai. 

Nagrinėjant meno uždavinį ir lyginant jį su žinijos ir doros uždavi- 
niais, tenka štai kas pasakyti. Zinija turi savo uždaviniu pažinti tiesą apie 
tai, kas yra, ir kas privalo būti. Galutinoje sąskaitoje žinijos sistema randa 
savo atbaigimą dieviškųjų visų daiktų pirmavaizdžių pažinime. Dora turi 
savo uždaviniu realizuoti gėrį žmogiškajame asmenyje, arba individualinėje 
jo prigimtyje. Tokiu būdu dora realizuoja žmogiškojo asmens pirmavaizdį 
fTaktinoje prigimtyje. Pagaliau, dailusis menas realizuoja grožį materiali- 
niuose prigimtojo pasaulio daiktuose, kaip šitų daiktų pirmavaizdžius. 

Grožyje apsireiškia pajustiniu būdu tas pats idealinis pradas, kuris 
žinijoje yra pažįstamas, kaip pirmavaizdis, ir kuris doroje yra siekiamas, 
kaip Žmogaus idealas. Iš čia matyti, kad žinijos, doros ir meno uždaviniai 
papildo vieni kitus ir tuo pačiu išsemia specifiškai kultūrinį žmogiškojo) vei- 
kimo plotą. Iš čion irgi galima numatyti, kad žinija, dora ir menas yra iš 
vidaus solidarūs tarp savęs, ir kad todel irgi ir jų grendžiamieji pradai, 
t. y. tiesa, gėris ir grožis, negali sau prieštarauti ir yra taip pat solidarūs. 
tarp savęs. Organingas žinijos, doros ir meno sąryšis bendrame kultūrinio 
veikimo plote kaip tik yra argumentas už tai, kad tiesa, gėris ir grožis“ 
yra iš vidaus organingai surišti tarp savęs, ir kad tai, kas prieštarauja onto- 
loginei tiesai ir doriniam gėriui negali būti gražu. Ontologinė tiesa yra 
daikto atatikimas idealiniam jo tipui. Tuo tarpu grožis realizuoja idealinį 
daikto tipą faktinoje jo prigimtyje. Jei menas šitam idealiniam daikto tipui 
prieštarauja, jis faktinai jo nerealizuoja ir tuo pačiu neišreiškia grožio regi- 
mu būdu. Taip pat dorinis gėris yra žmogaus valios atatikimas prigim- 
tajam doros dėsniui, kuris galutinoje sąskaitoje atatinka amžinajam dievi- 
škosios valios dėsniui. Dora, realizuodama šitą gėrį žmogaus asmenyje, 
tuo pačiu realizuoja jame idealinį asmens tipą. Grožis yra žmogaus asme- 
nyje to paties idealinio tipo regimas apsireiškimas. Jei menas šitam tipui 
prieštarauja, t. y. jei jis prieštarauja doriniam gėriui, jis negali būti dailus 
" tikra to žodžio prasme. 

Jei vis delto dažnai galima rasti meno kuriniuose dalykų, kurie priešta- 
rauja tiesai, arba moraliniam gėriui, ir kurie yra žmonių laikomi gražiais, tai 
šitokis prieštaravimas tegalima išaiškinti arba tuo, kad šitokie žmonės ne- 
turi pilnai išplėtoto estetinio skonio ir sveiko estetinio sprendimo, arba 
tuo, kad pačiuose meno dalykuose, šalia kalbamųjų trūkumų, yra dar tiek 
grožio, kad gražiosios jų savybės pajėgia nustelbti neigiamus įspūdžius. 

Pagaliau dera pastebėti, kad dailusis menas stovi vidury tarp dviejų 
dalykų, iš kurių vienas yra žemesnis, o antras yra aukštesnis už jį, nors 
abu tuodu dalyku yra jam taip ar šiaip giminingi. Tai yra iš vienos pu- 
sės paprastas nedailusis menas ir iš antros pusės religinio kulto miste- 
rija, pereinanti į tai, kas yra kartais vadinama teurgijos vardu. — Plačiai su- 
prastas menas yra deramas priemonių taikymas kokiam nors tikslui. Bet,. 

kaip ne visumet tikslu yra grožio atvaizdavimas regimąja lytimi, taip ir 
menas ne visumet yra dailusis menas. Tik tais atvejais, kai menas iš tikro 
turi savo tikslu grožį, kurį jis realizuoja regimu būdu savo kurinyje, ga- | 
lima kalbėti apie dailųjį meną. Visais kitais atvejais, kai priemonės yra | 
lemtai arba deramai taikomos įvairiems tikslams, — o tokių atsitikimų esti | 
labai daug,—turime paprastą meną, kuris neužsitarnauja dailiojo meno, ar- | 
ba, trumpai tariant, dailės vardo. Todel, kai technika prieina tam tikrą to. | 
bulumo laipsnį ir todel sugeba lengvai, įprastinai, ekonomiškai ir tikslin- 
gai taikyti materialines priemones savo industrialiniams tikslams, galima 
irgi kalbėti apie meną, bet šis menas nėra dailus. Tiesa, ūkio technika | 
turi tendencijos įsigyti meniško dailumo ir tokiu būdu pereiti į dailę. Tam | 
reikalui yra net susidaręs tarputinis meno tipas, kuris vadinamas pritaiko- | 
muoju menu. Pritaikomasis menas yra pereinamasis tarpsnis tarp grynos | 
dailės. Pritaikomojo meno objektai tarnauja technikos naudingumui, bet 
iš antros pusės semiasi iš dailės dailiųjų lyčių ir tuo pagražina materialinį | 
ekonomikos ir technikos gaivalą. 

Naturalus meno pasistiepimas į amžinąjį idealą, t. y. į tobulesnį pa | 
saulį už tą, koks yra mūsų prigimtasis pasaulis, ypatingai ryškiai išeina 
aikštėn religiniame mene, kuris yra neabejotinai gryniausia ir aukščiausia | 
dailės rūšis. Religiniame mene jau visai aiškiai jaučiama tos religinės mi- | 
sterijos nuotaika, kur prigimtieji meno objektai turi realiai persikeisti pa- | 
gal idealinę dvasinės buities esmę. Kad tai, kas dailėje apsireiškia, kaip 
jos apvainikavimas, galėtų įvykti tikrovėje, reikia dieviškosios galios, rei- | 
kia būtent, kad kuriamąjį žmogaus veiksmą papildytų kuriamasis Dievo veik- 
smas, kitaip tariant, kad dailioji kūryba rastų savo atbaigimą teurgijoje, 
t. y. dieviškajame veiksme žmoguje ir per žmogų. Žodžiu tariant, dailio- | 
jo meno linkmė veda nuosekliai į religijos sritį, kur gali būti realizuojami | 
uždaviniai, kurie nėra prieinami grynoms žmogiškosios kultūros priemonėms. | 


IV. Individualinis ir visuomeninis kultūrinio gyvenimo 
atžvilgiai. ; 

1. Individualinės kultūros priklausomumas nuo visuomeninio | 
gyvenimo.— 2. Visuomenė, kaipo kultūros apraiška— 3. Visuo- 
meninė kultūra, kaipo išvestinė dorinės kultūros lytis. 4 

1. Matėme, jog žinijaą, dora ir menas yra trys pagrindinės kultūrinio | 
veikimo lytys, atatinkančios žmogaus proto, valios ir aukštųjų jausmų rei- 
kalams. Žinijoje, doroje ir mene sąmoningu veiksniu, arba veikėju, yra | 
žmogiškasis asmuo, kuris pirmuoju atveju pažįsta, antruoju atveju—mora- 
liai tobulinasi ir trečiuoju atveju— kuria dailenybes. Bet sykiu pasirodo, 
kad atskiras asmuo, izoliuotas nuo istorijos laimėjimų ir visuo menės, ne- | 
pajėgia sukurti nieko ypatingo jokioje kultūrinio veikimo srityje. Jo paži- 
nimas, dorinis išsitobulinimas ir dailioji kūryba pasiliktų visuomet primi- | 
tiviame stovyje, kokiame kad yra laukiniai žmonės. Žmogus, būdamas iš 
prigimties visuomeninė būtybė, turi reikalo gyventi ir veikti visuomenėje, ir 
nuo šito reikalo patenkinimo pareina tarp kitko jo kultūros laipsnis. Va- | 
dinasi, tariant Savickio žodžiais, „kultūrinis žmonijos veikimas plėtojasi | 
sąryšyje su sutelktine jos atskirų narių akcija“. Tokiu būdu kultūriniame | 
žmonijos gyvenime tenka skirti individualinis atžvilgis nuo visuomeninio | 

atžvilgio. Galutinoje sąskaitoje kultūros kūrėju yra individualinis asmuo, 
bet pastovia jos atrama ir jos gerybių viseto nešėja yra visuomenė. Todel 
tik ten, kur tarp asmens ir visuomenės yra nustatyta deramoji pusiausvira 
ir savitarpinė parama, tegali tikrai klestėti kultūrinis gyvenimas. į 

Visos visuomeninio gyvenimo lytys, kaip šeimyna, ekonominė sąjun- 
ga, tauta, valstybė ir t. t. taip ar šiaip nustato tam tikrą pusiausvirą tarp 
individo ir visumos reikalų. Tačiau dažnai pasirodo, kad faktinas asmens 
ir visuomenės santykiavimas toli gražu neatatinka idealiam jųdviejų soli- 
darumuvi, kuris galima būtų aptarti Solovjovo žodžiais „laisvas atskirų da- 
lių klestėjimas tobuloje visumos vienybėje“. 

2. Nesunku pastebėti, kad visos žmogaus kultūrinio veikimo lytys 
taip ar šiaip apreiškia savo pagrinde vienybės pradą. Žinijoje žmogus 
stengiasi suvesti atskiras žinias į vieną visuotinąją sintezę. Doros srityje 
žmogus stengiasi apimti meile ir teisybe visas pasaulio būtybes ir sutai- 
kinti jas tarp savęs. Meno kuriniuose žmogus vėl stengiasi suvesti į vieną 
harmoningą visumą kuo daugiausia šio pasaulio dalykų. Negana to: žmo- 
gus stengiasi pagaliaus suderinti savo gyvenime įvairias kultūrinio veikimo 
sritis ir apimti jas visas vienu savo asmeniškojo buvimo pradu. Apskri- 
tai, vienybės pageidavimas yra žmogui įgimta linkmė, ir tai dera pasakyti 
ne tik apie žmogų, bet ir apie kiekvieną gyvą būtybę, nes jau pati gyvybė 
yra vienybės prado reiškimasis įvairiausiose būtybės gyvenimo apraiškose. 

Juo labiau tai tinka pasakyti apie žmogų, kuris protinga savo pri- 
gimtimi yra potencialinė lytis nelygstamajam turiniui, arba pilnutinei sinte- 
zei. Žmogus suvokia visų daiktų vienybės ideją ir mažiau ar daugiau yra 
linkęs šitą ideją realizuoti tikrovėje. Visuomenėje ir per visuomenę prasi- 
deda ir vyksta šitos suvokiamos visuotinosios vienybės realizavimas. Tiesa, 
šitos visuotinosios vienybės realizavimas, kaip ir kiti kultūros uždaviniai, 
vyksta palengvėl, kildamas sulig bendra kultūros pažanga iš laipsnio į laip- 
snį per sunkią visuomenės gaivalų kovą. Kitaip tariant, visuomeninis 
žmonijos gyvenimas stengiasi realizuoti visuomenės gyvenime vienybės 
lytį, atatinkančią aukštesnei visų žmonių solidarumo idejai. Šita savo es- 
me visuomenė yra kultūros apraiška. 

3. Jei dabar pasistatytume klausimą, prie kokios pagrindinės lyties 
turėtume priskirti visuomeninio gyvenimo lytis, tai nebūtų sunku įspėti, 
kad sutelktinio gyvenimo lytys yra išvestinės apraiškos tos kultūrinės ly- 
ties, kuria yra dora. Kai žmogus realizuoja faktinoje savo prigimtyje idea- 
linį savo prigimties tipą, jis tarp kitko realizuoja ir normalias visuomeni- 
nes žmogiškojo asmens savybes. Visuomeninės žmogiškojo asmens savy- 
bės faktinai yra visuomeninio gyvenimo pagrindas, nes visuomenė, kaip 
jau anksčiau buvo kalbėta, nėra substancialinė būtybė, kuri turėtų savo 
buitį nepriklausomą nuo atskirų asmenų. O jei taip, tai visos visuomenės 
apraiškos ir tarp kitko ekonominiai, socialiniai ir juridiniai santykiai yra 
pagrįsti galutinoje sąskaitoje visuomenine atskirų asmenų dora. Tokiu būdu 
pasirodo, kad visuomeninė žmonių kultūra tėra viena išvestinė dorinės 
kultūros apraiška. 

Tiesa, visuomenės kultūros kūryboje negali turėti tiek kuriamosios 
reikšmės atskiras asmuo, kaip kad jis turi individualinėje kūryboje žinijos, 
doros ar dailės srityse, nes visuomeninis gyvenimas yra pagrįstas visuome- 

nine psichologija, kuri susidaro iš savitarpinio atskirų asmenų veikimosi. 
Todel visuomeninė kūryba nėra tuo pačiu Jaipsniu kultūrinis veiksmas, kaip, 
pav., mokslo veikalo rašymas, arba dailenybės kūrimas. Vis delto visuo- 
meniniame veikime aiškiai numatomas kultūrinis veiksmas su visais jo pra- | 
dais. Kultūriniu veikėju, kad ir su mažesniu sąmoningumu ir galingumu, 
vis delto ir čia yra žmogiškasis asmuo. Veikiamuoju objektu yra čia visuo- | 
meninio gyvenimo apraiškos, kurias žmogus stengiasi apipavidalinti tam | 
tikromis šeimyninio, ekonominio, socialinio, tautinio, valstybinio gyvenimo | 
lytimis. Pagaliau šitos lytys turi atatikti aukštesnėms visuomeninėms ide- | 
joms, kuriomis yra, pav, šeimoje — meilė, ekonomikoje — produktingu- 
mas, socialiniuose santykiuose — išlyginamoji ir skirstomoji teisybė, juri- 
diniuose santykiuose — teisės sąmonė, tautiniame gyvenime — gerai su- 
prastas patriotizmas, valstybiniame gyvenime — išvidinis piliečių solida- 
rumas su visos žmonijos interesais, ir t. t. 

Visuomeninių nusiteikimų vise'as, realizuotas atskirų žmonių sąmo- 
nėje, sudaro visuomeninę kultūrą subjektivine prasme. O šitų nusiteikimų 
apraiškos išviršinėje visuomenės santvarkoje sudaro visuomeninę kultūrą | 
objektivine prasme. Šita objektivine savo puse visuomeninė kultūra įeina | 
į civilizacijos sritį; bet tai nėra visa, kas sudaro civilizacijos apraiškas, kaip 
norėtų tie, kurie mato visą civilizacijos turinį visuomeninės kultūros iš- 
viršinėse apraiškose. 

Apie visuomeninę kultūrą dera taip pat pasakyti, kad jos vyriausias 
pirmavaizdis glūdi dieviškojoje esmėje, kur visų būtybių vienybė įgauna | 
tobuliausio stovio, kadangi visų kurinių pirmavaizdžiai čia sueina į orga- 
ningą sąryšį per vienybę su dieviškąja esme. Tai tik reiškia, kad neto- 
bula visuomenės vienybė turi savo idealu tobulą visų pirmavaizdžių vie- | 
nybę dieviškojoje esmėje. Aišku, kad kultūriniu visuomeniniu veikimu žmo- 
nija eina šita linkme. Kaip toli ji gali nueiti vien kultūros priemonėmis, 
paaiškės jau sąryšyje su tuo, kas bus kalbama apie kultūros tikslingumą. | 


D. Kultūros tikslingumas. 


I. Civilizacija, kaipo išvidinio kultūros tikslingumo išraiška. — II. Religija, 
kaipo išviršinio kultūros tikslingumo norma. į 
II Civilizacija, kaipo išvidinio kultūros tikslingumo | 
išraiška. 4 
1. Išvidinis kultūros tikslingumas. 2. Kultūros ir civilizacijos san-“ 
tykiavimas.3 Kultūrinio istorijos vyksmoribotumas. 4 
1. Paskutinėje kultūros filosofijos dalyje tenka kalbėti apie siekiamąją 
kultūros priežastį, arba, kitaip tariant, apie kultūros tikslingumą. Kokiam 
tikslui privalo tarnauti kultūra, štai pagrindinis šios dalies klausimas. Tik- 
slas, kaip žinome, yra tai, ko dėliai kas nors daroma arba įvyksta. Taigi“ 
kokiam tikslui žmogus kuria kultūrą? : 
Tikslingumas gali būti dvejopas: išvidinis, arba imanentinis, ir išvir- 
šinis, arba transcendentinis. Anksčiau jau buvo kalbėta apie išvidinį ir“ 
išviršinį gamtos tikslingumą. Išvidinis yra gamtos tikslingumas, kuris glū- 
di prigimtajame pasaulyje, kaipo jo esybių prigimties palinkimas, atremtas. 

ir tuo pačiu padarytų nebereikalingą kultūrinį jos vyksmą. Tuo tarpu, 
kaip patirsime vėliau, kultūros priemonėmis nei pilno tobulumo, nei visiškos 
laimės žmogus atsiekti negali; o jei taip, tai lieka viena iš dviejų: arba 
"atsisakyti nuo šitų siekimų, kurie vis delto neišraunamai glūdi žmogaus 
sieloje, arba pripažinti, kad šalia išvidinio kultūros tikslingumo yra dar 
išviršinio tikslingumo, kuris papildo pirmąjį ir pavartoja kultūrą, kaipo 
žemesnės tvarkos priemonių sistemą. Mums teks prieiti išvadą, kad 
išvidinis religijos tikslingumas yra kultūrai išviršiniu tikslingumu panašiai, 
kaip išvidinis kultūros tikslingumas yra prigimčiai bei gamtai išviršiniu 
tikslingumu. Bet tuo tarpu turime susidomėti atidžiau, koks yra išvidinis 
kultūros tikslingumas, kuris turės tarnauti pradedamuoju punktu paskutinės 
dalies tyrinėjime. 

Išvidinis kurios nors esybės tikslingumas reiškiasi tuo, kad ji sten- 
giasi atsiekti pilnutinį savo prigimties uždavinių įvykdymą. Pav., neprotingo 
gyvio prigimties uždaviniai yra misti, augti ir visti. Jo gyvenimo tikslin- 
gumas ir reiškiasi tuo, kad jis leidžia kalbamajam individui kuo tinkamiau- 
siu būdu misti, augti ir palaikyti savo veislę. Panašiai ir išvidinis kultūros 
tikslingumas reiškiasi tuo, kad jos veiksmai stengiasi kuo pilniausiai 
objektivuoti jos uždavinius realiomis išdavomis. Atlikti savo uždavinių 
visetą ir sykiu apsireikšti objektiviomis lytimis, štai kokia linkme eina 
išvidinis kultūros tikslingumas. 

Tai gali būti patirta jau iš kultūrinio veiksmo analizės. Kultūros 
veiksmas, kaip žinome, yra sąmoninga žmogaus veikmė kokiam nors 
objektui tikslu apipavidalinti jį lytimi, atatinkančia aukštesnei idejai. Tik- 
slingumo momentas čia surištas su apipavidalinimu lytimi, ir visai ne be 
reikalo, nes daikto lytis visumet yra tikslingumo pradas. Gamtoje lyties 
prigimtis nustato esybės išvidinį tikslą. Kultūroje išvidinis tikslas yra 

visų pirma kuriamoji lytis. Ta aplinkybė, kad kuriamoji lytis turi atatikti 
aukštesnei idejai, duoda mums nujausti, kad šalia šito išvidinio tikslingumo 
galima tikėtis dar kito išviršinio tikslingumo, kuris turi iš tikro eiti iš 
viršaus. Taip ar šiaip kuriamoji kultūros lytis yra artimiausioji siekiamoji 
priežastis, kitaip vadinama tikslu. Tokiu tikslu ji yra jau todel, kad 
sumanymo tvarkoje ji yra kuriamuoju pirmavaizdžiu, kuris vykdymo 
tvarkoje yra paskutinėje vietoje, kaip veiksmo išdava. Juk pats kuriamasis 
kultūros aktas plėtojasi šitokiu būdu: išeinamuoju punktu yra žmogaus 
kuriamasis sugebėjimas, kurio pagalba sudaromas sumanymas arba ideali- 
niai įsivaizduojamas tikslas; antroje, vidurinėje vietoje, eina pats kultūrinis 
veiksmas; pagaliau, trečioje vietoje gaunama išdava, realizuojant tikslą tam 
tikra lytimi. Kultūrinis žmogaus sugebėjimas yra veiksnys; pats kultūrinis 
veiksmas yra tarsi priemonė; pagaliau, siekiamoji išdava taip ar šiaip 
kultūriniam veiksmui yra tikslas. 

Kultūrinės kūrybos išdava yra tam tikra objektivuota kultūrinė 
gėrybė, kuri yra žmogui visumet pageidaujama, kaipo tam tikras tikslas. 
Kultūrinė kūryba taip ar šiaip visumet stengiasi sukurti tokių ar kitokių 
kultūrinių gėrybių, kurios kultūros kurėjui yra siekiamais tikslais. Šitos 
kultūrinės gėrybės, atsiekiamos kultūrine kuryba, ir yra tiesioginiai išvidi- 
niai kultūros tikslai Tokiu būdu išvidinis kultūros tikslingumas glūdi 
kultūrinės kurybos objektivacijoje išviršinėmis išdavomis. Tuo tarpu, kaip 
jau žinome, kultūros objektivacija išviršinėmis išdavomis ir sudaro tai, kas 
dera pavadinti civilizacijos vardu. Todel civilizacija yra ne kas kita, kaip 
išvidinio kultūros tikslingumo apsireiškimas aikštėn Kultūros pagamintų 
objektivinių išdavų visetas, išreikštas taip ar šiaip išviršiniu būdu, ir yra 
civilizacija. Todel irgi, imant kultūrą ir civilizaciją jų dviejų santykiavime, 
galima pasakyti, kad jiedvi taip santykiuoja tarp savęs, kaip subjektivinė 
ir objektivinė vieno dalyko pusės. 

2. Kultūros ir civilizacijos santykiavimas šiais laikais, sąryšyje su O. 
Spenglerio pagarsėjusiu veikalu „Der Untergang des Abendlandes“, įgavo 
ypatingo aktualumo. Ir iš tikrųjų ne be reikalo kultūrinės problemos 
aktualumas pasireiškė tarp kitko šitame punkte. Juk nuo kultūros tikslin- 
gumo supratimo iš tikro pareina toks ar kitoks žmogaus nusistatymas 
kultūros gyvenime. Pav, kas nors atmeta išviršinį kultūros tikslingumą, 
kuriuo yra kultūrai religijos tikslingumas. Tuomet išvidinis kultūros 
tikslingumas yra vienintelis kultūros tikslingumas. Tuo tarpu kultūros 
tikslingumas veda prie kultūros objektivacijos civilizacijoje. Tokiu būdu 
civilizacija pasirodo vienintelis tikslas, lotyniškai, finis arba galas, kultūrai. 
Bet vėliau paaiškės, kad civilizacija, kuri kultūrai yra tam tikras tikslas ir 
tuo pačiu tam tikras galas, pati gali ir turi tapti priemone kitiems, 
aukštesniems, tikslams. Tuo tarpu reikia dar kiek įsigilinti į kultūros ir 
civilizacijos santykiavimą. 

Buvo jau minėta, kad kultūrinis veiksmas jungia faktinai subjektivinę 
ir objektivinę kultūros apraiškas, t. y. kultūrinį nusiteikimą ir kultūrinę“ 
išdavą. Plačiai tariant, galima būtų pasakyti, kad kultūrinis veiksmas jungia 
kultūrą ir civilizaciją. Tai įvyksta todel, kad kultūrinis veiksmas stovi 
pusiaukelyje tarp kultūrinio nusiteikimo ir kultūrinės išdavos. Vadinasi, 
entka konstatuoti, kad kultūrinis veiksmas turi reikšmės ne tik kultūrinei 

išdavai, bet ir kultūriniam nusiteikimui. Kitaip tariant, kultūrinis veiksmas 
turi įtakos sykiu ir kultūriniam nusiteikimui ir kultūrinei išdavai. Kultūrinei 
išdavai jis suteikia lyties ir tuo pačiu ją objektivuoja Kultūriniam nusitei- 
kimui jis suteikia praktiškos reiškimosi galios, nes kiekvienas sugebėjimas 
plėtojasi taip, kaip yra veikiama. Juk, tik veikdama, kiekviena galia įgauna 
vis didesnio sugebėjimo veikti. Galima taip pat pasakyti, kad galios 
sugebėjimas veikti yra tam tikra jos lytis Veiksmas aktualizuoja galią; 
jis ją papildo, kaip kad aktas papildo potenciją Tuo tarpu aktas, arba 
veiksmas, taip laikosi potencijos, arba galios, kaip kad forma, arba lytis, 
laikosi materijos, arba medžiagos. Lytis ir yra medžiagai ne kas kita, kaip 
veiksmas, aktualizuojąs medžiagos potencijas. — Tokiu biidu pasirodo, 
kad kultūrinis veiksmas suteikia lyties tiek kultūriniam nusiteikimui, kiek 
ir kultūrinei išdavai. Skirtumas tėra vien tas, kad pirmuoju atveju lytis 
yra subjektivinė, tuo tarpu kad antruoju atveju lytis yra objektivinė; pirmuoju 
atveju lytis yra idealinė, antruoju — realinė. Maža to, kaip tik todel, kad 
pirmuoju atvėju lytis gali būti idealiniu būdu, antruoju atveju yra galimas 
realinės lyties įvykdymas tikrovėje. Kultūrinės kūrybos kaip tik yra reali- 
zuojama ta idealinė lytis, kuri yra kuriama su kultūrinio sugebėjimo pagalba, 
kaipo realizuotinas idealas, ir iš tikro realizuojama tikrovėje, kaipo reali, 
kad ir pripuolama, daiktų lytis. 

Taig kultūrinis veiksmas, stovėdamas pusiaukelėje tarp kultūrinio nu- 
siteikimo ir kultūrinės išdavos, turi įtakos, einančios sykiu į dvi priešingas 
pakraipas. Pagal savo pakraipas kultūrinis veiksmas turi ir dvejopos rei- 
kšmės: jis iš vienos pusės gamina kultūrinę išdavą, o iš antros pusės, — 
stprina kultūrinį nusiteikimą Pastaruoju atveju kultūrinis veiksmas, kaipo 
išdavus kultūriniam nusteikimui, eina kultūros pakraipa, tuo tarpu kad pir- 
muoju atveju jis, kaipo išdavus objektivinės tikrovės atžvilgiu, eina civili- 
zacijos pakraipa. Davidas Koigenas pirmąją pakraipą vadina intensivine, 
antrąją ekstensivine. Jisai savo veikale „Ideen zur Philosophie der Kultur“ 
sako: „Ekstensivinis ir intensivinis, objektiviai meniškas ir subjektiviai me- 
niškas, arba civilizacijos ir kultūros tarpsniai, negali ilgesnį laiką apsieiti 
vienas be antro. Civilizacija ir kultūra sudaro kūną ir sie- 
14 valios nusistatyme ir tuo pačiu kultūriniame veiksme, 
Ilgesnis vieno iš šitų dviejų nusiteikimų apleidimas arba vienašališkas per- 
didelis kultivavimas vieno iš jų dviejų veda prie dekadencijos stovio. Ci- 
vilizacijos tarpsnis patenka į chaotinį gamtos stovį, tuo tarpu kad subjek- 
tiviai meniškas kultūros tarpsnis išsigema į tuščią kultą“ (573 p.). 

Kad normaliai kultūra ir civilizacija privalo būti pusiausviroje, kaip to 
reikalauja Koigenas, gali paaiškėti jau iš to, kad kultūrinis tikslingumas orga- 
niškai riša kultūrinį nusiteikimą, kultūrinį veiksmą ir kultūrinę išdavą. Kul- 
tūrinės išdavos negali būti be kultūrinio nusiteikimo. Bet ir be kultūrinių 
išdavų, gaminamų kultūrinio veiksmo priemonėmis, kultūrinis nusiteikimas 
negali tinkamai išslplėtoti ir atsiekti intensivaus veiklumo. Normalus yra sto- 
vis, kai kultūrinis veiksmas turi lygios reikšmės tiek kultūriniam nusiteikimui, 
kiek ir kultūrinei išdavai. Tuomet galima pasakyti, kad kultūra, pagrįsta kul- 
tūriniais nusiteikimais, ir civilizacija, pagrįsta objektivuotomis kultūrinėmis iš- 
davomis, arba gėrybėmis, yra deramoje pusiausviroje. Tačiau gali būti ir yra 
atsitikimų, kai turtingi savo turiniu kultūriniai nusiteikimai nepasireiškia 

aikštėn reikiamu produktingumu civilizacijos atžvilgiu; arba atvirkščiai, kai 
didelis produktingumas. civilizacijos atžvilgiu nėra pagrįstas kultūrinių nu- 
siteikimų turtingumu. Kai kultūrinis veiksmas reiškiasi didesne įtaka kul- 
tūrinio nusiteikimo atžvilgiu, tai reiškia, kad civilizucijos momentas ima 
vyrauti visuomenės gyvenime. Ir atvirkščiai, kai kultūrinis veiksmas turi 
didesnės įtakos kultūrinių nusiteikimų, negu kultūrinių išdavų atžvilgiu, tai 
reiškia, kad visuomenės gyvenime vyrauja kultūros momentas. 

Deramas supratimas civilizacijos ir kultūros santykiavimo iš vienos ir - 
kultūrinės išdavos bei kultūrinio nusiteikimo iš antros pusės turi ne tik teori- 
nės reikšmės kultūros problemai, bet ir praktinės reikšmės —pedagogikos sis- 
temai. Pasirodo, kad, ruošiant naujas kartas gyvenimo tikslams, objektivuo- 
tos kultūros išdavos arba civilizacijos gėrybės yra auklėtiniams perteikiamos, 
tuo tarpu, kai kultūriniai nusiteikimai yra auklėtiniuose išplėtojami. Pirmuoju 
atveju norma yra geriausio pasisavinim > principas, tuo tarpu kai antruoju at- 
veju norma yra savarankiškojo veiklumo, arba, kaip dabar sakoma, darbo prin- 
cipas. Todel, panašiai, kaip žmogaus gyvenime turi rasti vietos ir kultūra 
ir civilizacija, taip lygiai ir ūgdymo sistemoje turi rasti vietos ir perteikia- 
moji pareiga, kuria perteikiama civilizacijos gerybės pagal geriausio pasisa- | 
vinimo principą, ir išplėtojamoji pareiga, kuria išvystomos yra kultūrinės 
dispozicijos, arba nusiteikimai, pagal savarankiškojo veiklumo principą. 
Kai yra apleidžiama išplėtojamoji pareiga ir tekreipiama dėmesio į pertei- 
kiamąją pareigą, gaunamas yra didaktinis materializmas. Užtat, kai aplei- 
džiama yra perteikiamoji pareiga ir tekreipiama dėmesio į išplėtojamąją pa- 
reigą, gaunamas didaktinis formalizmas. ' Pirmuoju atveju, pav., gaunama 
erudicija be pakankamai savarankiško išsilavinimo; antruoju atveju gauna- 
ma atatinkamai veikli intelektualinė iniciativa be pakankamos erudicijos. 
Žinoma, negalima pasakyti, kad yra galima erudicija be jokio intetektualinio | 
išsilavinimo, arba kad yra galimas savarankiškas intelektualinis išsilavini- 
mas be jokios erudicijos. Tačiau tarp erudicijos ir intelektualinio išsilavi- | 
nimo gali būti disproporcijos pagal tai, katra iš dviejų sakytų pareigų bu- 
vo užleista arba nepakankamai uoliai vykdyta ūgdymo sistemoje. 

Tai, kas čia pasakyta apie protinimą, arba intelektualinį lavinimą, ran- 
da atatinkamą stovį ir visoje intelektualinėje visuomenės kultūroje. Kai vi- 
suomenėje vyrauja erudicijos momentas, galima pasakyti, kad joje civiliza- | 
cijos momentas persveria tikrai supraštos kultūros momentą. Ir atvirkščiai, | 
kai visuomenėje vyrauja intelektualinio išsilavinimo momentas, galima pa- 
sakyti, kad kultūros momentas persveria joje civilizacijos momentą. Jei 
palygintume IV-ąjį štm. pr. K., XIII-ąjį štm. po K. ir dar XIX-ąjį šim. po 
K, t. y. iš vienos pusės Platono bei Aristotelio, Alberto Didžiojo bei To- 
mo Akviniečio laikus, o iš antros pusės tą laikotarpį, kuris prasidėjo po 
vad. apšvietos gadynės ir kuris pasižymėjo didžiausiais specialinių mokslų | 
laimėjimais, tai galima būtų pasakyti, kad erudicijos atžvilgiu XIX štm. 
prašoko ne tik IV štm. pr. K. ir XIII štm. po K., bet ir visus kitus šimt- | 
mečius. Tačiau negalima būtų pasakyti, kad XIX štm. pasižymėjo dide- 
sniu intelektualiniu išsilavinimu, kaip kad du senesniu paimtu palyginimui 
šimtmečiu. Kadangi anais laikais moksliškas išsilavinimas buvo neatski- 
riamai surištas su filosofijos mokslu, mokslininkams buvo neišvengiamo | 
reikalo įsigyti aukštesnio intelektualinio išsilavinimo jau todel, kad be to- 

kio išsilavinimo negalima faktinai pasisavinti aukščiausių filosofijos mok- 
slo laimėjimų. Kas kita atsitiko specialių mokslų laimėjimo ir klestėjimo 
laikotarpyje. Mokslininku specialistu gali būti dabar žmogus su palyginti 
nedideliu intelektualiniu išsilavinimu. O jei dar prisideda prie to priešin- 
gas filosofijai, kaipo pasaulėžiūros mokslui, nusistatymas, kaip tai dažnai 
pasitaikydavo XIX štm. tarp mokslininkų eruditų, tai erudicija specialiųjų 
dalykų srityje dar nėra tikro intelektualinio išsilavinimo įšrodymas. Faktinai 
ir pasirodė, kad XIX šimtmetis žydėjo daugiau savo pozitivine, arba net 
pozitivistine erudicija, negu tikrai suprastu intelektualiniu išsilavinimu. Šita 
prasme, kaip ir kitais atžvilgiais, jis gali būti laikomas labiau civilizacijos, | 
negu kultūros šimtmečiu. Tai, žinoma, nereiškia, kad jame kultūra yra vi- 
sai perėjusi į civilizaciją. 

Norint išanalizuoti nusakytą civilizacijos persvarą XIX štm., paimtą 
vienu tik intelektualinės kultūros atžvilgiu, reik grįžti vėl prie kultūrinio veik- 
smo analizės. Kai visuomenės gyvenime ima vyrauti civilizacijos momen- 
tas, tai faktinai reiškia, kad kultūrinis veiksmas reiškiasi didesne įtaka kul- 
tūrinės išvados, negu kultūrinio nusiteikimo atžvilgiu. Kitaip tariant kul- 
tūrinis veiksmas daugiau produkuoja kultūrinių gėrybių, negu lavina, kul- 
tūrinius nusiteikimus. Šituo atžvilgiu labai reikšmingas yra tasai kapitali- 
stinis ūkis, kuris išaugo lygia greta su specialių mokslų išsiplėtojimu ir 
pats buvo pagrįstas darbo specializacija. Kapitalistinė santvarka, radusi 
paskutiniu laiku itin ryškios išraiškos materialinės kultūrios centruose, su 
savo gyvenimo industrializacija ir veikimo specializacja pakėlė produktin- 
gumą realinės kultūros srityje prie nežinomo dar istorijoje laipsnio. Bet 
sykiu su gamybos ir suvartojimo didėjimu nėjo lygiu žingsniu kultūrinių 
nusiteikimų plėtojimasis. Atvirkščiai, kapitalistinėje gamybos santvarkoje, 
su jos gyvenimo industrializacija bei specializacija, žmogus tampa vienu 
tik neturiningu rateliu dideliame kapitalistinės gamybos mechanizme. To- 
kiu būdu, iš vienos pusės labai intensivą produktingumą realinės kultūros 
srityje čia lydi didelis kultūrinių nusiteikimų susiaurėjimas aukštesnės ide- 
alinės, arba tikrai humanitarinės, kultūros srityje. Toks stovis yra tipingas 
padėčiai, kur civilizacijos momentas persveria kultūros momentą. Tai yra 
įvykę visur ten, kur materialinės kultūros išsiplėtojimas sąryšyje su kapi- 
talistine santvarka ėjo sparčiau, negu kultūrinių nusiteikimų išsiplėtojimas 
humanitarinės kultūros srityje, ir visų pirma — naujajame pasaulyje ana- 
pus Atlantiko. 

Iš vienos pusės tai, kas vadinama prusicizmu, o iš antros pusės tai, 
kas yra vadinama amerikonizmu, kaip tik pasižymi tuo, kad turimose gal 
voje apraiškose civilizacijos momentas persveria kultūros momentą. Senaja- 
me Europos pasaulyje šita kultūrinio gyvenimo savybė buvo viena iš 
bendrų pasaulio karo priežasčių. Šita prasme prusicizmu nusidėjo ir nu- 
sideda ne vieni tik vokiečiai, nors prusicizmas ryškiausiai pasireiškė Vokie- 
tijoje ir daugiausia turėjo įtakos vokiečių politikai. Tokiu būdu, kad ir iš 
kitos pusės, teko dar kartą konstatuoti, kad kultūrinio gyvenimo vienaša- 
liškumas turi nelemtos reikšmės tautų gyvenimui. 

Čia tenka tarp kitko konstatuoti, kad darbo mokykla yra reakcija 
prieš tą kultūrinių nusiteikimų vienašališkumą, kuris pasireiškė kapitalistinėje 
gamybos santvarkoje. Darbo principas kaip tik pastato reikalavimą išplė- 

toti naujoje kartoje kultūrinių sugebėjimų bei nusiteikimų visetą pilnatvės 
harmonijoje. Darbo principas negali sutikti, kad žnogus tebūtų vienu tik 
negyvu rateliu kapitalistinės gamybos mechanizme su labai aprėžtu sava- 
rankiškumu ir su labai susiaurintu asmenybės turiniu. Savarankiškas vei- 
klumas su plačia asmens iniciatyva, su pilnutiniu asmens sugebėjimų iš- 
plėtojimu, štai asmens idealas įsivaizduojamas pagal darbo principą. Gali- 
ma pasakyti, kad darbo principas eina kultūros pakraipa, t. y. nuo kultū- 
rinio veiksmo prie kultūrinių nusiteikimų. Bet čia kaip tik glūdi darbo 
principui kito vienalališkumo pavojus. Eidamas kultūros pakraipa darbo prin- 
cipas gali per daug nukreipti dėmesio į šalį nuo civilizacijos pakraipos, 
kuri yra ruošiama naujose kartose perteikiamąja ūgdymo pareiga. Darbo 
principas yra obalsis protestui arba reakcijai prieš tam tikrą vienašališku- 
mą. Bet kiekvienas protestas, kiekviena reakcija prieš vienašališkumą yra 
pavojuje patekti į priešingą vienašališkumą, kai protestas, arba reakcija, 
nepasižymi pilnu sąmoningumu savo teisių atžvilgiu, 

“ Jei kultūrinis veikimas pasireiškia didesniu išviršiniu produktingumu, 
negu kultūrinių nusiteikimų kėlimu bei stiprinimu, tai didelis produktin- 
gumas įvyksta šitokiu atveju aukštesnių kultūrinių nusiteikimų sąskaiton. 
Tai turi vietos materialinės kultūros hipertrofijoje. Užtat, jei kultūrinis vei- 
ksmas labiau lavina aukštesnius kultūrinius nusiteikimus, negu pasireiškia 
išviršiniu produktingumu, tai intensivus kultūrinis vidaus gyvenimas šito- 
kiu atveju nustelbia išviršinį produktingumą. Tai atsitinka rafinuotoje inte- 
lektualinėje kultūroje, kuri pasirodo dažnai pasivi, arba net bejėgė ir bergž- 
džiai neproduktinga kultūrinėje gyvenimo kovoje su nekultūringais gaiva- 
lais. Iš čion dar kartą galima patirti, kad kultūros ir civilizacijos apraiškos 
turi būti tam tikroje pusiausviroje, ir būtent todel, kad normalus kultū- 
rinis veikimas turi tikslingai sujungti harmoningą žmogaus kultūrinių nusi- 
teikimų pilnatvę, kaipo šaltinį, su jų objektivacija turtingoje kultūrinėje 
kūryboje, kaipo su išdava. Žmogaus sąmoningai vadovaujamas išvidinis 
kultūros tikslingumas ir privalo reikštis tuo, kad kultūros veiksniai kuo 
pilniausiai objektyvuotų kultūrinius nusiteikimus realiose išviršinės civi- 
lizacijos išdavose. 

3. Šitame išvidiniame kultūros tikslingume glūdi įvystytas žmogaus 
gyvenimo tikslingumas. Būtent, tikslingame kultūriniame veikime tikslingai 
susijungia trys žmogaus gyvenimo momentai, nuo kurių pareina žmogaus 
gyvenimo prasmė. Kultūrinis veiksmas reiškia žmogaus gyvenime darbo 
momentą, kultūrinis nusiteikimas — tobulumo momentą ir kultūrinė išvada — 
laimingumo momentą. Plačiai suprastu darbu žmogus sykiu ir tobulinasi 
ir gamina išdavą, kuri tarnauja jo laimei. Ir iš tikro aktivumas, tobulumas 
ir laimingumas organingai yra surišti tarp savęs. Be aktivumo, arba plačiai 
suprasto darbo, negalima atsiekti jokio tobulumo laipsnio; be aktivumo ir 
tobulumo negalima atsiekti jokio gerai suprastos laimės laipsnio. Žmogaus 
aktivumas reiškiasi kultūriniais veiksmais. Žmogaus tobulumas yra pagrįstas 
kultūriniais nusiteikimais. Žmogaus laimingumas yra atremtas į kultūrinių žmo- 
gaus nusiteikimų išdavas. — Jei dabar įsivaizduosime, kad koks nors 
žmogus yra išplėtojęs kultūrinio veiklumo maksimumą, per tai yra išdirbęs 
savyje kultūrinių nusiteikimų maksimumą ir, pagaliau, yra realizavęs šitų 
nusiteikimų pagalba maksimumą kultūrinių išdavų, arba civilizacijos gėry- 

bių, kurios tarnauja jo pasitenkinimui, tai turėsime pasakyti, kad jis yra 
atsiekęs maksimumą laimingumo, kuris tik yra galimas kultūrinio gyve- 
venimo srityje, atremtoje į prigimtąją pasaulio tvarką. Taigi matome, kad 


- išvidinis kultūros tikslingumas yra organingai surištas su išvidiniu žmo- 


gaus gyvenimo tikslingumu. Tai įvyksta faktinai todel, kad civilizacijos 
gėrybės, kurios yra tikslas kultūriniam veiksmui, turi savo ruožtu tikslą 
tarnauti žmogaus gerovei, jo tobulumui bei laimingumui. 

Iš čion jau matyti, kad išvidinis kultūros tikslingumas, vedąs prie jos 
objektivacijos civilizacijoje, paskui atsigręžia vėl į žmogų, kadangi civiliza- 
cijos gėrybės privalo tarnauti žmogaus gyvenimo reikalams ir galutinoje * 
sąskaitoje — šito gyvenimo tikslams. Sąryšyje su šituo konstatavimu kyla 
du klausimu, turinčiu reikšmės kultūros tikslingumo problemai, būtent: 
1. kaip toli gali eiti kultūros bei civilizacijos pažanga ir 2. kokiu laipsniu 
kultūros bei civilizacijos laimėjimai gali patarnauti žmogaus gerovei, jo 
tobulumui bei laimingumui. Pirmasis klausimas faktinai iškelia aikštėn pro- 
blemą del kultūrinio istorijos vyksmo ribų; antrasis klausimas faktinai yra 
sprendžiamas kaipo proineteizmo problema. — Šitiedvi problemos, žinoma, 
čia tegali būti paliestos vien labai bendrai 

Kultūrinis istorijos vyksmas, imamas, kaipo vieningas tikslingas išsi- 
plėtojimas, visai teisingai gali būti vadinamas istorine kultūros pažanga. 
Šita istorinė pažanga, kaipo vyksmas, turi neišvengiamai tris tarpsnius, 
kuriais yra išeinamasis momentas iš vienos pusės, atbaigiamasis momentas 
iš kitos priešingos pusės ir, vidury, tasai trunkąs tapimo tarpas, kuris 
veda nuo išeinamojo momento prie siekiamojo galo. Istorinė pažanga, ima- 
ma kultūros atžvilgiu, turi išeinamuoju punktu prigimties stovį. Cia ima- 
ma, kaip matome, ne faktinoji istorijos pradžia, bet tai, kas sudaro kiekvie- 
nos kultūros pradžią, arba išeinamąjį momentą. Išeinamuoju punktu kul- 
tūrai yra prigimtis bei gamta, kaipo būtina atrama ir pirmutinė medžiaga 
kultūrai. Kai gamta ir prigimtis yra žmogaus taip ar šiaip dirbamos arba 
veikiamos, turime jau kultūros apraiškas, arba kultūrinį vyksmą. Tiksliau 
galima pasakyti, kad prigimtis yra išeinamasis punktas kultūrai, gamta civi- 
lizacijai. Be šitokio išeinamojo momento kultūrinė pažanga negalėtų turėti 
materialinio savo substrato ir todel negalėtų būti realiu vyksmu. 


Iš kitos pusės negalima būtų kalbėti apie kultūrinę pažangą be atbai- 
giamojo jos momento. Atbaigiamasis bet kurio pažangaus vyksmo momen- 
tas yra ne kas kita, kaip tikslo atsiekimas. Nėsant tikslo, negalima apskri- 
tai kalbėti apie pažangą, nes pažangos tegali būti vien ten, kur vyksmas 
eina nuo mažiau vertingo išeinamojo momento prie daugiau vertingo 
atbaigiamojo momento. Atmeskim kultūriniame istorijos vyksme atbaigia- 
mąjį momentą, kuriuo yra galutinio jos tikslo atsiekimas, kaip istorinis. 
vyksmas taps netikslingu ir del tos pačios priežasties neturinčiu pažangos 
prasmės. Todel begalinė pažanga, nevedanti prie jokio galutinio tikslo, yra 
prieštaringa sąvoka; pažanga juk yra ne kas kita, kaip tolimas nuo išei- 
namojo punkto ir artėjimas prie tikslo, kuris yra vyksmo galas. Be tikslo 
nėra pažangos, ir, kuo daugiausia, tegali būti beprasmio vyksmo, kuris 
nežinia, kur prasideda ir kur veda. 

Nėsant pažangos be tikslo, negalima irgi matyti kultūrinio istorijos. 
vyksmo tikslas pačioje pažangoje, kaip kartais nori kai kurie istorijos filosofijos 

reiškėjai. Jei pati pažanga yra imama tikslu, tai tuo pačiu yra suprantama 
kad pažangai nėra statomas aiškus galutinis tikslas. Tuo tarpu, nuosekliai 
einant savo protavime, reiktų rinktis viena iš dviejų: arba pažanga turi 
galutinį savo tikslą ir tuomet ji yra šitam tikslui priemonė; arba pažanga 
neturi savo galutinio tikslo, bet tuomet ji yra netikslingas beprasmis 
vyksmas, kurio negalima vadinti pažangos vardu. Taip ar šiaip pažanga 
tegali būti priemonė, bet ne tikslas kultūriniam istorijos vyksmui. 

Jei, pav., sakoma, kad tiesos ieškojimas patiekia daugiau laimės, 
negu pats tiesos laimėjimas arba net pasiturėjimas tiesa, tai faktinai tokiu 
atveju tikslu imama ne tiesa, bet pažanga tiesą pažinti. Bet čia kaip tik 
ir yra paslėpto nesusipratimo. Pažinimas turi savo tikslu tiesą. Todel 
pažinimo prasmė glūdi tiesoje, bet ne pačiame pažinimo vyksme. 
Pažinimo vyksmas, kaip ir kiekvienas vyksmas, kuris aktualizuoja žmo- 
gaus galias, yra žmogui pasitenkinimo šaltinis. Bet jis tik tiek yra pa- 
sitenkinimo šaltinis, kiek jis turi prasmės, eidamas prie savo tikslo. Pa- 
sakyti tat, kad pažinimo vyksmas gali būti intelektualinio pasitenkinimo 
šaltiniu be sąryšio su tiesa, yra faktinai netiksliai analizuoti savo pergy- 
venimai. Tiesa, ėjimas prie tikslo kartais yra pergyvenamas su didesniu 
pasitenkinimu, kaip kad tikslo laimėjimas ir pasiturėjimas juoju. Bet čia 
reikia įsidėmėti du dalyku: pirma, kad be tikslo vis delto nebūtų buvę ir 
pasitenkinimo, kuris gaunamas iš stengimosi prie jo, ir, antra, kad apribotų 
ir lygstamųjų tikslų atsiekimas negali patenkinti žmogaus dvasios reikala- 
vimų, kurie galutinoje sąskaitoje yra neriboti ir nelygstamni. Nenuostabu 
todel, kad kiekvieno apriboto ir lygstamojo tikslo atsiekimas nepatenkina 
visiškai žmogaus dvasios reikalavimų ir net palieka dažnai šitoje dvasioje 
apsivylimo apraiškų, kadangi kiekviename intensivesniame pastangume 
prisimaišo neribojamųjų vilčių nuotaika. 

Kad tiesos ieškojimas nėra tikslas ir kad jis tegali būti vien priemone 
tiesai atsiekti, ir dargi, kad galutinoje sąskaitoje laimingumo veiksnys yra 
pati tiesa, bet ne jos ieškojimas, darosi aišku, kai vietoje atskiros apribotos 
tiesos pastatome tobulą nelygstamąją tiesą. Tobula pilnutinė tiesa žmogui 
pažįstama tada, kai nusistato atatikimo santykis tarp žmogaus dvasios ir 
neribotos nelygstamos Esybės, vadinamos filosofijoje absoliutu, religijoje — 
Dievu.  Absolutinės tiesos pažinimas įvyksta tiesioginiu būdu tame palai- 
mintajame regėjime, kuris yra lotyniškai vadinamas visio beatifica. Šven- 


tieji mistikai, kurie yra ragavę šito palaiminto regėjimo, mums labai iškal-. 


bingia liudija, kad tikra laimė kaip tik glūdi pasiturėjime absoliutine tiesa, 
ir kad jos ieškojimas mūsų pasaulio keliuose yra, palyginant su ana 
ane sunkus kentėjimas tiems žmonėms, kurie yra regėję gyvosios Tiesos 
veidą. 

Tai, kas čia pasakyta apie vieną tik tiesą, turi atatinkamos reikšmės 
visoms kitoms kultūrinio gyvenimo bei veikimo sritims. xe kultūrinė 
pažanga, bet kultūros idealas yra tikslas kultūriniam istorijos vyksmui. 
Pažanga tėra vien priemonė artintis prie idealo. Tenka konstatuoti, kad 
kultūrinis idealas, suimtas į vieną kurią formulę, stoksta konkretinio turinio. 
Ir tai kaip tik yra simptominga pačiai dalyko esmei. Kultūros idealo nusa- 
kymui trūksta konkretumo, nes šitas idealas negali būti numatytas ir visai 
konkrečiai įsivaizduotas jau todel, kad tai yra tolimos ir todel neaiškios 

ateities dalykas, jei net prileisime, kad kultūros idealas bus kada nors 
pilnai realizuotas mūsų pasaulyje, kas yra daugiau, negu abejotina. Antra 
vertus, kultūros idealas, nusakomas principialiai, yra imamas be sąryšio 
su kai kuriais žmogaus gyvenimo veiksmais, kokiais, pav., yra žmogaus 
prigimties pagedimas, arba išganomoji religijos veikmė. 

Kadangi vis delto kultūriniu pažangos idealu operuojama kultūros 
tikslingumo klausime, tenka nustatyti bent svarbiausios šito idealo žymės, 
kurios leistų manyti, koks gali būti kultūrinės pažangos idealas. Karsavinas 
savo „Istorijos filosofijoje“ visai teisingai numato tris pagrindines pažangos 
idealo žymes, būtent: 1. etinis vertingumas, 2. privalomumas ir 3. apribojimas 
empirine, arba prigimtąja, tikrov2. Vertinimo momentas turi būti pažangos 
ideale todel, kad atbaigiamasis pažango: momentas turi būti vertinamas 
- aukščiau, kaip išeinamasis jos momentas. Idealas, kaipo normalus stovis 
yra laikomas privalomu ir net tokiu, kuris neišvengiamai turi įvykti. Paga- 
liau, kultūrinis pažangos idealas yra apribotas mūsų empirinės tikrovės, 
savybėmis nuo kurių jis negali atsipalaiduoti, neišeidamas iš kultūros 
srities. 

Iš trijų pagrindinių pažangos idealo žymių ypatingai svarbi yra trečioji, 
būtent, empirinis idealo apribojimas prigimtojo buvimo aplinkybėmis. Pav., 
kultūros idealas, kad ir būtų kada pilnai realizuotas mūsų prigimtajame 
pasaulyje, negalėtų žmogui laiduoti nemirtingumo. Jau vieno šito pakanka, 
kad galėtume pažinti, jog kultūrinės pažangos idealas, kaipo apribotas 
prigimtosios tikrovės aplinkybėmis, negali žmogui patiekti pilnutinės gero- 
vės, t. y. pilnutinio tobulumo bei laimingumo. Šitame fakte iš tikrųjų 
glūdi paslėpta kultūrinio gyvenimo tragedija. Kultūra stengiasi apvaldyti 
gamtą ir pavartoti ją priemone savo tikslams, tuo tarpu niekados negali 
įvykti pilnas kuliūros atsipalaidavimas nuo materialinės priklausomybės 
šitai gamtai, kurią kultūra turi palenkti savo valdžiai. 

Akivaizdoje šito fakto kultūrinės pažangos idealas pasirodo nepajėgiąs 
patenkinti gilesnių žmogaus sielos troškimų, kuriais yra pilno tobulumo ir 
pilno laimingumo pasiilgimas. Statytis kultūros idealas, kuris principialiai 
negali būti atsiektas del prigimtojo gyvenimo ypatybių, reiškia save sąmo- 
ningai apgaudinėti. Tuo tarpu statytis apribotas kutūrinis idealas, kuris 
„galėtų būti įvykdytas prigimtojo gyvenimo ribose, reiškia faktinai atsisakyti 
nuo tobulo idealo ir pasitenkinti labai abejotinos vertės tikrove. Paskuti- 
niuoju atžvilgiu visai teisingai sakoma, kad įvykdytas idealas yra faktinai 
prarastas idealas. Pasirodo, kad su idealu yra panašiai, kaip ir su tiesos 
pažinimu. Panašiai, kaip atskiros apribotos tiesos pažinimas negali paten- 
kinti žmogaus tiesos troškimo, taip ir apribotas idealas negali patenkinti 
„giliausių žmogaus dvasios pasiilgimų. Kaip atskiros tiesos pažinimas 
gamina apsivylimo trokštančioje pilnutinės tiesos sieloje, taip ir apriboto 
idealo įvykdymas gamina panašaus apsivylin o dvasiniame žmogaus gyve- 
nime. Todel žmonės, nepripažįstą kartais absoliutinio idealo, stengiasi save 
-nuraminti neaiškiai suprantama pažanga, kuri leidžia be reikiamo nuose- 
klumo viltis kaž kuo, kas peržengia kultūrinio gyvenimo ribas. Taip yra 
Afaktinai su tais, kurie atmeta religijos sritį ir stengiasi pasitenkinti kultūros 
„galimybėmis. Tuo tarpu šitų žmonių nėra aiškiai suprantama, kad kultūros 
idealas, kaip apribotas prigimtojo pasaulio aplinkybėmis, negali būti tobulas, 

ir kad netobulas idealas negali pilnai patenkinti giliausių žmogaus dvasios 
troškimų. 

Visa, kas pasakyta, parodo, kad kultūros tikslas nėra galutinis žmo- 
gaus gyvenimo tikslas, ir kad šalia kultūros tikslo žmogus privalo turėti 
kito aukštesnio tikslo, kuris būdamas atsiektas galėtų pilnai patenkinti 
giliausius žmogaus dvasios troškimus. Šitas aukštesnis tikslas, aiškus 
dalykas, turi palenkti sau kultūros tikslą ir tuo pačiu papildyti išvidinį 
kultūros tikslingumą išviršiniu aukštesniu tikslingumu. Jei žmogaus dvasia 
principialiai atmeta šitą aukštesnį išvidinį tikslingumą, turime kultūros. 
srityje apraišką, kuri yra vadinama prometeizmo vardu.  Prometeizme kul- 
tūrinė žmonijos drama prieina savo kulminacinį punktą. 


II. Religija, kaipo išviršinio kultūros tikslingumo norma 


Ik Prometeizmo problema. — 2, Religija, kaipo gyvenimą 


ir kultūrą vainikuojanti viršūnė. 


1. Kultūros idealai negali patenkinti visiškai žmogaus sielos troškimų. 
Tiesa, iš vienos pusės, kultūros tikslingumas atatinka žmogaus gyvenimo 
tikslingumui, ir, būtent, todel, kad kultūrinis veikimas yra jo veiklumo, kul- 
tūrinis nusiteikimas — tobulumo ir kultūrinė išdava — laimingumo pradas. 
Bet iš kitos pusės kultūros idealas, siekiamas pažangos vyksme, yra apri- 
botas empirinės tikrovės netobulumu. Sakysime, žmogus visomis kultūros 
priemonėmis, kokiomis jam leista naudotis prigimtojo gyvenimo aplinky- 
bėse, yra suvaldęs tiek inaterialinę savo prigimtį, kiek ir gamtą ir sykiu yra 
praplėtęs iikio bei technikos galybę prie paskutinių galimybės ribų. Lei- 
skime, kad jis lygia greta yra atsiekęs aukščiausio humanitarinės kultūros 
laipsnio: jis yra sudaręs visuotinąją žinijos sistemą, kuri adekvačiai išaiš- 
kina mūsų tikrovę; yra moraliai tiek išsitobulinęs, kad atatinka tam ideali- 
niam tipui, kurį jis gali susidaryti pritaikyme prie prigimtojo pasaulio tvar- 
kos; yra realizavęs savo gyvenime estetinę tvarką ir pajėgia meniškai kurti 
įsivaizduojamas dailenybes. Leiskime dargi, kad šitokis žmogus sugeba 
pilnai sutarti su kitais žmonėmis ir gyvena todel visuomenėje, kuri yra 
pagrįsta tvarkos, laisvės ir solidarumo principais. Vis delto visi tie laimė- 
jimai nereikštų, kad žmogus yra atsiekęs pilnutinės gerovės stovio, t. y. 
pilnutinio tobulumo ir laimingumo. 

Vykdydamas kultūros idealą žmogus negali išeiti iš prigimtojo gyve- 
nimo ribų. Kultūra ne tik nepajėgia panaikinti, bet ir pakeisti kokį nors 
gamtos dėsnį. Taip pat kultūra nekuria jokių substancialinių lyčių, nors ji 
gali sudaryti geriausių aplinkybių šitoms lytims gimti ir tobulėti. Net pats 
kultūros kūrėjas, žmogus, kuliūros pagalba negali nė kiek atsipalaiduoti 
nuo būtinų gamtos dėsnių, — tos gamtos, kuri yra nuolatinio tapimo sto- 
vyje, kur generatio unius est corruptio alterius, t. y. vienos esybės gimimas 
yra kitos nykimas; kur todel kiekvienas aukštesnis gyvis minta žemesnio. 
gyvio gyvybe, ir kur nuolatinė pažanga pagrįsta nuolatiniu mirimu. 

monijos gyvenimas, kad ir idealinės kultūros atsiektų, visumet tebe- 
liktų erdvės, laiko ir priežastingumo aplinkybėse. Tuo tarpu erdvė, laikas 
ir priežastingumas yra tokios mūsų prigimtojo gyvenimo savybės, kurios 
liudija apie jo netobulumą. Erdvė ir laikas yra pasaulyje taip ar šiaip vie- 

nybės stokos apraiškos; priežastingumas prigimtojo gyvenimo plote, kad ir 
aprėžtas žmogaus valios laisve, vis delto yra nelaisvės apraiška fizinės pri- 
gimties srityje. -— Taigi išeina, kad kultūros idealas tegali būti įsivaizduo- 
jamas vien tik prigimtojo gyvenimo aplinkybėse; bet šitos prigimtojo gyve- 
nimo aplinkybės, kurių kultūra negali peržengti savo jėgomis, kaip tik 
iškalbingai liudija, kad kultūros idealas, net įvykdytas žmonijos gyvenime, 
dar nereikštų nei pilnutinės gerovės, nei pilnutinio tobulumo, nei pilnutinio 
laamingumo. Tuo tarpu žmogaus sielos gelmėse visumet yra gyvi šitų 
neapribotų vertybių troškimai. — Kitaip tariant, kultūros idealas, net tobulai 
realizuotas prigimtajame pasaulyje, negali patenkinti aukščiausių žmogaus 
dvasios idealų. 

Jau galima būtų padaryti išvada, jog kultūra nėra aukščiausia žmo- 
gaus gyvenimo sritis, ir kad kultūros tikslingumas nėra aukščiausias tik- 
slingumas žmogaus gyvenime. Bet pravartu iškelti klausimas, kas turės 
įvykti žmogaus gyvenime, jei žmogus panorės pasitenkinti savo gyvenime 
tikslais, kurie neišeina iš kultūros srities. Į šitą klausimą suteikia iškalbingą 
atsakymą Prometejaus likimas. Del šitos priežasties tenka kiek paliesti labai 
įdomi piometeizmo problema. 

Reikšmingą graikų mitą apie Prometejų meniškai apdirbo Eschilis 
(525--456 m. pr. Kr.) tragedijoje, pavadintoje „Prikaltasis Prometejus“, kuri 
yra vienas iš didžiausių paminklų kūrybinei žmogaus dvasios minčiai. Iš 
vienos pusės mitas apie Prometejų turėjo keletą variantų, nevisumet suta- 
riančių tarp savęs, o, iš kitos pusės, Eschilio pilna koncepcija nėra mums 
žinoma savo visumoje, nes „Prikaltasis Prometejus“, galima spėti, tėra viena 
tik vidurinė trilogijos dalis. Del šių priežasčių prometeizmo problema yra 
gana tamsi ir gali būti įvairiai aiškinama. — Norint ją tinkamai pastatyti 
ir išspręsti, bus, žinoma, geriausia paimti pradedamuoju puktu Eischilio 
tragedija, kurioje graikiškasis mitas apie Prometejų rado individualinę 
genialaus tragiko interpretaciją. 

Iš minėtos Eischilio tragedijos matyti, kad Zeusas norėjęs panaikinti 
visą žmonių giminę ir sudaryti naują. Tam jo sumanymui pasipriešinęs 
Prometejus ir pasiryžęs išgelbėti žmones. Prometejus atnešęs iš dangaus 
žmonėms ugnį, visų menų pradžią, išmokęs juos daugelio amatų, parodęs, 
kaip prijaukinti gyvulius, statyti laivus ir namus, supažindinęs su mokslais 
ir t. tt: Zeuso įsakymu Prometejus buvęs prikaltas prie uolos Kaukazo 
krašte ir pasmerktas žiaurioms kančioms už pasiryžimą gelbėti žmones kul- 
tūros priemonėmis. 

Graikiškojoje sieloje ruseno neaiški intuicija, kuri liudijo, kad pasaulio 
tvarkos pagrinde glūdi išmintingas dieviškosios Apvaizdos planas, prieš 
kurį negali nusižengti kultūrinio veikimo pakraipa. „Prikaltojo Prometejaus“ 
pagrinde glūdi ta mintis, kad ginčas tarp pasaulio išmintingojo valdovo ir 
kultūros dievaičio nėra sėkmingas šiam pastarajam. Prometejus savo as- 
menyje personifikuoja visą žmoniją su visais jos kultūriniais užsimojimais, 
laimėjimais, bet sykiu ir su nepasisekimais ir kančiomis. Todel Eschilio 
tragedijoje Prometejus ne tik išeina žmonijos globotojo ir atstovo rolėje, 
bet ir personifikuoja žmonijos likimą savo asmenyje. Del šitos priežasties. 
Prometejaus tragiškas likimas ginče su Zeusu atvaizduoja žmonijos likimą 
kai ji sumano gelbėtis kultūros priemonėmis prieš Apvaizdos sprendimus, 

Čia ne svarbu, kad kultūros priemonės gali būti geros žmonijos tikslams, 
ir kad jos gali neturėti nieko blogo aukštesnės tvarkos atžvilgiu, nes 
esminiu dalyku čia yra formalinis nusistatymas pasitenkinti kultūros prie- 
monėmis ir nesiskaityti su aukštesniųjų dieviškųjų dėsnių tvarka. Prome- 
teizmo esmę ir sudaro puikus užsigeidimas išsigelbėti kultūros priemo- 
nėmis prigimtojoje gyvėnimo tvarkoje. 

Pasitenkinančios savimi kultūros nusistatymas prieš dieviškąją amži- 
nybės tvarką, kuri realizuojama faktinai religijos priemonėmis, negali nesu- 
tikti sau teisėtos bausmės, nes nusidėjimas čia glūdi formaliniame kultū- 
ros nusistatyme, kuris pasireiškia kaipo puikybė aukščiausios dieviš- 
kosios išminties atžvilgiu. Kai kultūra plačiai išsiplėtoja ir ima klestėti 
visosę gyvenimo srityse, žmogus dažnai apsvaigsta nuo kultūros laimėjimų 
ir ima manyti, kad kuliūra yra aukščiausias gyvenimo laipsnis, kuriame 
žmonija titaniškais užsimojimais gali atsiekti lygybės su dieviškąja buitimi. 
Tokiame prometeiškame kultūros supratime yra iš vienos pusės dievybės 
mažinimas, o iš kitos pusės — per didelis žmogiškojo gaivalo iškėlimas. 
Bet tuojau pasirodo, kad nusidėjimas prometeiškąja puikybe neša savyje 
savo bausmės pradžią. Puikybe apsiribojęs kultūros srityje žmogus tuo 
pačiu, taip sakant, prikala save prie savo apribotos prigimties uolų, kadangi 
jis pats yra priešingai nusistatęs dieviškojo gyvenimo šaltinio atžvilgiu. 
Nuo šito šaltinio žmogų sulaiko geležinės prigimties grandinės, kurias 
žmogus prisiima savuoju apsisprendimu, matydamas kultūroje aukščiausią 
gyvenimo tikslą. 

 Prikaltas prie uolos Prometejus kenčia dar kruviną bausmę nuo plėš- 
raus vanago, kuris kas trečią dieną ailekia plėšti jo jaknas. Šita kančia taip 
pat glūdi žmogaus apsiribojime kultūros srityje. Atsisakęs nuo sutarimo 
su savo dieviškuoju šaltiniu ir tuo pačiu prikalęs save prie prigimtojo 
gyvenimo uolos, žmogus vis delto negali numalšinti savo nepasotinamos 
dvasios balso, kuris šaukiasi dangaus aukštybių, nes tik jose tegali rasti 
tobulumą ir visai laimingą rimtį. Šituo atžvilgiu reikšmingas yra paties 
Prometejaus posakis: „Ąš savo mintimis ėdu savo širdį“. Ir iš tikro, pro- 
meteizmo esmėje yra kaž kas, kas padaro iš jo save naikinančios dvasios 
didybę. Prometeizmo dvasia nenurimsta miesčioniškajame pasitenkinime 
tarp materialinių kultūros gėrybių. Ji pasižymi galingu kuriamuoju užsi- 
mojimu, kuris liūdija taip ar šiaip apie aukštą žmogaus kilmę ir taurią 
dvasios esmę. Bet, pasidavusi puikybės pagundai, ta pati dvasia sukausto 
save apribotame gyvenimo plote ir čia pat randa ir savo Kaukazo uolas 
ir plėšrų vanagą, kuris drasko jos vidurius. 

Prometeizmo dvasia raudonu silūu eina visur ten, kur žmogaus kul- 
tūros laimėjimai siekia viršūnių; ji apšviečia šitas viršūnes didžiausiais lai- 
mėjimais, bet jinai irgi neša su savimi nesuskaitomų dvasinių skausmų 
priežastį, — skausmų, nuo kurių tepajėgia atsiduoti vien tasai, kas randa 
tvirtą kelią iš kultūros į religijos sritį — Kaip matome pilnas giliausio 
simbolingumo Prometejaus mitas, padėtas į Eschilio tragedijos pagrindą, 
yra labai reikšmingas kultūros filosofijai, kurios šviesoje tegalima nušviesti 
tikras jo turinys. 

Sprendžiant prometeizmo problemą, paaiškėjo, kad prometeiškasis už- 
. simojimas išvaduoti žmoniją iš netobulybių ir padaryti ją visiškai laimingą 

vienomis kultūros priemonėmis yra tragiškas iš savo esmės. Tasai, kas 
imasi šito tikslo, turi neišvengiamai rasti savo Kaukazo uolas, kur jam bus 
lemta bergždžiai daužantis pajusti tragišką prigimties verguvę, į kurią turi 
sudužti puikūs jo sumanymai. Savo dvasioje jis ras irgi plėšrų vanagą, 
kuris draskys jo rimtį. 

Tarp kitko pravartu čia pastebėti, kad Lietuvoje prometeizmo idejos 


"reiškėju buvo Adomas Mickevičius, kurio Improvizacija Vėlinėse yra kulmi- 


nacinis prometeiškojo tragizmo punktas. Konrado asmenyje, kuris išeina 
Improvizacijos scenoje, faktinai autobiografiškai atsispindi paties Mickevi- 
čiaus prometeiškas užsimojimas. Todel Improvizacijos scena buvo Mic- 
kevičiaus parašyta su ypatinga kūrybine įtampa, kurioje pasireiškė žmogaus 
kova už kultūros nepriklausomumą nuo religijos. Toks prometeiškas žygis 
yra visumet tam tikra kova su Dievu, kuri galutinoje sąskaitoje turi žmo- 
gui tragiškų išdavų. Konradas baigia savo puikybės žygį fiziniu ir mora- 
liniu sudužimu, iš kurio jį gelbėjo kun. Petras religijos priemonėmis; 0 gi 
pats Mickevičius, rašęs naktį Konrado Improvizaciją, buvo rastas ant ryto- 
jaus besitaisančiu nuo apalpimo. Tuomet irgi jis pareiškė, kad Improvi- 
zacijos parašymas tiek išsėmė jo jėgas, kad jis jautėsi turėsiąs mirti. Visa 
tai yra labai reikšminga ir verta platesnių studijų. 

2. Anksčiau buvo minėta, kad kultūrinė istorijos drama, užsimezganti 
ant materialinio gyvenimo pagrindo, pasiekia prometeizme kulminacinį pun- 
ktą. Prometeizmo tragedija yra daug reikšmingesnė žmogaus dvasios gy- 
venimo atžvilgiu, kaip ta žmogaus gyvenimo drama, kuri kyla iš miesčio- 
niškojo pasitenkinimo pilkomis materialinėmis gėrybėmis. Nėra abejonės, 
kad ta aplinkybė, jog didžiausioji žmonių dauguma pasitenkina gyvenime 
rūpindamiesi materialiniais reikalais, turi žmonijos gyvenimui dramiškos 
reikšmės. Bet šita miesčioniškumo drama yra mažų ir smulkmeningų 
sielų drama, kuri net nėra nujaučiama, kaipo kaž kas nenormalu tų žmo- 
nių, kurie stovi ant miesčioniškumo pagrindo. Miesčioniškojo pasitenki- 
nimo materialiniu gyvenimu drama faktinai yra atjaučiama ir suprantama 
žmonių, kurie stato gyvenimui aukštesnių idealų ir jaučia, kaip šitų idealų 
realizavimas žmonijos gyvenime yra sunkus ir lėtas. Siaip jau paskendu- 
sios miesčioniškume plačiosios masės nejaučia viso padėties dramiškumo 
Užtat prometeizmo tragedija yra giliai ir stipriai pergyvenama tų žmonių, 
kurie sugeba pakilti iš pilkos miesčioniškumo lygumos ir ieško kultūrinės 
kūrybos žygiuose žmogiškojo gyvenimo idealų. Prometeizmo tragedija 
glūdi tame, kad jo reiškėjai per daug pasitiki kultūros galybe tuo pačiu | 
laiku, kai jų dideli dvasios reikalavimai negali būti patenkinti kultūros ide- 
alais, apribotais empirinėmis tikrovės aplinkybėmis. 

Pagrindinė paskendusių miesčioniškume žmonių nuodėmė yra aukso 
veršio garbinimas ir nusilenkimas materialinei galybei. Pagrindinė prome- 
teizmo reiškėjų nuodėmė yra individualistinė puikybė, plaukianti iš per di- 
delio pasitikėjimo kultūrine kūryba. Miesčioniškumo laipsnis yra prieina- 
mas plačioms masėms, tuo tarpu kad prometeizmo laipsnis tėra prieina- 
mas vien tvirtoms asmenybėms. Bet šitos tvirtos asmenybės, sudužusios 
ant uolų ir tapusios plėšrių vanagų auka, nepajėgia taip pat atvaduoti 
žmoniją, kaip ir paskendusios miesčioniškume individualybės. Miesčioniš- 
kumo laipsnyje įsigali žmogaus godumas. Promeieizmo laipsnyje įsigali 

žmogaus puikumas. Išeina tad, kad materialinėje ir grynai žmogiškojoje 
gyvenimo tvarkoje nėra veiksnių, kurie galėtų patenkinti giliausius ir auk- 
ščiausius žmogaus dvasios troškimus ir peržengti būtinas prigimties ir 
kultūros netobulumo ribas. Iš vienos pusės žmogaus godumas verčia 
žmogų tenkinti juslingas jo užgaidas, iš kitos pusės žmogaus dvasios 
puikumas verčia jį tenkintis savimi ir savo išgalėse ieškoti savo išganymo. 
Turint galvoje šituos faktus, reikėtų paskęsti pesimizme, atsisakius ieškoti 
išganymo aukštesnėje gyvenimo srityje; ir sykiu būtų nedovanotinu len- 
gvabūdžiu optimizmu pasitikėti, kad be religijos kultūrinis istorijos vyks- 
mas gali privesti prie laimingo galo. 

Ieškant išmintingos išeities iš šitokios padėties, telieka nuosekliai žen- 
gti iš kultūros srities į religijos sritį. Kadangi netobulas kultūros idealas ne- 
gali patenkinti giliausių žmogaus dvasios troškimų, tenka jis papildyti tobulu 
religijos idealu. Tai iš tikrųjų reiškia, kad lygstamasis kultūros tikslas de- 
ra palenkti nelygstamajam religijos tikslui, arba, kitaip tariant, išvidinis kul- 
tūros tikslingumas palenkti išviršiniam religijos tikslingumui. Tuomet išei- 
na, kad kultūros tikslai religijos atžvilgiu tegali būti vien priemonėmis, 
kurios įgauna tikros prasmės ir tikslingumo vien sąryšyje su religijos tik- 
slais, kurie tarp kitko jomis siekiami. 

Norint iš tikro išrodyti, kad išviršinis kultūros tikslingumas veda prie 
religijos, reik iškelti aikštėn, kad einant nuo prigimties prie kultūros ir pas- 
kui nuo kultūros prie religijos, nuosakiai išsiplėtoja priemonių ir tikslų gra- 
dacija; kad aukščiausias religijos tikslas yra nelygstamas žmogaus gyveni- 
mo tikslas; kad šito tikslo atsiekimas panaikina prigimties ir kultūros ne- 
tobulumą, ir kad religijos idealas patenkina visiškai giliausius žmogaus 
dvasios troškimus tobulumo bei laimingumo. Visa tai tegalėtų įrodyti vien 
plačiai išplėtota religijos filosofija, kuri turėtų atbaigti gyvenimo filosofiją 
ir tuo pačiu uždėti viršūnę kultūros filosofijai. Cia reikės pasitenkinti vien 
nurodymu, koks būtų iškeltųjų klausimų išsprendimas. 

Religijos filosofijos problema turėtų būti statoma ir sprendžiama ana- 
logiškai, kaip ir kultūros filosofijos problema, t. y. pagal keturias pagrin- 
dines priežastis, pirm išaiškinus religijos esmę. Religijos esmę, kaip žino- 
ma, sudaro žmogaus ir per jį viso pasaulio susijungimas su Dievu. Ben- 
dras nusiteikimas šitam susijungimui gali būti vadinamas religingumu. Tikras 
religingumas tarp kitko pasižymi tuo, kad del jo visas žmogaus gyvenimas 
yra jungiamas vienu dieviškuoju pradu. Todel religija, jungdama žmogų 
su Dievu, tuo pačiu jungia visą jo gyvenimą ir net pasaulį, kuriame žmo- 
gui tenka gyventi, vienu dieviškuoju pradu. Turint galvoje šitą religijos 
esmę, tenka toliau ieškoti religijos priežasčių. Visų pirma, kas yra vykdo- 
moji religijos priežastis? — Kadangi religija yra žmogaus jungimasis su 
Dievu, tai ji taip ar šiaip yra santykis. Tuo tarpu santykis pareina savo 
kilme ir išsiplėtojimu nuo subjektų, kurie sueina į santykiavimą. Taigi re- 
ligijos santykiavimas taip ar šiaip pareina ir nuo žmogaus ir nuo Dievo. 
Jei viena ar antra pusė pasipriešina, tai laisvo santykio įvykti negali. Todel 
yra jau aišku, kad religijos veikėjai yra ir Dievas ir žmogus, tuo tarpu 
kultūros veikėjas, kaip žinome, tėra vienas žmogus. 

Materialine religijos priežastimi yra žmogaus kultūra, atremta į žmo- 
gaus prigimtį, arba — apdirbta kultūros priemonėmis žmogaus prigimtis, 

Šitaip suprantama prigimtis yra tasai materialinis objektas, kuris yra pa- 
lenktas religijos veikmei, ir kuris todel yra medžiaga religijos rtūimams. 
Formaline religijos priežastimi bus tos religinio gyvenimo lytys, kurios 
atatinka kultūros lytims ir suteikia šioms pastarosioms aukštesnės pras- 
mės. Kultūros lytys, kaip žinome, yra žinija, dora ir dailė, kurios atatinka 
žmogaus proto, valios ir aukštųjų jausmų reikalams. Kyla klausimas, ko- 
kios religinio gyvenimo lytys gali atatikti žinijai, dorai ir dailei, arba teo- 
rinei, praktinei ir estetinei gyvenimo sričiai. Subjektiviniu atžvilgiu atsakymas 
randamas trijose teologinėse dorybėse: tikėjime, meilėje ir viltyje. Objektivinių 
atžvilgiu atsakymas randamas šitų dorybių objektivacijoje bažnytiniame 
gyvenime, būtent: tikėjimo išpažinime, šventųjų bendravime ir sakramenta- 
linėje praktikoje. Šitos trys religinio gyvenimo lytys, skaidriausiai pasirei- 
škusios Kristaus Bažnyčioje, atatinka trims kultūros lytims ir sykiu, galu- 
tinoje sąskaitoje, žmogaus sielos reikalams. 


Siekiamoji religijos priežastis gali būti dvejopa pagal tai, kad religijos 
tikslingumas, kaip ir kultūros tikslingumas, gali būti išvidinis ir išviršinis. 
Išvidinis religijos tikslingumas veda prie jos objektivacijos Bažnyčioje. Iš- 
viršinis religijos tikslingumas veda žmogų prie galutinio susijungimo su 
Dievu; vadinasi, galutinis religijos tikslas yra pats Dievas, kaipo siekiamoji 
religijos priežastis. Kiatip tariant, religijos priemonėmis Dievas yra siekia- 
mas, kaipo absoliutinis tikslas. 


Iš šitos trumpos religijos priežasčių apžvalgos galima jau pastebėti" 
kad einant nuo kultūros prie religijos nuosekliai išsiplėtoja priemonių ir tik- 
slų gradacija. Kultūroje aktiviu veikėju tėra vien žmogus. Religijoje veikė- 
jais yra jau žmogus ir Dievas. Todel tai, kas kultūroje žmogaus negali 
būti atsiekta, gali būti atsiekta religijoje žmogaus pastangomis ir Dievo 
veikme. Tuo tarpu ten, kur pradeda veikti Dievas, principialiai negalima 
statyti veikimui jokių ribų. Tai ir išeina aikštėn palyginant religijos gyvėe- 
nimo lytis su kultūros lytimis. Religinis gyvenimas eina tomis trimis sri- 
timis, kuriomis eina ir kultūrinis veikimas, t. y. teorine, praktine ir estetine 
sritimi. Bet religinis gyvenimas duoda šitose srityse daugiau, negu gali 
duoti; kultūrinė kuryba, nors religinis gyvenimas visumet remiasi kultūri- 
nės kurybos išdavomis (nekultūringame gyvenimo stovyje, žinoma, ir reli- 
gija yra nekultūringai suprantama). Todel, jei žmogaus žinija remiasi vien 
jo protu, tai tikėjimo išpažinimas Bažnyčioje remiasi ne tik žmogaus pro- 
tu, bet ir dieviškuoju Apreiškimu. Taip pat, jei žmogaus dora kultūros 
gyvenime remiasi prigimtąja proto šviesa ir prigimtomis valios pastango- 
mis, lai dorinis gyvenimas įgauna Bažnyčioje antgamtinio pagrindo, iš ku- 
rio išdygsta mistiškas organizmas, vadinamas šventųjų bendravimu, kur 
individualinės ir visuomeninės žmonių pastangos randa tobulą suderinimą. 
Pagaliau, jei žmogiškoji dailė nepajėgia substancialiai keisti prigimtojo mūsų 
pasaulio pagal dvasinę dalykų esmę, tai sakramentalinė Bažnyčios praktika 
eina toliau ir kaip tik keičia substancialiai materialinį pasaulio gaivalą pagal 
dieviškuosius daiktų pirmavaizdžius. Tokiu būdu pasirodo, kad tarp kul- 
tūros ir religijos gyvenimo yra nuoseklaus nenutrūkstamo ryšio, kaip kad 
tikslingame žmogaus gyvenimo plane kultūra turi vesti prie religijos, o 
religija turi atbaigti tai, ko nepajėgia atsiekti kultūra savo priemonėmis. 

Religija, nebūdama principialiai apribota savo siekimuose, veda prie 
tobulo patenkinimo visų giliausių žmogaus dvasios reikalų. Pav., kultūrinė 
žmogaus žinija patiekia žmogui netobulo žinojimo per tarpininkavimą atvaiz- 
dų ir atitrauktų idejų; religija galutinoje sąskaitoje pažada žmogui betarpiš- 
kąjį Dievo regėjimą, t. y. veizdimuoju pasigėrėjimu tobulą tiesą. Kultūra gali 
padaryti žmogų dorą prigimtąja šito žodžio prasme; religija žada padaryti 
žmogų šventą t.y. persisunkusį dieviškumu, arba dieviškuoju pirmavaizdžiu. 
Kultūrinė dailė keičia materialines prigimtojo pasaulio lytis pripuolamuojų 
būdu nepajėgdama padaryti gamtoje substancialinių atmainų. Religija 
sakramentaliniais veiksmais keičia materialinį gamtos gaivalą pagal dva- 
sinę pirmavaizdžių esmę. Kultūrinė visuomenė gali nustatyti žmonijos gyve- 
nime išviršinę vienybę ir solidarumą. Religija pažada sukurti organingą 
žmonijos ir pasaulio vienybę, pagrįstą šventųjų bendravimu. Pagaliau reli 
gija pažada įveikti ir pačias prigimtojo buvimo lytis: erdvę, laiką ir priežas- 
tingumą ir sykiu su jomis pergalėti mirtį visuotinuoju iš numirusių prikė- 
limu. Zodžiu tariant, religija pažada patenkinti visus giliausius kultūrinio 
gyvenimo polinkius, vesdama žmogų iš prigimtosos srities į antgamtinę sritį. 
Tuo pačiu ji suteikia kultūros tikslingumui aukštesnės prasmės. Kiek reli- 
gija šitą savo uždavinį atlieka jau čia, mūsų gyvenimo aplinkybėse, objektivi- 
nėmis lytimis, ji apsireiškia Bažnyčios organizacijoje. 

Tikslingas kultūros ir religijos sąryšis ypač aiškėja ideologijos šviesoje. 
Būtent, sprendžiant plačiai suprastos ideologijos problema, tenka taip ar 
šiaip eiti nuo atitrauktų idejų prie jų pirmavaizdžių, glūdinčių Dievo esmėje, 
ir nustatyti deramas atatikimas. Nustatyti šitas atatikimas tarp idejų ir die- 
viškųjų pirmavaizdžių reiškia iš tikrųjų nustatyti derami santykiai tarp 
žmogaus ir Dievo, o tai jau išeina iš kultūros ribų ir sudaro religijos esmę. 
— Kultūros srityje viso prigimtojo žmonijos veikimo pagrindą sudaro ide- 
jos, įgytos per atotrauką ir apibendrinimą. Užtat, nustatant deramus santy- 
kius tarp žmogaus ir Dievo, privalu jau eiti ne atotraukos, bet integracijos, 
arba, net dar tikriau,—reintegracijos;keliu, t.y. privalu stengtis atstatyti pil- 
nalvėje normalūs santykiai tarp kurinių ir jų dieviškųjų pirmavaizdžių. To- 
del aukščiausiu religijos uždaviniu yra reintegracija žmogaus santykių su 
Dievu, arba visiškas žmogaus sutapimas su dieviškuoju pirmavaizdžiu, pa- 
gal kurį jis yra sukurtas. Panašiai dailininko kuriniui aukščiausia norma yra 
tasai idealas, pagal kurį jis tapo sukurtas ir kuris yra jam egzempliarinė, 
arba idealinė, priežastis. 

Nurodytojo nelygstamojo religijos uždavinio atžvilgiu, kultūros uždavinys 
tėra vien lygstamas ir paruošiamas. Kultūra pakelia žmogų į tokį sąmonin- 
gumo, laisvės ir galybės laipsnį, kur jo apsisprendimas yra žmogiškąja 
prasme tobuliausias. Bet kultūros priemonėmis žmogus dar negali atsiekti 
aukščiausių savo apsisprendimo tikslų, nes jiems pilnai įvykdyti reikalingos 
dar yra religijos priemonės. Taigi kultūros tikslingumas turi galutinoje sąs- 
kaitoje vien paruošiamosios reikšmės religijos tikslingumo atžvilgiu. Todel 
ir giliausios kultūrinės problemos randa savo išsprendimą religijos srityje. 
Tarp kitko religijos srityjeranda išsprendimą ir žmogaus gyvenimo tragedija. Bet 
pirm negu eschatologinis šitos tragedijos išsimezgims galėtų būti numa- 
tytas gyvenimo filosofijoje, tektų pastatyti visoje platumoje blogio pro- 
blema ir išspręsti jinai religijos srityje. Sąryšyję su blogio problema 

tektų statyti eschatologijos problema, t.y. problema apie visuotinos istorijos 
ir net viso pasaulio galą. Eschatologinę problemą sprendžiant turėtų labiau 
paaiškėti tai, kas jau buvo užbrėžiama praeinamai įvairiose kultūros filoso- 
fijos vietose: būtent, kad, eidama prie savo išsimezgimo, pasaulio tragedija 
vyksta sykiu dviem priešingomis kryptimis: materialinėje prigimtoje pasaulio 
tvarkoje ima viršų blogis, tuo tarpu kad antgamtinėje tvarkoje ima viršų 
gėris. Iš šitokios dviejų tvarkų kolizijos tegali įvykti galutinis gėrio laimėji- 
mas vien per katastrofiškąjį materialinės tvarkos sudužimą. Šitokia eschato- 
loginė koncepcija gali rasti patikrinimą Kristaus asmenyje ir Apokalipsės 
pranašavime apie pasaulio galą. Tik sąryšyje su šita eschatologine koncep- 
cija galutinis kultūros tikslingumas gali būti tinkamai suprastas ir pati kul- 
"tūra pastatyta deramoje vietoje pasaulio atbaigimo plane. 

